ഔ കൊല്‍ക്കത്ത :: Janmabhumi Daily\nSaturday 12 September 2015 7:08 pm IST\nകാളിഘട്ടില് നിന്ന് പേര് കൊല്‍ക്കത്തയായപ്പോള് കാളിയുടെ സൗമ്യസാന്നിധ്യവും രൗദ്രചടുലതയും എങ്ങുമുണ്ടാകുമെന്നതില് എന്ത് സംശയം. ഭാരതത്തിലെ എല്ലാ സംസ്‌കാരവും എല്ലാ ഭാവവും കൊല്‍ക്കത്തയിലെ ഗലികളിലും ഇടറോഡുകളിലും സജീവം. ഒരുവേള സ്വന്തം നാടുപോലുള്ള അനുഭവവും ഉണ്ടായേക്കും. അതാണ് കൊല്‍ക്കത്ത. മുപ്പത്തഞ്ചു വര്‍ഷം ആ നാട് ഭരിച്ച പാവങ്ങളുടെ പാര്‍ട്ടിയെന്ന് അവകാശപ്പെടുന്ന സര്‍ക്കാര് അവിടത്തെ അടിസ്ഥാനവര്‍ഗത്തിനു വേണ്ടി എന്തു ചെയ്തു എന്നതിന്റെ ഉത്തരമാണ് ആ പാര്‍ട്ടിയെ ഭരണത്തില് നിന്ന് ദയനീയമായി എടുത്തുമാറ്റിയത്. പണക്കാരനും പാര്‍ട്ടിക്കാരനും ഹിന്ദുവും മുസല്‍മാനും ക്രിസ്ത്യാനിയും തങ്ങള്‍ക്കൊരുപോലെയെന്ന് പ്രസംഗത്തില് പറയുന്ന പാര്‍ട്ടിയുടെ അടിവേരില് എന്താണുള്ളതെന്ന് ബംഗാളികള് മനസ്സിലാക്കിയിരിക്കുന്നു. അതിന്റെ ചൂടുംപുകയും ഉയര്‍ന്നു തുടങ്ങിക്കഴിഞ്ഞു. കേരളത്തില് നിന്നുള്ള 40 ഓളം വരുന്ന പത്രപ്രവര്‍ത്തകര് നാലു ദിവസം കൊല്‍ക്കത്തയിലെ ഹൃദ്‌സ്പന്ദനങ്ങളിലേക്ക് ചെവിയോര്‍ത്തപ്പോള് എന്തുകൊണ്ട് ബംഗാളികള് കേരളത്തിലേക്ക് തുടരത്തുടരെയെത്തുന്നു എന്നതിന്റെ പൊരുള് അറിഞ്ഞു. അന്ന് നഗ്നപാദര് പതിനാലുവര്‍ഷം മുമ്പ് കൊല്‍ക്കത്തയിലെത്തിയപ്പോള് കണ്ടതില് നിന്ന് എന്ത് മാറ്റമാണ് ഇപ്പോഴുള്ളതെന്ന തികച്ചും ലളിതമായ ചോദ്യത്തിന് അതിനെക്കാള് ലളിതമായ ഉത്തരമിതാണ്. ആളെയിരുത്തി റിക്ഷ വലിക്കുന്നവന് ബസു സര്‍ക്കാര് ഒരു ചെരിപ്പുപോലും നല്‍കാഞ്ഞപ്പോള് മമത ബാനര്‍ജി അത് നല്‍കിയിരിക്കുന്നു. പ്രധാന റോഡുകളിലേക്ക് ചെന്നെത്തുന്ന സകല റോഡുകളിലും നിങ്ങള്‍ക്ക് റിക്ഷാവാലകളെ കാണാം. ബ്രഹ്മപുത്ര ആസാമിന്റെ ദുഃഖമെന്ന് പറയുന്നതുപോലെ ഈ റിക്ഷാവാലകള് വംഗനാടിന്റെ ദുഃഖമാണ്. അവരുടെ മുഖത്ത് ആഴത്തില് ചാലിട്ടൊഴുകുന്നത് ജീവിതത്തിന്റെ നിസ്സഹായതയില് നിന്നുള്ള കണ്ണീരാണ്. അത് കാണുന്ന അടുത്ത നിമിഷം മേഘങ്ങളെ പുണരാന് കുതിച്ചുയരുന്ന രമ്യഹര്‍മ്യങ്ങളും കാണാം. റോഡിനോരത്ത് ഒരു ജീവിതം സജീവമാകുന്നതിന്റെ ആശ്ചര്യത്തിലേക്ക് കണ്ണുകൂര്‍പ്പിക്കുമ്പോള് ഇതൊക്കെ തികച്ചും സാധാരണം എന്ന നിസ്സംഗതയാണ് പാവങ്ങള്‍ക്കുള്ളത്. വെപ്പും തീനും കുടിയും കുളിയും അലക്കും ഷേവു ചെയ്യലും എന്നുവേണ്ട സകലതും റോഡിനോരത്ത് തന്നെ! ആ കാഴ്ചയ്‌ക്കൊപ്പം തന്നെ കോട്ടും ടൈയും കെട്ടിയ ന്യൂജന് സമൂഹവും ഉരുമ്മിനീങ്ങുന്നു. ഒരു ഭാഗത്ത് മെട്രോ കുതിച്ചുപായുമ്പോള് മറുഭാഗത്ത് ആളെയും കയറ്റി റിക്ഷാവാലകള് കിതച്ചും ചുമച്ചും പോകുന്നതാണ് കൊല്‍ക്കത്തയുടെ രീതി. ഇവരുടെ ജീവിതത്തെ അധികൃതര് അവഗണിക്കുന്നതാണോ, അവര് അധികൃതരെ അവഗണിക്കുന്നതാണോ എന്ന ചോദ്യത്തിന് ഉത്തരമില്ല. പ്രാചീനസൗന്ദര്യം പഴഞ്ചന് ബസ്സുകളും ട്രാമും മഞ്ഞച്ചായമടിച്ച ടാക്‌സികളും കൊല്‍ക്കത്തയെ അതിന്റെ പ്രാചീന സൗന്ദര്യത്തിലേക്ക് കൂട്ടിക്കൊണ്ടുപോവുമ്പോള് മെട്രോയും കൂറ്റന് കെട്ടിടങ്ങളും അതുമായി ബന്ധപ്പെട്ട സകല സംഗതികളും ആധുനിക സൗന്ദര്യസങ്കല്‍പ്പത്തിന്റെ നേര് ചിത്രമാവുകയാണ്. അതുകൊണ്ട് തന്നെ റിക്ഷാവാലകളുടെ കണ്ണീരിലേക്ക് ആര്‍ദ്രതയോടെ നോക്കുന്ന അതേ നിമിഷം നവസൗന്ദര്യത്തിന്റെ ധവളിമയില് പകച്ചു നില്‍ക്കുകയും ചെയ്യും. മഹാനഗരത്തിന്റെ ഗാംഭീര്യതയില് അഭിരമിക്കുന്നവര്‍ക്ക് ഏതു തരത്തിലും അവിടെ ജീവിക്കാമെന്ന കാര്യം എടുത്തുപറയേണ്ടതാണ്. നഗരത്തിരക്കില് മൂന്നൂ രൂപയ്ക്ക് ഒരു ചെറിയ കപ്പില് ചായ കിട്ടുന്നു. നൂറ് രൂപകൊണ്ട് ഒരാള്‍ക്ക് ഒരു ദിനം കഴിയാന് സാധിക്കുന്നു. കേരളത്തിലെ ഒരു ഗ്രാമത്തില് പോലും ഇങ്ങനെ സാധിക്കില്ലെന്നതാണ് വാസ്തവം. എന്നാല് പണിക്കൊത്ത കൂലി അവിടെയില്ല. അതുകൊണ്ടുതന്നെ ഹൗറയില് നിന്നും കൊല്‍ക്കത്തയില് നിന്നും കേരളത്തിലേക്ക് കിതച്ചെത്തുന്ന തീവണ്ടികളില് വംഗബന്ധുക്കള് ഇരമ്പിക്കയറുന്നു. അവരുടെ സ്വപ്‌നഭൂമിയായി ഈ കൊച്ചുകേരളം മാറുന്നു. ഏതെങ്കിലും കടയില് ചായ കുടിക്കാനോ മറ്റോ കയറിയാല് സംസാരത്തിനിടെ മലയാളികളാണെന്ന് അറിഞ്ഞാല് അടുത്ത ക്ഷണം തങ്ങളുടെ ബന്ധു കേരളത്തിലുണ്ടെന്ന് അവര് ആശ്വാസം കൊള്ളുന്നു. അവിടത്തെ വീടുകളില് പലതിലും നമ്മുടെ നാട്ടിലെ കോ-ഓപ്പറേറ്റീവ് ബാങ്കുകളുടെ കലണ്ടറുകള് തൂങ്ങുന്നുണ്ടെന്നതും കൗതുകകരമായ വസ്തുത! കാളീസാന്നിധ്യം കാളിയുടെ സാന്നിധ്യം കൊല്‍ക്കത്തയിലെ ഊടുവഴികളില് പോലും തുടിക്കുന്നുണ്ടെന്ന് നടേ സൂചിപ്പിച്ചുവല്ലോ. ചെമ്പരത്തിപ്പൂവും കുങ്കുമവുമായി ആരാധനയ്ക്ക് എങ്ങും ആളുകള് എത്തുന്നു. പ്രശസ്തമായ കാളിഘട്ടിലാണെങ്കില് കാളി തന്റെ രൗദ്രഭാവം എല്ലാ അര്‍ത്ഥത്തിലും വെളിപ്പെടുത്തുകയും ചെയ്യുന്നു. കാളിദേവിയുടെ ശക്തി അപാരമാണെന്ന് വിശ്വസിക്കുന്നവര് തങ്ങളുടെ മത-സംസ്‌കാരങ്ങളൊക്കെ മാറ്റിവെച്ച് കാളിക്ക് അര്‍ച്ചന നടത്തുന്നു. ചെമ്പരത്തിപ്പൂവും പേടയും കുട്ടയിലാക്കി കച്ചവടക്കാര് തന്നെ വിശ്വാസികളെ മുഖമണ്ഡപത്തിലേക്ക് നയിക്കുന്നു. മലയാളികള്‍ക്ക് ഇന്നും ഞെട്ടലോടെ മാത്രം കാണാന് കഴിയുന്ന മൃഗബലിയും ഇവിടെ സജീവം. കറുത്ത ആടിനെ കൈയും കാലും കൂട്ടിപ്പിടിച്ച് അറുക്കുന്ന കാഴ്ച ഒരുവേള ഭീകരമായ ഒരു അനുഭവം തന്നെ. അതിന്റെ നിലവിളിയില് ഏതോ ഭക്തന്റെ ഐശ്വര്യം കലര്‍ന്നിരുന്നോ എന്ന സംശയം വല്ലാത്തൊരു മാനസികാവസ്ഥയുണ്ടാക്കി. കാളിദേവിയുടെ ചോരവാര്‍ന്ന നിറമുള്ള നാക്കിന് അടുത്തിടെ മാറ്റം വരുത്തിയത് പലര്‍ക്കുമുണ്ടായ ഭയം കൊണ്ടാണെന്ന് ഞങ്ങളുടെ വഴികാട്ടിയായ കൈലാസ് പറഞ്ഞു. കാളിഘട്ടില് ഭക്തിയാണോ ഭയമാണോ നിറഞ്ഞിരുന്നതെന്ന് ഒറ്റയടിക്കു പറയാനാവില്ല. ആ ക്ഷേത്രത്തെ ആശ്രയിച്ചു കഴിയുന്ന വലിയൊരു സമൂഹത്തിന് അത്താണിയാണ് കാളി. കാളീപൂജയില് അവര് അത്രമാത്രം ഇഴുകിച്ചേരാനുള്ള കാരണവും മറ്റൊന്നല്ല. കുതിച്ചുപായും മെട്രോ കൊല്‍ക്കത്തയിലെ ഗതാഗത സ്തംഭനം അസഹനീയമായ അനുഭവമാണ്. ഒരു കിലോമീറ്റര് ദൂരം പിന്നിടാന് പോലും ചിലപ്പോള് മണിക്കൂര് തന്നെയെടുത്തെന്നിരിക്കും. രണ്ട് മിനിട്ട് ഇടവേളയില് ഭൂഗര്‍ഭ മെട്രോ ട്രെയിന് കുതിച്ചു പായുമ്പോഴും ഇതാണ് അവസ്ഥയെങ്കില് അതില്ലാഞ്ഞാലുള്ള സ്ഥിതിയെപ്പറ്റി പറയാതിരിക്കുകയാവും ഭേദം. അഞ്ചുരൂപയ്ക്ക് സുഖസമൃദ്ധമായ ഒരു സവാരിയാണ് മെട്രോയില് ലഭിക്കുക. ലക്ഷങ്ങള് ഒരു ദിനത്തില് മെട്രോ ഉപയോഗിക്കുന്നു. വൃത്തിയും വെടിപ്പോടെയും മെട്രോ കുതിച്ചുപായുന്നതിന്റെ ഒരു കാരണം യാത്രക്കാര് തന്നെ. അത്തരമൊരു സംസ്‌കാരം വല്ലാതെ അത്ഭുതപ്പെടുത്തുന്നതാണ്. പ്രത്യേകിച്ചും കുളിയും കുടിയും റോഡിനോരത്ത് തന്നെയായവര് ഇങ്ങനെ ചെയ്യുമ്പോള്. ആര്‍ക്കും ടിക്കറ്റ് എടുക്കാതെ അതില് യാത്ര ചെയ്യാനാവില്ല. മണിക്കൂറുകള് കാത്തിരിക്കേണ്ട സ്ഥിതിക്ക് മിനിറ്റുകള് മതിയെന്നതും ഏറ്റവും കുറഞ്ഞത് അഞ്ച് രൂപയാണ് ടിക്കറ്റ് നിരക്കെന്നതും മെട്രോയെ കൂടുതല് ആകര്‍ഷകമാക്കുന്നു. തിരക്കു കൂടിയ ഹൗറയിലേക്കും ബേലൂരേക്കും മെട്രോ ദീര്‍ഘിപ്പിക്കാനുള്ള ശ്രമം അണിയറയില് നടക്കുന്നു. കേരളത്തെ അപേക്ഷിച്ച് വിസ്തൃതി കൂടിയ സംസ്ഥാനമെന്ന നിലയ്ക്ക് വികസനത്തിന് സ്ഥലം ഏറ്റെടുക്കേണ്ടിവരുന്നതിന് പ്രത്യേകിച്ച് ബുദ്ധിമുട്ടുകളൊന്നുമില്ല. മെട്രോയ്ക്ക് വേണ്ടി നിലവിളികൂട്ടുന്ന കേരളത്തിന്റെയും മെട്രോ കുതിയ്ക്കുന്ന കൊല്‍ക്കത്തയുടെയും ചിത്രങ്ങള് ഒരുവേള മനസ്സിലൂടെ മിന്നിമറഞ്ഞു. പണിമുടക്കിലെ പണി കൊല്‍ക്കത്ത ഹര്‍ത്താലുകളെയും പണിമുടക്കിനെയും എങ്ങനെ കാണുന്നുവെന്ന് അടുത്തറിയാന് കഴിഞ്ഞു എന്നത് പ്രത്യേക അനുഭവമായി. ദേശീയ പണിമുടക്ക് ദിനമായ സപ്തം.2നാണ്് ഞങ്ങള് നഗരവും കാളിഘട്ടും മറ്റും കാണാനിറങ്ങിയത്. ഊര്‍ജസ്വലനായ കോഴിക്കോട് പ്രസ് ക്ലബ് പ്രസിഡന്റ് കമാല് വരദൂര്, ജില്ലാ ഇന്‍ഫര്‍മേഷന് ഓഫീസര് ഖാദര് പാലാഴി, പബ്ലിക് റിലേഷന്‍സ് ഡെപ്യൂട്ടി ഡയറക്ടര് പി. വിനോദ് എന്നിവരാണ് 40 പേരടങ്ങുന്ന സംഘത്തെ നയിച്ചിരുന്നത്. അവര്‍ക്ക് കരുത്തുപകരാന് വിവേകാനന്ദ ട്രാവല്‍സിന്റെ എം.ഡി. നരേന്ദ്രനും. നരേന്ദ്രന്റെ ചുറുചുറുക്ക് അത്ഭുതപ്പെടുത്തുന്നതായി. സംഘത്തിലെ പലരും ക്ഷീണിതരാവുമ്പോള് വര്‍ധിത വീര്യത്തോടെ പാട്ടും കളിയുമായി നരേന്ദ്രന് മുമ്പില്. സാക്ഷാല് വിവേകാനന്ദന്റെ നരേന്ദ്രത്വം എങ്ങനെയോ നമ്മുടെ നരേന്ദ്രനില് നിറഞ്ഞതുപോലെ. ഓരോ ഭാഗത്തേക്കുറിച്ചും ചടുലമായ വിവരണങ്ങള്; ഇടക്കിടെ 'ഇവിടെ ശ്രദ്ധിക്ക്യാ' എന്ന പ്രയോഗം സകലരേയും ചിരിപ്പിച്ചു. വിക്‌ടോറിയാ രാജ്ഞിയുടെ ഓര്‍മ്മയ്ക്കായി നിര്‍മ്മിച്ച വിക്‌ടോറിയ ടെര്‍മിനസ്, ഈഡന് ഗാര്‍ഡന്, ഇന്ത്യന് മ്യൂസിയം, എക്കോളജിക്കല് മ്യൂസിയം എന്നിവിടങ്ങളിലൊക്കെ സന്ദര്‍ശനം നടത്തി. ഹൗറാപാലത്തിന്റെ സൗന്ദര്യം മുഴുവന് ആസ്വദിക്കാനായി ലോഞ്ചില് പോയത് കുളിര്‍യുള്ള അനുഭവമായിരുന്നു. സുന്ദരവനം ലോകം മുഴുവന് ശ്രദ്ധിക്കുന്ന ഒരു സ്ഥലമാണ് ദ്വീപസമൂഹമായ സുന്ദര്‍ബന്. 38 ലധികം ദ്വീപുകള്. നാലെണ്ണത്തിലേക്ക് ആര്‍ക്കും പ്രവേശനമില്ല. കടുവസംരക്ഷണ പ്രദേശമാണ് കണ്ടല്‍ച്ചെടികള് കാവല് നില്‍ക്കുന്ന, ഹെക്ടര് കണക്കിന് സ്ഥലമുള്‍ക്കൊള്ളുന്ന സുന്ദര്‍ബന്. മീന്‍പിടിച്ചും തേന് ശേഖരിച്ചും ജീവിതത്തിന്റെ ഇരുവശവും കൂട്ടിമുട്ടിക്കാന് പാടുപെടുന്നവര് കഴിയുന്നിടം. ആരാലും ശ്രദ്ധിക്കപ്പെടാതിരുന്ന പ്രദേശത്ത് വികസനത്തിന്റെ നേരിയ പ്രകാശം വിടര്‍ന്നിട്ട് അധികം കാലമായിട്ടില്ല. ദൈന്യത മുഖമുദ്രയായ കുറെ ആളുകള്. സ്ത്രീകളടക്കം വലയെറിഞ്ഞ് മീന് പിടിക്കുന്നു. സ്‌കൂളും മറ്റുമുണ്ടെങ്കിലും അവിടെ പോകുന്ന കുട്ടികളെക്കാള് കൂടുതല് പുറത്താണ്. ലോക ടൂറിസ ഭൂപടത്തില് സുന്ദര്‍ബന് വന്നതോടെയാണ് ചെറിയ ചില മാറ്റങ്ങള് കണ്ടുതുടങ്ങിയത്. ഒന്നൊന്നര മണിക്കൂര് ജലയാത്ര നടത്തിയാല് മ്യൂസിയവും കണ്ടല് ചെടി ഗവേഷണ കേന്ദ്രവും ഉള്‍പ്പെടുന്ന വനം വകുപ്പ് ഓഫീസിലെത്താം. കടുവയുടെ സാന്നിധ്യം പ്രതീക്ഷിക്കുന്നയിടം പ്രത്യേകം അടയാളപ്പെടുത്തി വെച്ചിട്ടുണ്ട്. പണ്ട് കാട്ടില് നിന്ന് കടുവയിറങ്ങി തടാകം നീന്തിക്കടന്ന് ആളുകളെ കൊന്നു തിന്നുമായിരുന്നുവത്രെ. കടുവയെ തെറ്റിദ്ധരിപ്പിക്കാന് ആള് രൂപം വയ്ക്കാറുണ്ടായിരുന്നുപോലും. സുന്ദര്‍ബന്റെ ഒരു ഭാഗം ബംഗ്ലാദേശിലാണ്. വനം വകുപ്പ് ഓഫീസിലെത്തുന്ന വിനോദസഞ്ചാരികള്‍ക്ക് വിവരങ്ങള് നല്‍കാനായി പ്രദേശവാസികളായവരെ ഗൈഡുകളായി നിര്‍ത്തിയിട്ടുണ്ട്. വനം വകുപ്പ് തുച്ഛമായ വല്ലതും നല്‍കിയാലായി. വിനോദസഞ്ചാരികള് മനസ്സറിഞ്ഞ് നല്‍കുന്നതാണ് ഇവരുടെ ജീവിത മാര്‍ഗ്ഗം. സുന്ദരി എന്ന് പേരായ ഒരു കണ്ടല്‍ച്ചെടിയില് നിന്നാണ് സുന്ദര്‍ബന് (ഒരുപക്ഷേ, സുന്ദരവനം എന്നാവാം) എന്ന് സ്ഥലത്തിന് പേരുണ്ടായതെന്ന് ഗൈഡ് സൂചിപ്പിച്ചു. വലിയ കാതലുള്ള ആ മരം ഫര്‍ണിച്ചര് നിര്‍മ്മാണത്തിന് ഉപയോഗിക്കാറുണ്ട്. സുന്ദര്‍ബന്റെ സംരക്ഷണത്തിനാവാം ഇവിടെയും ഒരു ചെറിയ ക്ഷേത്രമുണ്ട്. ബന്‍ദേബതാ ക്ഷേത്രം എന്നാണറിയപ്പെടുന്നത്. ഗുലാം അലിക്ക് ഇനി സുഖമായി പഠിക്കാം സുന്ദര്‍ബനിലേക്കുള്ള യാത്രയില് ഹൗസ്‌ബോട്ടിലാണ് അവനെ കണ്ടത്. പതിനൊന്നിനടുത്ത പ്രായം. ദാരിദ്ര്യത്തിന്റെ വേദന ഉറഞ്ഞുകൂടിയ മുഖഭാവം. അവന്റെ ചിരിയില് പോലും നിസ്സഹായതയുടെ നിലവിളി. അവന് ഗുലാം അലി. നാലാം ക്ലാസില് പഠിക്കുന്നുവെന്നാണ് പറഞ്ഞത്. സ്‌കൂള് ദിവസമായിട്ടും പോകാതെ ബോട്ടില് കയറിയതെന്തേ എന്ന ചോദ്യത്തിന് വെറുതെയെന്ന് മറുപടി. പ്രസ്‌ക്ലബ് പ്രസിഡന്റ് കമാല് വരദൂര് അവനോട് കാര്യങ്ങള് തിരക്കി. പിതാവിന് മീന്‍പിടിത്തം. ഇളയവരില് ഒന്നനുജത്തി. അമ്മയ്ക്ക് വീട്ടുപണി. ബോട്ടില് വെള്ളം കോരിയൊഴിക്കാനും കയറ് വലിച്ചുകെട്ടാനും മറ്റും നില്‍ക്കുന്നു. കൂലി വല്ലതും കിട്ടുമോ എന്നാരാഞ്ഞപ്പോള് ഇല്ല എന്ന് മറുപടി. ഭക്ഷണം കിട്ടും. ടൂറിസ്റ്റുകള് ബോട്ടില് പോകുമ്പോള് അവര്‍ക്കുള്ള ഭക്ഷണത്തിന്റെ പങ്കാണ് ഗുലാം അലിയുടെ പ്രലോഭനം. സുന്ദര്‍ബനില് നിന്ന് തിരിച്ചു വരുമ്പോള് കമാലിന്റെ നേതൃത്വത്തില് അംഗങ്ങളില് നിന്നൊരു ചെറിയ പിരിവ്. അത് അവന്റെ പോക്കറ്റില് വെച്ച് നന്നായി പഠിക്കണമെന്നൊക്കെ പറഞ്ഞപ്പോള് അവിശ്വസനീയമായി അവന്റെ ഭാവപ്പകര്‍ച്ച. കണ്ണില് നക്ഷത്രത്തിളക്കം. യാത്ര തീര്‍ന്നിട്ടും അവന്റെ മുഖം എല്ലാരിലും നൊമ്പരമുണര്‍ത്തിക്കിടക്കുന്നു. ഇനി ഇതിന്റെ ഫലശ്രുതി കൂടി. ബോട്ട് കരയോടടുക്കുമ്പോള് കമാല് വരദൂരിന്റെ ഒരു പ്രഖ്യാപനം. ബംഗളുരുവിലെ കെഎംസിസി ഗുലാം അലിയുടെ പഠനച്ചെലവ് ഉള്‍പ്പെടെയുള്ളവ എറ്റെടുക്കാന് തീരുമാനിച്ചിരിക്കുന്നു. പറഞ്ഞറിയിക്കാനാവാത്ത സന്തോഷമാണ് എല്ലാവര്‍ക്കുമുണ്ടായത്. ദൈവം കൈയൊപ്പിട്ടു കൊടുത്ത സ്വഭാവ വൈശിഷ്ട്യം കോഴിക്കോട് പ്രസ് ക്ലബ് പ്രസിഡന്റിനുണ്ടെന്ന് അനുഭവിച്ചറിഞ്ഞു. ഈ യാത്രയുടെ ഏറ്റവും സഫലമായ ഒരവസ്ഥയായി എന്നെന്നും അത് നില നില്‍ക്കും. ദൈവം എത്ര കരുണാമയന്. (അവസാനിക്കുന്നില്ല)


Sreyas Jyothisha Kendram » കാലഹോര എന്നാല് എന്താണ്?\nനാം അധിവസിക്കുന്നതായ ഭൂമി എല്ലയ്പ്പോഴും സൂര്യനെ പ്രദക്ഷിണം ചെയ്തു കൊണ്ടിരിക്കുകയാണല്ലോ. ഇപ്രകാരം സ്വന്തം അച്ചുതണ്ടില് ഒരു പ്രാവശ്യം ഭ്രമണം ചെയ്യുവാന് രണ്ടര നാഴിക വീതമുള്ള 24 മുഹൂര്‍ത്തങ്ങള് വേണ്ടി വരുന്നു. അതായത് ഒരു ദിവസം അല്ലെങ്കില് 24 മണിക്കൂര്. രണ്ടര നാഴികയുള്ള ഒരു മണിക്കൂറിന് ഒരു കാലഹോര എന്ന് പറയുന്നു. ഇംഗ്ലീഷ് ഭാഷയിലെ Hour എന്ന വാക്കും ഹോര എന്ന ഇന്ത്യന് പദവും തമ്മിലുള്ള സാമ്യം ശ്രദ്ധിക്കുക.\nഒരു ദിവസം 24 കാലഹോരകള്. ഓരോ കാലഹോരയ്ക്കും ഓരോ അധിപന്മാര് ഉണ്ട്. സപ്തഗ്രഹങ്ങളായ സൂര്യന്, ചന്ദ്രന്, കുജന്, ബുധന്, ഗുരു, ശുക്രന്, ശനി എന്നിവയാണ് ആ ഗ്രഹങ്ങള്. ദിവസത്തിന്റെ സൂര്യോദയ സമയത്ത് ആരുടെ കാലഹോരയാണോ ആ ഗ്രഹത്തിന്റെ പേരാണ് ആ ദിവസത്തിനു നല്‍കിയിട്ടുള്ളത്. അപ്രകാരം ഞായറാഴ്ച ഉദയ സമയത്തെ കാലഹോരയുടെ അധിപന് സൂര്യനാണ്. തിങ്കളാഴ്ച ഉദയത്തിനു കാലഹോരാധിപന് ചന്ദ്രനാണ്. ഉദയസമയത്തെ കാലഹോരയുടെ അധിപന്റെ ആറാം ദിവസത്തെ അധിപനാണ് അന്നത്തെ അടുത്ത കാലഹോരയുടെ അധിപന്. അതായത്, ഞായറാഴ്ച ആദ്യം സൂര്യന്റെ കാലഹോരയും അതിനു ശേഷം ആറാം ദിവസമായ വെള്ളിയാഴ്ചയുടെ ഉദയ കാലഹോരയുടെ അധിപനായ ശുക്രന്റെ കാലഹോരയും ആകുന്നു. വെള്ളിയാഴ്ചയുടെ ആറാം ദിനമായ ബുധനാഴ്ചയുടെ ഉദയ കാലഹോരയുടെ അധിപനായ ബുധന്റെ കാലഹോരയാണ് അടുത്തത്. അപ്രകാരം തുടര്‍ന്ന് ചന്ദ്രന്, ശനി, ഗുരു, കുജന് എന്നിങ്ങനെ വരും. പഞ്ചാംഗങ്ങളില് കാലഹോരകളും അധിപഗ്രഹങ്ങളും രേഖപ്പെടുത്താറുണ്ട്.\nസല് കര്‍മങ്ങള് ശുഭ കാലഹോരകളില് സമാരംഭിക്കുന്നത് ഗുണകരമാണ് എന്നതിന് പല അനുഭവങ്ങളും ഉണ്ട്. ചില ഗ്രഹങ്ങളുടെ കാലഹോരകള് ചില പ്രത്യേക കാര്യങ്ങള്‍ക്ക് അനുയോജ്യമായും കണ്ടു വരുന്നു.\nകാലഹോരയും അനുയോജ്യ കര്‍മങ്ങളും\nഓരോ ദിവസവും ഉദയാല്പരം രണ്ടര നാഴിക (ഒരു മണിക്കൂര്) സമയം അതാതു വാരാധിപന്റെ കാലഹോര ആയിരിക്കും. സ്വന്തം കാലഹോരയില് നില്‍ക്കുന്ന ഗ്രഹത്തിന് ജ്യോതിഷ പ്രകാരം പ്രത്യേക ശക്തിയുണ്ട്.\nഅതായത് ഞായറാഴ്ച സൂര്യനും തിങ്കളാഴ്ച ചന്ദ്രനും ചൊവ്വാഴ്ച കുജനും ബുധനാഴ്ച ബുധനും വ്യാഴാഴ്ച വ്യാഴത്തിനും വെള്ളിയാഴ്ച ശുക്രനും ശനിയാഴ്ച ശനിക്കും പ്രത്യേക ബലം ഉണ്ടായിരിക്കും.\nസൂര്യഹോര – ഉദ്യോഗത്തില് പ്രവേശിക്കുക, അധികാരികളെയും നേതാക്കന്മാരെയും സന്ദര്‍ശിക്കുക, ഔദ്യോഗിക കാര്യങ്ങള് നിര്‍വഹിക്കുക, പ്രമാണങ്ങള്,രേഖകള് മുതലായവയില് ഒപ്പ് വയ്ക്കുക, ശിവക്ഷേത്ര ദര്‍ശനം.\nചന്ദ്രഹോര – യാത്ര, കച്ചവടം, വ്യാപാര ഇടപാടുകള്, ആശയ വിനിമയം, സ്ത്രീ സംബന്ധമായ കാര്യങ്ങള്, ദുര്‍ഗാ ക്ഷേത്ര ദര്‍ശനം.\nകുജഹോര – കഴിവതും എല്ലാ ശുഭകര്‍മങ്ങള്‍ക്കും വര്‍ജിക്കുക. ഭൂമി ഇടപാടുകള്‍ക്കും കോടതി കാര്യങ്ങള്‍ക്കും യോജ്യം. സുബ്രഹ്മണ്യ പ്രീതികരങ്ങളായ കര്‍മങ്ങള്‍ക്കും ഭദ്രകാളീ ക്ഷേത്ര ദര്‍ശനത്തിനും ഉത്തമമാകുന്നു.\nബുധഹോര – ബന്ധു സന്ദര്‍ശനം, കലാ സാഹിത്യ കാര്യങ്ങള്, പരീക്ഷ, വിദ്യാഭ്യാസ കാര്യങ്ങള്, ജ്യോതിഷ കര്‍മങ്ങള്, വ്യവഹാര സംബന്ധമായ ഇടപാടുകള്, എഴുത്തുകുത്തുകള്, അവതര വിഷ്ണുക്ഷേത്ര ദര്‍ശനം.\nഗുരു ഹോര – വ്യാഴത്തിന്റെ ഹോര എല്ലാ ശുഭകാര്യങ്ങള്‍ക്കും വിഷ്ണുപ്രീതി കരങ്ങളായ കര്‍മങ്ങള്‍ക്കും ശുഭപ്രദമാകുന്നു.\nശുക്രഹോര – മംഗളകാര്യങ്ങള്, വിവാഹ സംബന്ധമായ കാര്യങ്ങള്, ഔഷധസേവ, വാഹനം വാങ്ങുവാനും വാഹന സംബന്ധമായ ഇടപാടുകള്‍ക്കും, ഭൂമി സംബന്ധമായ ഇടപാടുകള്, കലാപരമായ കര്‍മങ്ങള്, ഭഗവതീ ക്ഷേത്ര ദര്‍ശനം.\nശനിഹോര – തൊഴില് കാര്യങ്ങള്, തൊഴില് പ്രശ്നം പരിഹരിക്കല്, ദേഷ്യ പ്രകൃതം ഉള്ളവരുമായി സംസാരിക്കല്, പ്രാര്‍ഥന, ധ്യാനം, ശാസ്താക്ഷേത്ര ദര്‍ശനം മുതലായവ.


HTML Archives - Newscom - Malayalam News\n-54 min. ago-സ്വകാര്യ ആശുപത്രികളിലെ 50 ശതമാനം കിടക്കൾ കോവിഡ് രോഗികൾക്കായി മാറ്റിവെക്കണം\n-50 min. ago-ഖത്തർ ലോകകപ്പ് ടിക്കറ്റ് വിൽപന ഇന്ന് മുതൽ\n-33 min. ago-കോവളത്തെ ദമ്പതികൾക്ക് എതിരെയുള്ള പൊലീസ് പീഡനം: നടപടി ആവശ്യപ്പെട്ട് വി ഡി സതീശൻ\n-20 min. ago-ആര്യങ്കോട് പൊലീസ് സ്റ്റേഷന് നേരെ ബോംബെറിഞ്ഞ സംഭവം; രണ്ട് പേർ കസ്റ്റഡിയിൽ\nകുഞ്ഞുങ്ങൾ ജനിക്കുമ്പോൾ അവർക്കായി മാതാപിതാക്കൾ മനോഹരവും അപൂർവ്വവുമായ പേരുകൾ തിരയുന്നത് സാധാരണമാണ്. ചില കൗതുകകരമായ പേരുകൾ നമ്മുടെ ശ്രദ്ധയെ ആകർഷിക്കാറുമുണ്ട്. പലതിനോടുമുള്ള സ്നേഹമാണ് പലപ്പോഴും പേരുകളായി മാറുന്നത്. അത്തരത്തിൽ ഇന്റർനെറ്റിനോടുള്ള സ്നേഹം പ്രകടിപ്പിക്കാൻ ഫിലിപ്പൈൻസിൽ നിന്നുള്ള ഒരു പിതാവ് തന്റെ മകന് ‘എച്ച്ടിഎംഎൽ’ (HTML) എന്ന് പേരിട്ടിരിക്കുകയാണ്. എച്ച്ടിഎംഎൽ എന്ന പേര് സോഷ്യൽ മീഡിയയിൽ വലിയ…


ജനങ്ങളെ ക്യാന്‍സര് രോഗികളാക്കി ഫാക്ടറികളിലെ അര്‍സെനിക്ക്: അധിനിവേശ നിലപാടുമായി കാനഡ | How much waste does Canada produce?| What does Canada do with its waste?\nNov 25, 2021, 03:59 PM IST\nഈ തടാകങ്ങളിലേക്ക് ഫാക്ടറികളില് നിന്നുമുള്ള ടോക്‌സിക്ക് കാര്‍സിനോജെനിക്ക് മിനറലുകളായ അര്‍സെനിക്കിന്റെ ഒഴുക്ക് നിലയ്ക്കുന്നില്ല. ഇത് പ്രദേശത്ത് താമസിക്കുന്നവരെ ക്യാന്‍സര് എന്ന മാരക രോഗത്തിന് അടിമകളാക്കുന്നു.\nപ്രതീകാത്മക ചിത്രം | Photo-AP\nഒട്ടാവ: മറ്റ് രാജ്യങ്ങളെ അപേക്ഷിച്ച് മാലിന്യനിര്‍മാര്‍ജനത്തില് അധിനിവേശ നിലപാടെടുക്കുന്ന രാജ്യമാണ് കാനഡ. സ്വാര്‍ത്ഥ താത്പര്യങ്ങള് മുന്‍നിര്‍ത്തി അവര് മാലിന്യങ്ങള് തുച്ഛമായ വിലയ്ക്ക് ദരിദ്രരാജ്യങ്ങള്‍ക്ക് നല്‍കി പരിസ്ഥിതി സൗഹാര്‍ദമാണ് കാനഡയെന്നുറക്കെ പറയുന്നു. കാനഡയില് ഭൂമിയെ പല വ്യവസായ സ്ഥാപനങ്ങളും അവരുടെ സ്വാര്‍ത്ഥ താത്പര്യങ്ങള് പ്രാവര്‍ത്തികമാക്കാനുള്ള മാര്‍ഗങ്ങളായി മാത്രം കാണുന്നു. അതിന്റെ ഏറ്റവും വലിയ ഉദാഹരണമാണ് അത്താബാസ്‌ക നദിക്കരയില് താമസിക്കുന്നവര് നേരിടേണ്ടി വരുന്ന ആരോഗ്യ പ്രശ്‌നങ്ങള്.\nഈ തടാകങ്ങളിലേക്ക് ഫാക്ടറികളില് നിന്നുമുള്ള ടോക്‌സിക്ക് കാര്‍സിനോജെനിക്ക് മിനറലുകളായ അര്‍സെനിക്കിന്റെ ഒഴുക്ക് നിലയ്ക്കുന്നില്ല. ഇത് പ്രദേശത്ത് താമസിക്കുന്നവരെ ക്യാന്‍സര് എന്ന മാരക രോഗത്തിന് അടിമകളാക്കുന്നു. എന്നാല് കാനഡയിലെ നിയമപ്രകാരം പ്രകാരം അത്താബാസ്‌ക നദിയിലെ അര്‍സെനിക്കിന്റെ അളവ് അനുവദനീയമാണ്. കുടിവെള്ളത്തില് ലിറ്ററൊന്നില് 0.010 മില്ലിഗ്രാം അര്‍സെനിക്കിന്റെ അളവ് സുരക്ഷിതമാണ്. എന്നാല് ഇത് 0.011 മില്ലിഗ്രാമിലേക്ക് എത്തിയാല് അപകടരവുമാണ്.\nരാജ്യത്തെ മാലിന്യങ്ങളുടെ വലിയൊരംശവും പരിസ്ഥിതി നിയമങ്ങള് കര്‍ശനമാക്കാത്തതും സാമ്പത്തികമായി പിന്നോക്കം നില്‍ക്കുകയും ചെയ്യുന്ന രാജ്യങ്ങളിലേക്ക് കപ്പല് കയറ്റി അയ്ക്കുകയാണ് കാനഡ ചെയ്യുന്നത്. പലപ്പോഴും ഇത് മൂലമുണ്ടാകുന്ന പ്രശ്‌നം പരിഹരിക്കുന്നതിനാവശ്യമായ ചെറിയ തുക മാത്രമാണ് കാനഡ നല്‍കുന്നത്. പ്രാദേശിക ജനസംഖ്യയെ പാടെ അവഗണിച്ചു കൊണ്ട് മാലിന്യം സ്വീകരിക്കുന്ന രാജ്യങ്ങള് അവ കത്തിക്കുകയോ വലിച്ചെറിയുകയോ ചെയ്യുന്നു.\n2013 നും 2014 നുമിടയില് റീസൈക്കിള് ചെയ്യാവുന്ന മാലിന്യമെന്ന വ്യാജേന 103 കണ്ടെയ്‌നറുകള് കാനഡ ഫിലിപ്പീന്‍സിലേക്ക് അയച്ചിരുന്നു. ഇതില് 69 കണ്ടെയ്‌നറുകളില് ഭൂരിഭാഗവും അഴുക്കുള്ള ഡയപ്പറുകളും, ഗാര്‍ഹിക മാലിന്യം, ഗുരുതരമായ പാരിസ്ഥിതിക പ്രശ്‌നങ്ങള് സൃഷ്ടിക്കുന്ന ഇലക്‌ട്രോണിക്ക് മാലിന്യങ്ങളുമായിരുന്നു. 2019 ല് കയറ്റി അയച്ച 60 കണ്ടെയ്‌നറുകള് തിരിച്ചയ്ക്കുമെന്ന് ഫിലിപ്പീന്‍സ് ഭീഷണി മുഴക്കിയത് ഇരു രാജ്യങ്ങള്‍ക്കിടയിലും വൈരം രൂപപ്പെടാന് കാരണമായി.\nവാഹന മേഖലയേക്കാളും കെട്ടിടനിര്‍മാണ മേഖലയെക്കാളും മുകളിലാണ് കാനഡയിലെ പ്ലാസ്റ്റിക്ക് വ്യവസായം. പ്ലാസ്റ്റിക്ക് നിര്‍മാണത്തിന്റെ 33 ശതമാനവും പ്രദാനം ചെയ്യുന്നത് കാനഡയുടെ പാക്കേജിംഗ് സെക്ടറാണ്. ഒറ്റത്തവണ ഉപയോഗിക്കാവുന്ന പ്ലാസ്റ്റിക്കുകളുടെ ഉപയോഗം കൂടിയതോടെ ഉപയോഗ ശേഷമുള്ള പ്ലാസ്റ്റിക്ക് എന്ത് ചെയ്യുമെന്നതായിരുന്നു കാനഡയിലെ പ്രധാന പ്രശ്‌നങ്ങളിലൊന്ന്. കാനഡയില് വര്‍ഷാവര്‍ഷമുള്ള പ്ലാസ്റ്റിക്ക് മാലിന്യത്തില് നിന്നും ലാന്‍ഡ് ഫില്ലുകളില് നിന്നുമുള്ളവയില് നിന്ന് പത്ത് ശതമാനം മാത്രമാണ് വേര്‍തിരിക്കുന്നത്. ഇതിലും ചെറിയ അംശം മാത്രമാണ് റീസൈക്കിള് ചെയ്യുന്നത്. ബാക്കിയുള്ള 90 ശതമാനവും പരിസരങ്ങളില് ഉപേക്ഷിക്കുകയാണ്. ഇത് പരിസ്ഥിതിയെ ഗുരുതരമായ ബാധിക്കുന്ന മൈക്രോപ്ലാസ്റ്റിക്കുകളായി മാറും.\n'പ്ലാസ്റ്റിക്കുകളുടെ ഭാവി ചവറു കൊട്ടയിലാണ് . പ്ലാസ്റ്റിക്കുകള് പുനരുപയോഗിക്കുന്നത് നിര്‍ത്തി ഒറ്റത്തവണ മാത്രം ഉപയോഗിക്കാവുന്ന പ്ലാസ്റ്റിക്കിലേക്ക് പ്ലാസ്റ്റിക്ക് വ്യവസായം ശ്രദ്ധ ചെലുത്തേണ്ടതുണ്ട്. ഒറ്റത്തവണ ഉപയോഗിച്ച് വലിച്ചെറിയുന്ന ടിന് ക്യാനോ പേപ്പര് കാര്‍ട്ടണോ പോലെയുള്ള ആയിരം യൂണിറ്റുകളില് അല്ല, മറിച്ച് കോടിക്കണക്കിന് വരുന്ന യൂണിറ്റുകളെ അടിസ്ഥാനമാക്കിയാണ് ഈ വ്യവസായം നിലനില്‍ക്കുന്നത് ' , അമേരിക്കന് മാഗസിനായ മോഡേണ് പാക്കേജിംഗിന്റെ എഡിറ്റര് ലോയ്ഡ് സ്റ്റുഫര് 1956 ല് ന്യൂയോര്‍ക്കിലെ സൊസൈറ്റി ഓഫ് ദി പ്ലാസ്റ്റിക്ക് ഇന്‍ഡസ്ട്രി കോണ്‍ഫറന്‍സിനെ അഭിമുഖീകരിച്ച് പറഞ്ഞു.\nവര്‍ധിച്ച് വരുന്ന പ്ലാസ്റ്റിക്കുകളുടെ നിര്‍മാണം കൂടുതല് പ്രദേശങ്ങള് മാലിന്യ നിക്ഷേപത്തിനായി ദുരുപയോഗം ചെയ്യപ്പെടാമെന്നതിന്റെ സൂചനയാണ്. നമ്മുടെ പരിസരങ്ങളില് മാലിന്യങ്ങളും പ്ലാസ്റ്റിക്കുകളും മറ്റും കാണാത്തത് അവയുടെ അസാന്നിധ്യം മൂലമല്ല, മറിച്ച് അവ പ്രദേശവാസികളുടെ കണ്ണെത്താത്തയിടങ്ങളില് നിക്ഷേപിച്ചതു കൊണ്ടാണ്.\nContent Highlights: the dirty steps taken by canada to eliminate waste\nഓസോണിനെ കൊല്ലുന്ന ഹൈഡ്രോഫ്ളൂറോ കാര്‍ബണ് വില്‍പ്പനയ്ക്ക്, ഫെയ്‌സ്ബുക്ക് പരസ്യവും കള്ളക്കടത്തും


07 November, 2016 03:54:25 PM\nഏറ്റവും കൂടുതല് ഭക്തര് സന്ദര്‍ശനം നടത്തുന്ന തീര്‍ത്ഥാടന കേന്ദ്രങ്ങളില് ഒന്നാണ് ശബരിമല. കോടിക്കണക്കിന് ഭക്തര് ഇവിടെ ഓരോ വര്‍ഷവും എത്തുന്നു. മെക്കയിലെ ഹജ്ജ് കഴിഞ്ഞാല് വാര്‍ഷിക തീര്‍ത്ഥാടനത്തില് ലോകത്ത് രണ്ടാം സ്ഥാനത്താണ് ശബരിമല തീര്‍ഥാടനം. അയ്യപ്പന് (ധര്‍മ്മശാസ്താവ്) ആണ് ഈ ക്ഷേത്രത്തിലെ പ്രതിഷ്ഠ. കഴിഞ്ഞ വര്‍ഷം നവംബര് മുതല് ജനുവരി വരെയുള്ള തീര്‍ത്ഥാടനകാലത്ത് ഏകദേശം അഞ്ചു കോടി ഭക്തര് ശബരിമല സന്ദര്‍ശിച്ചു എന്നാണ് കണക്കാക്കുന്നത്.\nദക്ഷിണേന്ത്യയിലെ ഏറ്റവും പ്രശസ്തമായ തീര്‍ത്ഥാടന കേന്ദ്രമാണ് ശബരിമല. കേരള തമിഴ്നാട് അതിര്‍ത്തിയിലെ സഹ്യപര്‍വ്വത നിരകളിലാണ് ഈ ക്ഷേത്രം. പതിനെട്ട് മലകളുടെ നടുവിലായി പൂങ്കാവനത്തിനകത്താണ് ക്ഷേത്രം സ്ഥിതി ചെയ്യുന്നത്. അയ്യപ്പ പൂജയ്ക്കായി പരശുരാമ മഹര്‍ഷിയാണ് ശബരിമലയില് അയ്യപ്പവിഗ്രഹം പ്രതിഷ്ഠിച്ചതെന്നാണ് വിശ്വാസം.\nതീര്‍ത്ഥാടക സംഘത്തെ നയിക്കാനായി ഗുരുസ്വാമി ഉണ്ടാവും. തുണിക്കൊണ്ട് നിര്‍മ്മിച്ച സഞ്ചിയില് എല്ലാവരും പൂജയ്ക്കു വേണ്ട വസ്തുക്കള് നിറയ്ക്കുന്നു.ഇതിനെ ഇരുമുടിക്കെട്ടെന്ന് പറയുന്നു. മുദ്രയില്(നാളികേരം) നെയ്യ് നിറച്ച് പള്ളിക്കെട്ട് (ഇരുമുടി) കൊണ്ടുവരുന്ന ഭക്തര് ശബരിമലയുടെ പ്രത്യേകതയാണ്. ജീവത്മാവും പരമാത്മാവും ഒന്നാകുന്നതിന്‍റെ പ്രതീ‍കമാണ് ഈ ആചാരം. ഈ ക്ഷേത്രം നല്‍കുന്ന പ്രധാന സന്ദേശം 'നിങ്ങള് തന്നെയാണ് ഈശ്വരന്' എന്നതാണ്. അഹം ബ്ര്‌ഹ്മാസ്മി എന്ന സംസ്കൃത പദം അര്‍ത്ഥമാക്കുന്നത് ഇതാണ്. ശബരിമല തീ‍ര്‍ത്ഥാടകര് പരസ്പരം സ്വാമി എന്നണ് സംബോധന ചെയ്യുന്നത്. ഈശ്വരന്‍റെ അംശം എല്ലാവരിലും അടങ്ങിയിരിക്കുന്നു. തത്വമസി സൂചിപ്പിക്കുന്നത് ഈശ്വരനും ഭക്തനും ഒന്നാകുന്ന അവസ്ഥയെയാണ്. ഇതിന് അദ്വൈത സിദ്ധാന്തവുമായി ബന്ധമുണ്ട്.\nമകരവിളക്കാണ് ശബരിമലയിലെ പ്രധാന പൂജ.അതിന്‍റെ അവസാനം ഭക്തര്‍ക്ക് ദൂരെ മലകള്‍ക്ക് മുകളിലായി ആകാശത്ത് ഒരു പുണ്യ നക്ഷത്രം പ്രകാശിക്കുന്നത് കാണാനാവും. ഈ പ്രകാശത്തെ മകരജ്യോതി എന്നാണ് വിളിക്കുന്നത്. ഈ പുണ്യനിമിഷത്തോടെയാണ് ശബരിമല തീര്‍ത്ഥാടനം അവസാനിക്കുക.\nമറ്റ് ചില ഹിന്ദു ക്ഷേത്രങ്ങളെപോലെ ശബരിമലയില് ജാതിയുടേയും വംശത്തിന്‍റേയും പേരിലുള്ള വേര്‍തിരുവുകളില്ല. എന്നാല് പത്തിനും അന്‍പതിനും ഇടയിലുള്ള സ്ത്രീകള്‍ക്ക് ഇവിടെ പ്രവേശനം നിഷിദ്ധമാണ്. ക്ഷേത്രത്തിന്‍റെ പടിഞ്ഞാറുഭാഗത്തായി വാവര്‍ക്കുവേണ്ടി സമര്‍പ്പിക്കപ്പെട്ട സ്ഥലമാണ് വാവരുനട. മുസ്ലീമായ വാവര് അയ്യപ്പന്‍റെ സുഹൃത്തായിരുന്നു. എല്ലാ മതത്തിലും പെട്ട ആളുകള്‍ക്കും ഇവിടെ സന്ദര്‍ശിക്കാവുന്നതാണ്. ഹിന്ദുക്കളല്ലാത്ത വളരെയധികം ആളുകള് ശബരിമല സന്ദര്‍ശിക്കറുണ്ട്.\nപരമശിവനും വിഷ്ണുവിനും ജനിച്ച മകനാണ് ശ്രീ അയ്യപ്പന്. ഭസ്മാസുരനെ വധിക്കുന്നതിനായി മോഹിനി രൂപം പൂണ്ട വിഷ്ണുവില് ശിവന് അനുരക്തനായി.അങ്ങനെ ശ്രീ അയ്യപ്പന് ഭൂജാതനായി. പിന്‍ഗാമിയെ ലഭിക്കാനായി പ്രാര്‍ത്ഥന നടത്തിയിരുന്ന പന്തളം രാജാവ് വേട്ടയ്ക്കായി വരാറുള്ള കാട്ടില് ശിവനും വിഷ്ണുവും ആ സുന്ദരബാലനെ ഉപേക്ഷിച്ചു .പന്തളം രാജാവ് ആ കുട്ടിയെ സ്വീകരിക്കുകയും നല്ല ഒരു പോരാളിയും ജ്ഞാനിയുമായി വളര്‍ത്തുകയും ചെയ്തു.\nമണ്ഡലപൂജയും, മകരവിളക്കും ആണ് ശബരിമല തീര്‍ത്ഥാടനത്തിലെ പ്രധാന പൂജകള്. ഇതു കൂടതെ എല്ലാ മലയാള മാസത്തിലും ആദ്യത്തെ അഞ്ചു ദിവസവും വിഷുവിനുമാണ് ക്ഷേത്രം തുറക്കുന്നത്. വര്‍ഷത്തിന്‍റെ ബാക്കി ദിവസങ്ങളില് ക്ഷേത്രം അടയ്ക്കും.\nശബരിമല തീര്‍ത്ഥാടന സമയത്ത് പാലിക്കേണ്ട ചില ആചാരങ്ങളുണ്ട്. ഈ സമയത്ത് മത്സ്യമാംസാഹാരങ്ങള് കഴിക്കാതിരിക്കുകയും ബ്രഹ്മചര്യം പാലിക്കുകയും വേണം. തീര്‍ത്ഥാടകര് നിര്‍ബന്ധമായും 41 ദിവസത്തെ വ്രതം അനുഷ്ഠിക്കണം. ഈ സമയത്ത് രതിയില് നിന്ന് വിട്ടു നില്‍ക്കുകയും മത്സ്യമാംസാ‍ഹാരങ്ങള് വര്‍ജ്ജിക്കുകയും വേണം. ശരീരശുദ്ധി പാലിക്കുകയും കറുത്ത വസ്ത്രങ്ങള് ധരിക്കുകയും വേണം. ഇരുമുടിക്കെട്ടുമായി മാത്രമെ പതിനെട്ടാം പടി വഴി ക്ഷേത്രത്തില് എത്തിച്ചേരാനാവൂ.\nക്ഷേത്രത്തിന്‍റെ നിയന്ത്രണമുള്ള തിരുവിതാംകൂര് ദേവസ്വം ബോര്‍ഡ് ഇവിടെ കുറഞ്ഞ ചെലവില് താമസ സൌകര്യം ഒരുക്കിയിട്ടുണ്ട്. പക്ഷെ തീര്‍ത്ഥാടന സമയത്തെ തിരക്കുമൂലം താമസ സൌകര്യം ലഭിക്കാന് ബുദ്ധിമുട്ട് വരാം. പ്രധാന തീര്‍ത്ഥാടന സമയം:നവമ്പര് മുതല് ജനുവരി വരെ.


ലോകകപ്പ്: ഇന്ത്യ ആദ്യം ബാറ്റ് ചെയ്യുന്നു – malabarinews.com\nലോകകപ്പ്: ഇന്ത്യ ആദ്യം ബാറ്റ് ചെയ്യുന്നു\nPosted on February 15, 2015 by newsmal\nഅഡലെയ്ഡ്: 2015 ലോകകപ്പ് ക്രിക്കറ്റിലെ ആദ്യ മത്സരത്തില് പാകിസ്താനെതിരെ ഇന്ത്യയ്ക്ക് ആദ്യം ബാറ്റിംഗ്. ടോസ് നേടിയ ഇന്ത്യന് ക്യാപ്റ്റന് ധോണി ആദ്യം ബാറ്റ് ചെയ്യാന് തീരുമാനിച്ചു. ലോകകപ്പില് ഇന്ത്യ പാകിസ്താനോട് ഇതുവരെ തോറ്റിട്ടില്ല.\nപ്രതീക്ഷിച്ച പോലെ തന്നെ രണ്ട് സ്പിന്നര്‍മാരുമായാണ് ഇന്ത്യ ഇറങ്ങുന്നത്. അശ്വിനും ജഡേജയും. പരിക്ക് ഭേദമാകാത്ത ഭുവനേശ്വര് കുമാര് കളിക്കുന്നില്ല. ഷമി, ഉമേഷ് യാദവ്, മോഹിത് ശര്‍മ എന്നിവരാണ് ഫാസ്റ്റ് ബൗളര്‍മാര്. ശിഖര് ധവാന്, രോഹിത് ശര്‍മ, റെയ്‌ന, രഹാനെ, കോലി എന്നിവരാണ് ബാറ്റ്‌സ്മാന്‍മാര്. ബിന്നിക്ക് ടീമില് ഇടം കിട്ടിയില്ല.\nകഴിഞ്ഞ ലോകകപ്പില് ഇന്ത്യയുടെ പ്രധാന ശക്തി യുവരാജ് സിംഗിന്റെ ഓള്‍റൗണ്ട് മികവായിരുന്നു. ഇത്തവണ അതില്ല. പകരക്കാരനായി റെയ്‌ന തിളങ്ങും എന്ന പ്രതീക്ഷയിലാണ് ഇന്ത്യന് ആരാധകര്. പ്രമുഖ ബൗളര്‍മാരായ ഇഷാന്ത് ശര്‍മയ്ക്കും ഭുവനേശ്വര് കുമാറിനും പരിക്കേറ്റത് ഇന്ത്യയ്ക്ക് തിരിച്ചടിയാകും.\nPrevious PostPrevious ആഷിക് അബുവിന്റെ കോഫിഷോപ്പില് പോലീസ് റെയ്‌ഡ്\nNext PostNext ഷാരൂഖ് ഖാന്റെ റാംപ് മുനിസിപ്പാലിറ്റി പൊളിച്ചുമാറ്റി


പ്രഥമ കെ എം ബഷീര് സ്മാരക മാധ്യമ പുരസ്‌കാരം അനു എബ്രഹാമിന് – Media Mangalam\nതിരുവനന്തപുരം: കെ എം ബഷീറിന്റെ സ്മരണക്കായി സിറാജ് മാനേജ്‌മെന്റ് ഏര്‍പ്പെടുത്തിയ പ്രഥമ കെ എം ബഷീര് സ്്മാരക മാധ്യമ പുരസ്‌കാരം മാതൃഭൂമി കൊച്ചി യൂണിറ്റ് സബ് എഡിറ്റര് അനു എബ്രഹാമിന്. 25,000 രൂപയും പ്രശസ്തി പത്രവും ഫലകവും അടങ്ങുന്നതാണ് അവാര്‍ഡ്. മാതൃഭൂമി പത്രത്തില് പ്രസിദ്ധീകരിച്ച ‘കടക്കെണിയില് യുവ ഡോക്ടര്‍മാര്’ എന്ന പരമ്പരയാണ് അനു എബ്രഹാമിനെ അവാര്‍ഡിന് അര്‍ഹനാക്കിയത്. കേരള പ്രസ് അക്കാദമി ചെയര്‍മാന് ആര് എസ് ബാബു, മുതിര്‍ന്ന പത്രപ്രവര്‍ത്തകരായ ജേക്കബ് ജോര്‍ജ്, ജി ശേഖരന് നായര് എന്നിവരടങ്ങിയ സമിതിയാണ് പുരസ്‌കാര നിര്‍ണയം നടത്തിയത്. മലയാള പത്രങ്ങളില് 2019 ജനുവരി ഒന്നിനും 2020 ജനുവരി ഒന്നിനും ഇടയില് പ്രസിദ്ധീകരിച്ച വികസനോന്മുഖ റിപ്പോര്‍ട്ടുകളാണ് അവാര്‍ഡിന് പരിഗണിച്ചിരുന്നത്. സമിതിക്ക് ലഭിച്ച 14 എന്‍ട്രികളില് നിന്നാണ് അനു എബ്രഹാമിന്റെ പരമ്പര അവാര്‍ഡിനായി തിരഞ്ഞെടുക്കപ്പെട്ടത്. 2020 നവംബറില് തിരുവനന്തപുരത്ത് വെച്ച് പുരസ്‌കാരദാനം നടത്തും. അനു എബ്രഹാമിന്റെ ഈ പരമ്പരക്ക് 2019ലെ ലീലാ മേനോന് മാധ്യമ അവാര്‍ഡ്, ഐ എം എം മാധ്യമ പുരസ്‌കാരം എന്നിവയും ലഭിച്ചിട്ടുണ്ട്. 2010 മുതല് മാതൃഭൂമിയില് സബ് എഡിറ്ററായ ഇദ്ദേഹത്തിന്റെ പാഠം പഠിക്കാത്ത ആരോഗ്യ കേരളമെന്ന വാര്‍ത്താ പരമ്പരക്ക് പ്രസ് കൗണ്‍സില് ഓഫ് ഇന്ത്യയുടെ 2019ലെ ദേശീയ മാധ്യമ പുരസ്‌കാരം, പാമ്പന് മാധവന് സ്മാരക പുരസ്‌കാരം, 2018ലെ കെ രാഘവന് മാസ്റ്റര് സ്മാരക പുരസ്‌കാരം എന്നിവ ലഭിച്ചിട്ടുണ്ട്. കോഴിക്കോട് തിരുവമ്പാടി തറപ്പില് എബ്രഹാം മാനുവലിന്റയും ആനിയമ്മയുടെ മകനാണ്. ഭാര്യ: ഐഡ (അധ്യാപിക, സെന്റ് മേരീസ് ഹയര് സെക്കണ്ടറി സ്‌കൂള് കൂടത്തായ് ). മക്കള്: അമന്, ആര്യന്.


ഗ്നു/ലിനക്സ് ഫയല് സിസ്റ്റം ലേ ഔട്ട് | സ്വതന്ത്രസോഫ്റ്റ്‌വെയര് ആണു് ഭാവി\nഒരു ഓപറേറ്റിങ്ങ് സിസ്റ്റത്തില് ഫയലുകള് , ഡയറക്റ്ററികള് എന്നിവ ഏതുരീതിയില് എവിടെയൊക്കെ ചിട്ടപ്പെടുത്തി വെക്കണം എന്നു നിര്‍വചിക്കുന്ന സംവിധാനത്തിനാണ് ഫയല് സിസ്റ്റം ലേ ഔട്ട് എന്നു പറയുന്നത്. ഇതിനു ആ കംപ്യൂട്ടറിലെ ഹാര്‍ഡ് ഡിസ്ക് പാര്‍ട്ടീഷ്യനുകളുമായി ബന്ധമുണ്ടായിരിക്കും. ഓരോ ഓപറേറ്റിങ്ങ് സിസ്റ്റങ്ങള്‍ക്കും അവയുടേതായ ഫയല് സിസ്റ്റം ലേ ഔട്ട് കാണും.\nയുനിക്സ് / ലിനക്സ് അടിസ്ഥാനമായുള്ള ഓപറേറ്റിങ്ങ് സിസ്റ്റങ്ങളില് ചെറിയ വ്യത്യാസങ്ങളോടെയാണെങ്കിലും അടിസ്ഥാനപരമായി ഏതാണ്ട് ഒരേ രീതിയിലുള്ള ലേ ഔട്ട് ആണ് കാണാറുള്ളത്. ഈ ലേ ഔട്ടിനെ പൊതുവെ യൂണിഫൈഡ് ഫയല് സിസ്റ്റം ലേ ഔട്ട് എന്നു പറയും.\nയൂണിഫൈഡ് ലേ ഔട്ടിന്റെ പ്രത്യേകത ഇതു തട്ടുകളായി തിരിച്ച ഒരു ശ്രേണി ( Higherarchy ) ആയി സംഘടിപ്പിക്കപ്പെട്ടിട്ടുള്ളതാണ് എന്നതാണ്. ഈ ശ്രേണിയുടെ ഏറ്റവും മുകളില് ഒറ്റ ഒരു ഡയറക്റ്ററി മാത്രമേ കാണുകയൂള്ളൂ. ഈ ഡയറക്റ്ററി “റൂട്ട് ഡയറക്റ്ററി” ( Root Directory ) എന്നറിയപ്പെടുന്നു. ഈ ഡയറക്റ്ററിയുടെ പേര് “/” ( Forward Slash ) എന്ന ചിഹ്നം കൊണ്ടാണ് കുറിക്കുന്നത്. ഓപറേറ്റിങ്ങ് സിസ്റ്റത്തിലെ മറ്റെല്ലാ ഡയറക്റ്ററികളും ഈ ശ്രേണിയില് റൂട്ട് ഡയറക്റ്ററിയുടെ താഴെ ആയിരിക്കും. വേറൊരു രീതിയില് പറഞാല് മറ്റെല്ലാ ഡയറക്റ്ററികളും റൂട്ട് ഡയറക്റ്ററിക്കകത്തുള്ള സബ് ഡയറക്റ്ററികള് ( Sub Directory ) ആയിരിക്കും. ഇങ്ങനെ ഓരോ ഡയറക്റ്ററിക്കും താഴെ കൂടുതല് സബ് ഡയറക്റ്ററികള് ഉണ്ടാക്കാവുന്നതാണ്. ഇതില് മനസ്സിലാക്കേണ്ട ഒരു കാര്യം വിന്‍ഡോസിലേതു പോലെ സി (C:),ഡി (D:) എന്നു തുടങ്ങുന്ന വേറേ വേറേ ഡ്രൈവുകള് ഇതില് ഉണ്ടാവില്ല എന്നുള്ളതാണ്.\nഓരോ ഡയറക്റ്ററിക്കും ഒരു പേര് ഉണ്ടായിരിക്കും എന്നു അറിയാമല്ലോ, ഈ ഡയറക്റ്ററി ഫയല് സിസ്റ്റം ലേ ഔട്ടിന്റെ ശ്രേണിയില് എവിടെയാണെന്നറിയാന് ഉപയോഗിക്കുന്ന സംജ്ഞയെ ( Notation ) ആ ഡയറക്റ്ററിയുടെ ആബ്സൊല്യൂട്ട് പാത്ത് ( Absolute Path) എന്നു പറയുന്നു. ഒരു ഡയറക്റ്റരിയുടെ ആബ്സൊല്യൂട്ട് പാത്ത് ലഭിക്കാന് റൂട്ട് ഡയറക്റ്ററിയില് തുടങ്ങി താഴോട്ട് ഈ ഡയറക്റ്ററി വരെ പോകുന്ന വഴിയില് ഉള്ള എല്ല സബ്-ഡയറക്റ്റരികളുടേയും പേര് എടുത്ത് യഥാക്രമം ഇടതു വശത്തു നിന്നു വലതു വശത്തേക്കു എഴുതിയാല് മതി, ഇതില് ഓരോ ഡയറക്റ്ററിയേയും വേര് തിരിച്ചറിയുന്നതിനു വേണ്ടി ഓരോ ഡയറക്റ്ററിക്കും ശേഷം ഒരു “/” ചേര്‍ക്കണം. ഇതു ഒരു ഉദാഹരണം വഴി വ്യക്തമാക്കിയാല് കൂടുതല് മനസ്സിലാകും . റൂട്ട് ഡയറക്റ്ററിയുടെ തൊട്ടു താഴെയായി “ഇടിസി” (etc) എന്ന പേരുള്ള ഒരു സബ് ഡയറക്റ്ററി ഉണ്ടെന്നു വിചാരിക്കുക. ഇതിന്റെ ആബ്സൊല്യൂട്ട് പാത്ത് “/etc” എന്നാണ്, ഇതില് ഏറ്റവും ഇടതു വശത്തുള്ള “/” റൂട്ട് ഡയറക്റ്ററിയെ സൂചിപ്പിക്കുന്നു. ഇതിന്റെ വലതു വശത്തായി ഇടിസി എന്ന സബ് ഡയറക്റ്ററി യുടെ പേരും ചേര്‍ന്നതോടെ ഇത് ആ ഡയറക്റ്ററിയുടെ ആബ്സൊല്യൂട്ട് പാത്ത് ആയി മാറി.\nഇനി കുറച്ചു കൂടി സങ്കീര്‍ണമായ ഒരു ഉദാഹരണം നോക്കാം. നേരത്തെ പറഞ്ഞ “/etc” ഡയറക്റ്ററിക്കകത്ത് vpnc, ppp എന്നിങ്ങനെ രണ്ട് സബ്-ഡയറക്റ്ററികള് ഉണ്ടെന്നു വിചാരിക്കുക. ഇവയുടെ ആബ്സൊല്യൂട്ട് പാത്തുകള് യഥക്രമം /etc/vpnc,/etc/ppp എന്നിവ ആയിരിക്കും. അപ്പോള് ആബ്സൊല്യൂട്ട് പാത്ത് കണ്ടുപിടിക്കുന്ന രീതിയെ ഇങ്ങനെ സംഗ്രഹിക്കാം. ഒരു ഡയറക്റ്ററിയുടെ ആബ്സൊല്യൂട്ട് പാത്ത് ആ ഡയറക്റ്ററിയെ ഉള്‍കൊള്ളുന്ന ഡയറക്റ്ററി – ഇത് പാരന്റ് ഡയറക്റ്ററി ( Parent Directory ) എന്നറിയപ്പെടുന്നു – യുടെ ആബ്സൊല്യൂട്ട് പാത്തിന്റെ വലതു വശത്ത് ഒരു “/” ചേര്‍ത്ത് അതിന്റെ വലത്തായി ഈ ഡയറക്റ്ററിയുടെ പേരു ചേര്‍ത്തതായിരിക്കും. ആബ്സൊല്യൂട്ട് പാത്തിന്റെ തുടക്കം റൂട്ട് ഡയറക്റ്ററിയില് നിന്നായിരിക്കും. റൂട്ട് ഡയറക്റ്ററിയുടെ പേരും ആബ്സൊല്യൂട്ട് പാത്തും “/” എന്നു തന്നെ ആയിരിക്കും. ഉദാഹരണത്തിന് /etc/ppp എന്ന ഡയറക്റ്ററിക്കകത്ത് resolv,peers എന്നീ ഡയറക്റ്ററികള് ഉണ്ട്. ഇതില് resolv ഡയറക്റ്ററിയുടെ ആബ്സൊല്യൂട്ട് പാത്ത് കിട്ടാന് അതിന്റെ പാരന്റ് ഡയറക്റ്ററി ആയ ppp യുടെ ആബ്സൊല്യൂട്ട് പാത്തിന്റെ ( /etc/ppp ) വലത്തായി “/” ഉം അതിനു ശേഷം “resolv” എന്നും ചേര്‍ക്കുക. ആപ്പോള് “/etc/ppp/resolv” എന്ന ആബ്സൊല്യൂട്ട് പാത്ത് ലഭിക്കും. ഇതു പോലെ /etc/ppp ക്കകത്തുള്ള peers ഡയറക്റ്ററിയുടെ ആബ്സൊല്യൂട്ട് പാത്ത് “/etc/ppp/peers” ആയിരിക്കും.\nആവശ്യമായ പെര്‍മിഷനുകള് ഉള്ള ആര്‍ക്കും റൂട്ട് ഡയറക്ടറിക്കകത്തൊ അതിനു താഴെയുള്ള സബ് ഡയറക്റ്ററികള്‍ക്കകത്തോ ഫയലുകൾ, ഡയറക്റ്ററികള് എന്നിവ ഉണ്ടാക്കാന് സാധിക്കും. എന്നാല് ഓപറേറ്റിങ്ങ് സിസ്റ്റം പ്രവര്‍ത്തിക്കുന്നതിന് ആവശ്യമായ കുറേ അടിസ്ഥാന ഡയറക്റ്ററികള് ഉണ്ട്. ഇവ ഓ.എസ്. ഇന്‍സ്റ്റലേഷന് സമയത്തു തന്നെ ഉണ്ടാക്കപ്പെടും. നിശ്ചിത പേരുകള് ഉള്ള ഇവയില് ഓരോ ഡയറക്റ്ററിക്കും അവയുടേതായ ഉപയോഗങ്ങള് ഉണ്ട്. താഴെ കൊടുത്തിരിക്കുന്ന പട്ടികയില് ഈ ഡയറക്റ്ററികളുടെ ആബ്സൊല്യൂട്ട് പാത്തും ഒരോന്നിന്റെയും ഉപയോഗവും കൊടുത്തിരിക്കുന്നു.\n/bin – എല്ലാ ഉപയോക്താക്കള്‍ക്കും ഉപയോഗിക്കാന് അനുവാദമുള്ള അടിസ്ഥാന സോഫ്റ്റ് വെയറുകള് ഇന്‍സ്റ്റാള് ചെയ്യപ്പെടുന്നതു ഇവിടെ ആണ്. ഒരു ഉപയോക്താവിന് കമ്പ്യൂട്ടര് ഉപയോഗിക്കാന് ഏറ്റവും കുറഞ്ഞത് ഇതിലുള്ള സോഫ്റ്റ് വെയറുകളെങ്കിലും ആവശ്യമാണ്.\n/boot – കമ്പ്യൂട്ടര് ബൂട്ട് ചെയ്യുന്നതിനാവശ്യമായ ഫയലുകള് ഇവിടെ സൂക്ഷിക്കപ്പെടുന്നു.\n/dev – ലിനക്സില് എല്ലാ ഇന്‍പുട് / ഔട്ട്പുട് ഉപകരണങ്ങളെയും പ്രതിനിധാനം ചെയ്യുന്നതിന് ഓരോ ഫയലുകള് ഉണ്ടായിരിക്കും. ഇവ പൊതുവില് ഡിവൈസ് ( Device ) ഫയലുകള് എന്നറിയപ്പെടുന്നു. ഇത്തരം ഫയലുകള് സൂക്ഷിച്ചിരിക്കുന്നത് ഈ ഡയറക്റ്ററിക്കകത്താണ്.\n/etc – ഓപറേറ്റിങ്ങ് സിസ്റ്റത്തിന്റെയും അതില് ഇന്‍സ്റ്റാള് ചെയ്തിട്ടുള്ള മിക്ക സോഫ്റ്റ് വെയറുകളുടേയും കോണ്‍ഫിഗറേഷനുകള് സൂക്ഷിക്കുന്നു.\n/home – സാധാരണ ഉപയോക്താകളുടെ ഹോം ഡയറക്റ്ററികള് സൂക്ഷിക്കുന്നു.\n/lib – സോഫ്റ്റ് വെയറുകള് പ്രവര്‍ത്തിക്കുന്നതിന് ലൈബ്രറി ഫയലുകള് എന്നറിയപ്പെടുന്ന പ്രത്യേക തരം ഫയലുകള് ആവശ്യമുണ്ട്. ഇവ സൂക്ഷിക്കപ്പെടുന്നത് ഈ ഡയറക്റ്ററിക്കകത്താണ്.\n/mnt – കംപ്യൂട്ട്റിന്റെ സ്വന്തമല്ലാത്ത ( സ്ഥിരമായി കണക്റ്റ് ചെയ്യപ്പെടാത്ത ) ഫയല് സിസ്റ്റം ഡിവൈസുകള് – യു.എസ്.ബി. , ഫ്ളോപ്പി, സി.ഡി.,എക്സ്ടേണല് ഹാര്‍ഡ് ഡിസ്ക് മുതലായവ – താല്ക്കാലികമായി കംപ്യൂട്ടറിന്റെ ഭാഗമാക്കി മാറ്റാന് – ഈ പ്രവര്‍ത്തിയെ മൗണ്ട് ( Mount ) ചെയ്യുക എന്നാണ് പറയുക – ഉപയോഗിക്കുന്ന ഡയറക്റ്ററി. മൗണ്ട് ചെയ്യപ്പെടുന്ന ഡിവൈസുകള് ഈ ഡയറക്റ്റരിയുടെ കീഴിലുള്ള സബ്-ഡയറക്റ്ററികള് ആയി മാറും. പുതിയ ഓപറേടിങ്ങ് സിസ്ടങ്ങളില് ഇതു /media എന്ന ഡയറക്റ്ററിയിലേക്കു മാറ്റിയിരിക്കുന്നു.\n/proc – ഓപറേറ്റിങ്ങ് സിസ്റ്റം പ്രവര്‍ത്തിച്ചു കൊണ്ടിരിക്കുന്ന സമയത്ത് ഉപയോഗിക്കപ്പെടുന്ന സെറ്റിങ്ങുകള്,മറ്റു സൗകര്യങ്ങള് എന്നിവയെക്കുരിച്ചുള്ള വിവരങ്ങള് ഇതിനു കീഴിലുള്ള ഫയലുകളിലും ഡയറക്റ്ററികളിലും ശേഖരിക്കപ്പെട്ടിരിക്കുന്നു.\n/root – കംപ്യൂട്ടറിലെ ഏതു കോണ്‍ഫിഗറേഷനുകളും സെറ്റിങ്ങുകളും മാറ്റുവാന് ( സിസ്ടം അഡ്മിനിസ്ട്രേഷന് എന്നറിയപ്പെടുന്ന ജോലികള് ) അനുവാദമുള്ള ഉപയോക്താവാണ് “റൂട്ട്”, ഈ ഉപയോക്താവിന്റെ ഹോം ഡയറക്റ്ററിയാണ് ഇത്.\n/sbin – സിസ്റ്റം അഡ്മിനിസ്ട്രേഷന് ജോലികള് ചെയ്യാന് അനുവാദമുള്ള ഉപയോക്താക്കള്‍ക്ക് വേണ്ടി അത്തരം ജോലികള്‍ക്കാവശ്യമുള്ള സോഫ്റ്റ് വെയറുകള് ഇന്‍സ്റ്റാള് ചെയ്യപ്പെടുന്നത് ഇവിടെയാണ്.\n/tmp – ഓപറേറ്റിങ്ങ് സിസ്റ്റം പ്രവര്‍ത്തിച്ചു കോണ്ടിരിക്കേ അതിലെ സോഫ്റ്റ് വെയറുകള് പ്രവര്‍ത്തിപ്പിക്കുന്നതിന് താല്‍ക്കാലികമായ ഫയലുകള്/ഡയറക്റ്ററികള് എന്നിവ ഉണ്ടാക്കേണ്ടി വരാറുണ്ട്. ഇവ സൂക്ഷിക്കുന്നതു ഈ ഡയറക്റ്ററിക്കകത്താണ്. ഓരോ പ്രാവശ്യം കമ്പ്യൂട്ടര് റീബൂട്ട് ചെയ്യുമ്പോള് ഈ ഡയറക്റ്ററിയിലെ ഫയലുകള് നീക്കം ചെയ്യപ്പെടും. അതിനാല് സ്ഥിരമായി ഉപയോഗിക്കാന് ഉദ്ദേശിക്കുന്ന ഫയലുകള് ഒരിക്കലും ഇവിടെ സൂക്ഷിക്കരുത്.\n/usr – എല്ലാ ഉപയോക്താക്കള്‍ക്കും ഉപയോഗിക്കാവുന്ന സോഫ്റ്റ് വെയറുകളുടെ ( /bin ല് ഉള്ളവയുടെ ഒഴിച്ച് ) എല്ലാ കംപോണന്റുകളും – ബൈനറികള് , ലൈബ്രറികള് , ഡോക്ക്യുമെന്റേഷന് തുടങ്ങിയവ – ഇവിടെയാണ് ഇന്‍സ്റ്റാള് ചെയ്യപ്പെടുന്നത്.\n/var – ഓപറേറ്റിങ്ങ് സിസ്റ്റം സര്‍വീസുകള് , മറ്റു പ്രധാന സോഫ്റ്റ് വെയറുകള് തുടങ്ങിയവ ഉണ്ടാക്കുന്ന ഫയലുകള് – തുടര്‍ച്ചയായി ഉള്ളടക്കത്തില് മാറ്റം വരുന്നതും എന്നാല് സ്ഥിരമായി കമ്പ്യൂട്ടറില് സൂക്ഷിച്ചു വെക്കേണ്ടതുമായവ – ഇവിടെ സൂക്ഷിക്കപ്പെടുന്നു.\nswap-സ്വാപ്പ് എന്നാല് വിര്‍ച്ച്വല് മെമ്മറി എന്നതിനു സമാനമായ ഒന്നാണ്.\nഅതായത് നമ്മുടെ ഹാര്‍ഡ് ഡിസ്കിന്റെ ഒരു ഭാഗം റാം ആയി ഉപയോഗിക്കപ്പെടുന്നു.


ഇന്ത്യന് ഡോക്ടര് സവിതയുടെ മരണം ചരിത്രം തിരുത്തി: ഗര്‍ഭച്ഛിദ്രത്തിനു 'യെസ്' പറഞ്ഞ് അയര്‍ലണ്ട് | Daily Indian Herald\nഇന്ത്യന് ഡോക്ടര് സവിതയുടെ മരണം ചരിത്രം തിരുത്തി: ഗര്‍ഭച്ഛിദ്രത്തിനു ‘യെസ്’ പറഞ്ഞ് അയര്‍ലണ്ട്\nMay 26, 2018 7:57 pm By : Indian Herald Staff\nഡബ്ലിന്: ഇന്ത്യന് ഡോക്ടര് സവിതയുടെ മരണം ഒടുവില് അയര്‍ലണ്ടില് ചരിത്രം തിരുത്തി. മാറി ചിന്തിക്കാന് ഒരു അമ്മയുടെ മരണം വേണ്ടി വന്നുവെങ്കിലും മരിച്ചുപോയ സവിതയ്ക്കു ഈ അനുകൂല വിധിയിലൂടെ നീതി ലഭിച്ചുവെന്ന് സവിതയുടെ കുടുംബവും ഒരേ സ്വരത്തില് കണ്ണീരോടെ പറയുന്നു.\nഗര്‍ഭച്ഛിദ്രം വേണോ വേണ്ടയോ എന്നതിലാണ് അയര്‍ലണ്ടില് വോട്ടെടുപ്പ് നടന്നത്.ഗര്‍ഭച്ഛിദ്രത്തെ അനുകൂലിക്കുന്ന വിഭാഗത്തിന് അയര്‍ലണ്ടിലെ ഹിതപരിശോധനയില് വന് വിജയം ഉറപ്പാണെന്നാണ് പുറത്തുവരുന്ന റിപ്പോര്‍ട്ടുകള്. ഹിതപരിശോധനയുമായി ബന്ധപ്പെട്ട് അടുത്തിടെ നടന്ന രണ്ട് എക്‌സിറ്റ് പോള് ഫലങ്ങളിലും അനുകൂലിക്കുന്നവര് വന് വിജയം നേടുമെന്നാണ് പ്രവചനം. അയര്‍ലണ്ട് ജനത ഗര്‍ഭച്ഛിദ്രത്തിനു അനുകൂലമായി വിധിയെഴുതിയാല് ഭരണഘടന ഭേദഗതി ചെയ്യും. ഇന്ത്യന് വംശജനായ ഐറിഷ് പ്രധാനമന്ത്രി ലിയോ വരദ്കര് ഗര്‍ഭച്ഛിദ്രത്തെ അനുകൂലിക്കുന്നവര്‍ക്കൊപ്പമായിരുന്നു.\nഅമ്മയ്ക്കും ഗര്‍ഭസ്ഥ ശിശുവിനും ജീവിക്കാനുള്ള തുല്യ അവകാശം നല്‍കുന്ന ഭരണഘടന ഭേദഗതി 1983 ലാണ് രാജ്യത്തുണ്ടായത്. പല ദശകങ്ങള്‍ക്കിടയില് ഈ വിഷയത്തില് മൂന്നുവട്ടം ഐറിഷ് ജനത വോട്ട് ചെയ്തു കഴിഞ്ഞു. ഗര്‍ഭച്ഛിദ്രം ഭരണഘടനാപരമായി നിരോധിച്ചിട്ടുള്ള അയര്‍ലന്‍ഡില് 2013 ല് മാത്രമാണ് അമ്മയുടെ ജീവന് അപകടത്തിലാണെങ്കില് മാത്രം ഗര്‍ഭച്ഛിദ്രമാകാം എന്ന ഭേദഗതി വന്നത്. ഇന്ത്യക്കാരിയായ യുവതി ഡോ. സവിതയുടെ മരണത്തെ തുടര്‍ന്നായിരുന്നു അത്.\nഅയര്‍ലന്‍ഡിലെ വോട്ടെടുപ്പ് ഗര്‍ഭച്ഛിദ്രത്തിന് അനുകൂലമാകുന്നതില് സവിതയുടെ മാതാപിതാക്കളും സന്തോഷം പ്രകടിപ്പിച്ചു. ‘സവിതയ്ക്ക് നീതി ലഭിച്ചു. എന്റെ മകള്‍ക്ക് സംഭവിച്ചത് മറ്റാര്‍ക്കും ഇനി സംഭവിക്കരുത്. ഈ ചരിത്ര നിമിഷത്തില് അയര്‍ലന്‍ഡിലെ ജനങ്ങളോട് എത്ര നന്ദി പറഞ്ഞാലും തീരില്ല’ സവിതയുടെ പിതാവ് അന്ദനപ്പ യാലഗി പറഞ്ഞു.ഇപ്പോള്‍തന്നെ ‘നമ്മുടെ ഉത്തരം യെസ്’ ആണ് എന്നു വ്യക്തമാക്കുന്ന പോസ്റ്ററുകള് രാജ്യത്തിന്റെ പല ഭാഗത്തും പ്രത്യക്ഷപ്പെട്ടു തുടങ്ങി. എക്‌സിറ്റ് പോളുകളിലെ ഫലവുമായി ‘ഇറ്റ്‌സ് എ യെസ്’ എന്ന വമ്പന് തലക്കെട്ടോടെയാണ് അയര്‍ലന്‍ഡിലെ മിക്ക പത്രങ്ങളും പുറത്തിറങ്ങിയത്.\nഅതിനിടെ, ഗര്‍ഭച്ഛിദ്രത്തെ എതിര്‍ക്കുന്ന വിഭാഗം തോല്‍വി സമ്മതിച്ചു വാര്‍ത്താക്കുറിപ്പ് പുറത്തിറക്കി. ഭരണഘടന മാറിയാലും ഗര്‍ഭച്ഛിദ്ര ഭീകരത എന്ന യാഥാര്‍ഥ്യം അങ്ങനെതന്നെ നില്‍ക്കുമെന്നും അവര് പ്രതികരിച്ചു. അമ്മയുടെ ജീവിക്കാനുള്ള അവകാശത്തിനായി വലിയൊരു വിഭാഗം രംഗത്തുള്ളപ്പോള്‍ത്തന്നെ ഗര്‍ഭസ്ഥശിശുവിനും ഇതേ അവകാശമുണ്ടെന്ന വാദവുമായാണു രംഗത്തിറങ്ങിയത്.\nTags: Ireland abortion referendum


നുറുങ്ങേരികള്: November 2010\nറിച്ചാഡ് ഡാക്കിന്‍സിന്റെ The God Delusion എന്ന കൃതിയെ ആധാരമാക്കി ശ്രീ. രവിചന്ദ്രന് രചിച്ച 'നാസ്തികനായ ദൈവം' എന്ന കൃതിയെ ഖണ്ഡിക്കാനെന്ന പേരില് മുജാഹിദ് ബുദ്ധിജീവിയായ ശ്രീ. എന് എം ഹുസ്സൈന് എഴുതുന്ന ലേഖനപരമ്പര 'നവ സാസ്തികത- റിച്ചാഡ് ഡാകിന്‍സിന്റെവിഭ്രാന്തികള്' എന്ന പേരില് സ്നേഹസംവാദം മാസികയില് പ്രസിദ്ധീകരിച്ചുതുടങ്ങിയിരിക്കുന്നു.\n'ദൈവവിഭ്രാന്തി' പുറത്തിറങ്ങി ചുരുങ്ങിയ സമയത്തിനുള്ളില് തന്നെ ഡസന് കണക്കിന് മറുപടി പുസ്തകങ്ങള് അമേരിക്കയില് തന്നെ പുറത്തിറങ്ങിക്കഴിഞ്ഞിട്ടുണ്ട്. അടിമുടി മതത്തില് മുങ്ങി നില്‍ക്കുന്ന അമേരിക്കന് സമൂഹത്തില് ശ്രദ്ധേയമായ ചലനം സൃഷ്ടിക്കാന് 'ദൈവവിഭ്രാന്തി'യ്ക്കു കഴിഞ്ഞിട്ടുണ്ട്. ഈ സാഹചര്യത്തില് മലയാളത്തിലും അതിന് മറുപടി ഇറങ്ങിയില്ലെങ്കിലേ അല്‍ഭുതമുള്ളു.\nഒരു ലേഖന പരമ്പര പ്രസിദ്ധീകരിച്ചു തുടങ്ങുമ്പോള് തന്നെ അതിന് മറുപടിയുമായി ഇറങ്ങേണ്ടതില്ലെന്നറിയാം. വായിച്ചിടത്തോളം അതില് മറുപടിപറയത്തക്കതായി പുതിയതെന്തെങ്കിലും ഉണ്ടെന്നും തോന്നുന്നില്ല. ഏതായാലും സമഗ്രമായി അതിനെ വിലയിരുത്തി പ്രതികരിക്കത്തക്കതായി വല്ലതുമുണ്ടെങ്കില് ഉത്തരവാദപ്പെട്ടവര് അത് ചെയ്യുമെന്ന് കരുതുന്നു. നാസ്തികനായ ദൈവം അഭിസംബോധന ചെയ്യുന്ന വിഷയങ്ങളെ അവഗണിച്ച് വാചകക്കസര്‍ത്തു നടത്തുന്ന എന് എം ഹുസ്സൈന്റെ വാദഗതികളുടെ പൊള്ളത്തരം വെളിവാക്കുക എന്നത് മാത്രമാണ് ഈ പോസ്റ്റില് ഉദ്ദേശിക്കുന്നത്.\nPosted by സുശീല് കുമാര് at Wednesday, November 03, 2010


Uttar pradesh congress says it will move high court for ajay kumar lallu's bail plea | യുപി സര്‍ക്കാരിനെ വിടാതെ പ്രിയങ്ക... ലല്ലുവിന്റെ അറസ്റ്റില് ഹൈക്കോടതിയിലേക്ക്, നീക്കങ്ങള് ഇങ്ങനെ - Malayalam Oneindia\n16 min ago ഫൈസല് ഫരീദ് അന്വേഷണവുമായി സഹകരിക്കുന്നില്ല, നാട്ടിലെത്തിക്കാന് രണ്ട് വഴികള്; പുതിയ നീക്കം\n19 min ago സ്വപ്‌ന സുരേഷുമായി അടുത്ത സൗഹൃദം മാത്രമെന്ന് ശിവശങ്കർ, മൊഴി വിശദമായി പരിശോധിക്കാൻ കസ്റ്റംസ്\n33 min ago 'ശിവശങ്കറിനെ ആറേഴ് മണിക്കൂറാണ് ചോദ്യം ചെയ്തത്,മുഖ്യന്റെ 'ആത്മാർത്ഥത'കേരളീയർക്ക് ബോധ്യപ്പെടുന്നുണ്ട്'\nPublished: June22020, 21:18 [IST]\nലഖ്‌നൗ: ഉത്തര്‍പ്രദേശ് കോണ്‍ഗ്രസ് അധ്യക്ഷന് ജയിലില് കിടക്കാന് തുടങ്ങിയിട്ട് കുറച്ച് ദിവസങ്ങളായി. കോണ്‍ഗ്രസ് നേതൃത്വം ഒന്നടങ്കം അജയ് കുമാര് ലല്ലുവിന് പിന്നില് അടിയുറച്ച് നില്‍ക്കുകയാണ്. കഴിഞ്ഞ ദിവസം അദ്ദേഹത്തിന്റെ ജാമ്യാപേക്ഷ കോടതി തള്ളിയിരുന്നു. യോഗി സര്‍ക്കാര് ലല്ലുവിനെ ശരിക്കും പൂട്ടാനുള്ള ഒരുക്കത്തിലാണ്. എന്നാല് ഇതിനെ വിടില്ലെന്ന തീരുമാനത്തിലാണ് പ്രിയങ്ക ഗാന്ധി. നിയമപ്പോരാട്ടത്തിന് ഒരുങ്ങുകയാണ് പ്രിയങ്ക. യുപി കോണ്‍ഗ്രസ് ഹൈക്കോടതിയില് ഇതിനെ എതിര്‍ത്ത് ഹര്‍ജി നല്‍കുമെന്ന് വ്യക്തമാക്കിയിരിക്കുകയാണ്. പോരാട്ടം തെരുവുകളിലേക്ക് എത്തിക്കാനാണ് നീക്കം. യോഗിയുടെ ജനവിരുദ്ധത തുറന്ന് കാണിക്കാനാണ് നീക്കം.\nകോണ്‍ഗ്രസ് യോഗി സര്‍ക്കാരിനെ ശരിക്കും സമ്മര്‍ദത്തിലാക്കാനാണ് ഒരുങ്ങുന്നത്. യോഗി ദളിത് വിരുദ്ധനാണെന്ന പ്രചാരണം ഇപ്പോള് തന്നെ ശക്തമാക്കിയിട്ടുണ്ട് കോണ്‍ഗ്രസ്. യുപിയില് കോണ്‍ഗ്രസ് രാഷ്ട്രീയത്തിന്റെ വഴിത്തിരിവായിട്ടാണ് പ്രിയങ്ക ഈ അറസ്റ്റിനെ കാണുന്നത്. ലല്ലു തമുഖി രാജ് മണ്ഡലത്തില് നിന്നുള്ള എംഎല്‍എ കൂടിയാണ്. കോണ്‍ഗ്രസിന് ഏറ്റവും ആധിപത്യമുള്ള ഖുഷിനഗര് ജില്ലയിലാണ് ഈ മണ്ഡലമുള്ളത്. നേരത്തെ എംപി-എംഎല്‍എ കോടതിയാണ് ലല്ലുവിന്റെ ജാമ്യാപേക്ഷ തള്ളി. അതിഥി തൊഴിലാളികള്‍ക്കായി ഒരുക്കിയ വാഹനങ്ങളുടെ രേഖയില് കൃത്രിമം കാണിച്ചെന്നാണ് ആരോപണം.\nഅതേസമയം ലല്ലുവിന് ഈ വിഷയത്തില് പങ്കില്ലെന്ന് കോണ്‍ഗ്രസിന്റെ ഉന്നത വൃത്തങ്ങള് പറയുന്നു. പ്രിയങ്കയുടെ രാഷ്ട്രീയകാര്യ സെക്രട്ടറിയായ സന്ദീപ് സിംഗാണ് എല്ലാ കാര്യങ്ങളെയും നയിച്ചത്. എന്നാല് പ്രിയങ്കയ്ക്കും സന്ദീപിനുമെതിരെ കേസുകള് മാത്രമാണ് വന്നത്. ലല്ലുവിനെ അറസ്റ്റ് ചെയ്തത് കോണ്‍ഗ്രസിന്റെ പ്രവര്‍ത്തനങ്ങളെ താളം തെറ്റിക്കാനായിരുന്നു. എന്നാല് ഇത് പൊളിഞ്ഞിരിക്കുകയാണ്. 50000 പേരാണ് പ്രതിഷേധത്തിനായി ഓണ്‍ലൈനില് അണിനിരന്നത്. ലല്ലുവിനെതിരെയുള്ള ആരോപണങ്ങള് ഗുരുതരമാണെന്ന് സ്‌പെഷ്യല് ജഡ്ജ് പികെ റായ് പറഞ്ഞു. പ്രഥമദൃഷ്ട്യാ അദ്ദേഹത്തിനെതിരെ തെളിവുണ്ട്. ജാമ്യം നല്‍കാനാവില്ലെന്നുും റായ് പറഞ്ഞു.\nനേരത്തെ ആയിരം ബസ്സുകള് പ്രിയങ്ക അതിഥി തൊഴിലാളികള്‍ക്കായി ഒരുക്കിയെങ്കിലും സാങ്കേതിക കാരണം പറഞ്ഞ് യോഗി ഇത് തള്ളിയിരുന്നു. ഇതില് പലതും ഓട്ടോയും മറ്റ് വാഹനങ്ങളുമാണെന്ന് യോഗി കുറ്റപ്പെടുത്തിയിരുന്നു. എന്നാല് രാജസ്ഥാന് സര്‍ക്കാര് ഹാജരാക്കിയ പട്ടികയില് ആയിരത്തിലധികം ബസ്സുകള് തന്നെയാണ് ഉള്ളതെന്ന് തെളിഞ്ഞിരുന്നു. കോണ്‍ഗ്രസിനുള്ള രാഷ്ട്രീയ നേട്ടം തകര്‍ക്കാനാണ് ബിജെപി സര്‍ക്കാര് ശ്രമിച്ചത്. എന്നാല് സര്‍ക്കാര് ഇതുവരെ ഇവരെ നല്ല രീതിയില് തിരിച്ചുകൊണ്ടുവരാന് തയ്യാറായിട്ടില്ല. നാട്ടിലെത്തുന്ന തൊഴിലാളികള്‍ക്ക് മോശം ക്വാറന്റൈന് സൗകര്യവുമാണ് ഒരുക്കുന്നത്. തീര്‍ത്തും സൗകര്യമില്ലാത്ത ഇടങ്ങളാണെന്ന് കഴിഞ്ഞ ദിവസം ഒരു തൊഴിലാളി പറഞ്ഞിരുന്നു.\nuttar pradesh congress says it will move high court for ajay kumar lallu's bail plea\nStory first published: Tuesday, June 2, 2020, 21:18 [IST]


കുടുംബ വിളക്കിൽ നിന്നും ഞാൻ മാറിയതല്ല; എന്നെ മാറ്റിയതാണ്; വിവാഹം കഴിച്ചതുകൊണ്ട് താരത്തിന് നേരിടേണ്ടി വന്നത്; പാർവതി വിജയ്..!! – Malayali Live\nകുടുംബ വിളക്കിൽ നിന്നും ഞാൻ മാറിയതല്ല; എന്നെ മാറ്റിയതാണ്; വിവാഹം കഴിച്ചതുകൊണ്ട് താരത്തിന് നേരിടേണ്ടി വന്നത്; പാർവതി വിജയ്..!!\nതാൻ സീരിയലിൽ നിന്നും മാറിയത് അല്ല തന്നെ മാറ്റിയത് ആണ് വെളിപ്പെടുത്തൽ നടത്തി വന്നിരിക്കുകയാണ് സീരിയൽ നടി പാർവതി വിജയ്. സീരിയൽ രംഗത്ത് ഏറ്റവും കൂടുതൽ ഈ അടുത്ത കാലത്തിൽ ട്രോളുകൾ ലഭിച്ച സീരിയൽ ആണ് മീര വാസുദേവ് പ്രധാന വേഷത്തിൽ എത്തുന്ന കുടുംബ വിളക്ക്. 25 വർഷത്തെ ദാമ്പത്യ ജീവിതം ഉപേക്ഷിച്ചു ഭർത്താവ് മറ്റൊരു പെണ്ണിനെ തേടി പോകുന്നത് ആണ് കഥ.\nകാമുകിയുടെ വേഷത്തിൽ എത്തുന്നത് സിനിമ അഭിനേതാവ് ആയ ശരണ്യ ആനന്ദ് ആണ്. സിദ്ധാർത്ഥിന്റെ പ്രണയത്തിന് പിന്തുണ നൽകുന്ന അമ്മ മൂത്ത മകൻ മകൾ എന്നിവർ അടങ്ങുന്ന കുടുംബം. സുമിത്രക്ക് ഒപ്പം ആണ് അമ്മായിയച്ഛനും ഇളയ മകനും. ഇതൊക്കെ തന്നെ കുടുംബ വിളക്ക് എന്ന പരമ്പര വിമർശനത്തിന് പാത്രമാക്കിയതും. 250 എപ്പിസോഡുകൾ എത്തുമ്പോൾ കഥയിൽ വമ്പൻ ട്വിസ്റ്റ് നടന്നത് ഇപ്പോൾ ആണ് എന്നാണ് പറയേണ്ടത്. നീണ്ട നിയമ പോരാട്ടത്തിന് ഒടുവിൽ സുമിത്രയിൽ നിന്നും സിദ്ധാർത്ഥിന് വിവാഹ മോചനം ലഭിച്ചിരിക്കുകയാണ്. സിദ്ധാർത്ഥിന്റെയും സുമിത്രയുടെയും മൂത്ത മകൻ അനിരുദ്ധിന്റെ വേഷത്തിൽ എത്തുന്നത് ആനന്ദ് നാരായൺ ആണ്.\nരണ്ടാം മകൻ പ്രതീഷിന്റെ വേഷത്തിൽ എത്തുന്നത് നൂബിൻ ജോണി ആണ്. മകൾ ശീതൾ ആയി എത്തുന്നത് അമൃത നായർ ആണ്. അനിരുദ്ധിന്റെ ഭാര്യ അനന്യ ആയി എത്തുന്നത് ആതിര മാധവ് ആണ്. ഇളയ മകൾ ശീതൾ ആയി ആദ്യം എത്തിയിരുന്നത് പാർവതി വിജയ് ആയിരുന്നു. എന്നാൽ അതിന് ശേഷം ആണ് പ്ലസ് ടു കാരിയുടെ വേഷം ചെയ്യാൻ അമൃത നായർ എത്തിയത്. നടി മൃദുല വിജയിയുടെ സഹോദരി കൂടി ആയ പാർവതി അഭിനയിക്കുന്ന ആദ്യ സീരിയൽ കൂടി ആണ് കുടുംബ വിളക്ക്.\nകുടുംബ വിളക്കിൽ ക്യാമറ മാൻ ആയിരുന്ന അരുണുമായി ഉള്ള പ്രണയം തന്നെ ആയിരുന്നു പിന്നീട് ഇരുവരുടെയും രഹസ്യ വിവാഹത്തിലേക്ക് നയിച്ചത്. വിവാഹം കഴിഞ്ഞതോടെ പാർവതിയെ പിന്നീട് സീരിയലിൽ കണ്ടില്ല. പകരം അമൃത നായർ എത്തി. ഇപ്പോൾ തനിക്ക് നേരിട്ടതിനെ കുറിച്ച് വെളിപ്പെടുത്തൽ നടത്തി ഇരിക്കുകയാണ് പാർവതി. ഇൻസ്റ്റാഗ്രാമിലെ ചോദ്യോത്തരത്തിൽ ആരാധകരുടെ ചോദ്യങ്ങൾക്ക് മറുപടി ആയി ആണ് പാർവതി പറഞ്ഞത്. താൻ പിന്മാറിയത് അല്ല എന്നും തന്നെ മാറ്റിയ കാരണം അവർക്ക് നന്നായി അറിയാം എന്നും ആയിരുന്നു പാർവതി പറഞ്ഞത്.\nതാൻ മാറിയത് അല്ല. തന്നെ മാറ്റിയത് ആണ്. പ്രണയ വിവാഹം കൊണ്ട് ആണോ മാറ്റിയത് എന്ന ചോദ്യത്തിന് അതിനുള്ള ഉത്തരം അവർക്ക് അറിയാം എന്നായിരുന്നു താരം പറഞ്ഞത്. അതുപോലെ തന്നെ ഭർത്താവ് അരുൺ ഇപ്പോൾ ജീവിത നൗകയിൽ ആണ് ക്യാമറ ചലിപ്പിക്കുന്നത്. താൻ ഇനി അഭിനയത്തിലേക്ക് ഇല്ല എന്നും പാർവതി പറയുന്നു.\nപ്രണയ ഗോസിപ്പുകൾക്കിടെ മണാലി ട്രിപ്പിനിറങ്ങി മൗനരാഗത്തിലെ നലീഫും ഐശ്വര്യയും..!!\nഎല്ലാവരും കൊതിക്കുന്ന ആ തടിച്ച ശരീരം ഇനിയില്ല; നമിത മെലിയാനുള്ള കാരണം വ്യക്തമാക്കുന്നു..!!\nവയറിനുള്ളിൽ കുഞ്ഞുവാവ അനങ്ങാൻ തുടങ്ങിയെന്ന് പേർളി മാണി; ആ…\nകാലുകളും തുടകളും കാണുന്നതിൽ ആർക്കെങ്കിലും പ്രശ്നമുണ്ടെങ്കിൽ…\nഓവർ ഗ്ലാമറസായി അഭിനയിച്ചതെന്ന് അവർ പറയുന്നത്; ആസ്വദിക്കും…\nവെള്ളമടിച്ചു സങ്കടങ്ങൾ മുഴുവൻ പറഞ്ഞു ശിവൻ; നിന്റെ അച്ഛനും…\nതാരങ്ങൾ നാട്ടിലേക്ക് മടങ്ങി; ബിഗ് ബോസ് സീസൺ3ഇനി…\nആള് ഫ്രീക്കാണ്; സ്റ്റൈലിഷ് ഫോട്ടോഷൂട്ടുമായി എസ്ഥേർ അനിൽ…


FDI approvals to become faster, Cabinet scraps Foreign Investment Promotion Board | നേരിട്ടുള്ള വിദേശനിക്ഷേപത്തിന്റെ കാര്യത്തിൽ രണ്ടാം വർഷവും ഒന്നാം സ്ഥാനം നിലനിർത്തി ഇന്ത്യ; മോദി ഭരണത്തിൻകീഴിൽ വിദേശത്തുനിന്നും ഇന്ത്യയിലേക്ക് ഒഴുകുന്നത് ശതകോടികളുടെ നിക്ഷേപം; ഇന്ത്യക്ക് പിന്നിൽ ചൈനയും അമേരിക്കയും - MarunadanMalayali.com\nനവോത്ഥാനമൂല്യങ്ങൾ സംരക്ഷിക്കുക എന്നതല്ല വനിതാ മതിലിലൂടെ സർക്കാർ ലക്ഷ്യം; മാന്യതയുള്ള സ്ത്രീകളാരും വനിതാമതിലിൽ പങ്കെടുക്കില്ലെന്നാണ് വിശ്വാസമെന്ന് പി.സി. ജോർജ്\nMay 26, 2017 | 09:16 AM IST | Permalink\nന്യൂഡൽഹി: ലോകത്തേറ്റവും കൂടുതൽ നേരിട്ട് വിദേശനിക്ഷേപമെത്തുന്ന രാജ്യമെന്ന പദവി തുടർച്ചയായ രണ്ടാം വർഷവും ഇന്ത്യക്ക്. 2016-ൽ ഇന്ത്യയിലെത്തിയത് 6230 കോടി ഡോളറാണെന്ന് എഫ്ഡിഐ ഇന്റലിജൻസ് തയ്യാറാക്കിയ റിപ്പോർട്ടിൽ പറയുന്നു. ചൈനയും അമേരിക്കയും ഇക്കാര്യത്തിൽ ഇന്ത്യക്ക് പിന്നിലാണ്.\n2016-ൽ 809 പദ്ധതികളിലായാണ് 6230 കോടി ഡോളർ നിക്ഷേപം ഇന്ത്യയിലെത്തിയത്. വിദേശ നിക്ഷേപത്തിന്റെ കാര്യത്തിൽ ഇക്കാലയളവിൽ രണ്ടുശതമാനത്തിന്റെ വർധനവുണ്ടാവുകയും ചെയ്തു. നരേന്ദ്ര മോദി സർക്കാരിനുകീഴിൽ സാമ്പത്തിക രംഗത്തുണ്ടായ വളർച്ചയും സുസ്ഥിരതയുമാണ് ഇന്ത്യയെ വിദേശത്തുള്ള നിക്ഷേപകരുടെ പ്രിയപ്പെട്ട ഇടമായി മാറ്റുന്നതെന്ന് റിപ്പോർട്ടിൽ പറയുന്നു.\nസാമ്പത്തിക മാന്ദ്യം മറ്റ് രാജ്യങ്ങളെയും മേഖലകളെയും തളർത്തുമ്പോഴും അതിനെ അതിജീവിച്ച് വളർച്ച കൈവരിക്കാൻ ഇന്ത്യക്കായിട്ടുണ്ട്. മാന്ദ്യതത്തിൽനിന്ന് മോചനം നേടാൻ മറ്റു പ്രമുഖരാജ്യങ്ങൾക്കുമായിട്ടുണ്ട്. വിദേശനിക്ഷേപത്തിൽ ഒട്ടാകെയുണ്ടായ വളർച്ച അതാണ് സൂചിപ്പിക്കുന്നത്. 2016-ൽ ആഗോളതലത്തിൽ 77620 കോടി ഡോളറിന്റെ വിദേശ നിക്ഷേപമാണ് ഉണ്ടായത്. ആറുശതമാനമാണ് വളർച്ച. 2011-നുശേഷമുള്ള ഏറ്റവും ഉയർന്ന നിലയാണിത്.\nസൃഷ്ടിക്കപ്പെട്ട തൊഴിലവസരങ്ങളുടെ എണ്ണത്തിലും കാര്യമായ വർധനയുണ്ടായി. 20.2 തൊഴിലവസരങ്ങളുണ്ടായപ്പോൾ അതിൽ അഞ്ചുശതമാനം വർധനയും ഉണ്ടായി. എന്നാൽ. പുതിയ പദ്ധതികൾ ആവിഷ്‌കരിക്കുന്നതിൽ ഇക്കാലയളവിൽ കുറവുവന്നതായും കണ്ടെത്തിയിട്ടുണ്ട്. മൂന്നുശതമാനം കുറവോടെ, 12,644 പദ്ധതികളാണ് വിദേശ നിക്ഷേപത്തോടെ നടപ്പിലായത്.\nവിദേശനിക്ഷേപത്തിൽ അമേരിക്കയെ മൂന്നാം സ്ഥാനത്തേക്ക് പിന്തള്ള ചൈന രണ്ടാമതെത്തിയതും 2016-ലെ പ്രത്യേകതയാണ്. 5900 കോടി ഡോളറാണ് ചൈനയിലെ വിദേശനിക്ഷേപം. അമേരിക്കയിൽ അത് 4800 കോടി ഡോളറാണ്. ആഗോളതലത്തിൽ റിയൽ എസ്‌റ്റേറ്റാണ കൂടുതൽ നിക്ഷേപം വന്ന മേഖല. 15750 കോടി ഡോളർ ഈ മേഖലയിലേക്ക് മാത്രമായി വന്നു. കൽക്കരി, പ്രകൃതിവാതകം എന്നിവയിൽ 12100 കോടി ഡോളറിന്റെയും റിന്യൂവബിൾ എനർജി മേഖലയിൽ 7700 കോടി ഡോളറിന്റെയും നിക്ഷേപമുണ്ടായി.\nകുറ്റ്യാടിയിൽ ആർഎസ്എസ് പ്രവർത്തകന് വെട്ടേറ്റു; ആക്രമണം നടത്തിയത് കാറിലെത്തിയ അജ്ഞാത സംഘം; വെട്ടേറ്റത് കോഴിക്കോട് ജില്ലാ സെക്രട്ടറി പി.മോഹനന്റെ മകനേയും മരുമകളേയും അക്രമിച്ച കേസിലെ പ്രതിക്ക്


Hindu Activist Sasikala Against Randaamoozham - SecondShow\nHindu Activist Sasikala Against Randaamoozham\nമോഹന്‍ലാലിന്‍റെ മഹാഭാരതം പ്രക്യാപിച്ചത് മുതല് ഒന്നിന് പുറകെ ഒന്നായി വിവാദങ്ങള് ചിത്രത്തെ വിടാതെ പിന്തുടരുകയാണ്. രണ്ടാമൂഴം മഹാഭാരതം എന്ന പേരില് പ്രഖ്യാപിച്ച വേളയില് സോഷ്യല് മീഡിയയില് സംഘപരിവാര് അനുകൂലികള് പ്രതിഷേധവുമായി എത്തിയിരുന്നു.\nമോഹൻലാലിന്റെ മഹാഭാരതം സിനിമയ്‌ക്കെതിരെ ഭീഷണിയുമായി ഹിന്ദു ഐക്യവേദി അധ്യക്ഷ കെ.പി ശശികല. മഹാഭാരതം എന്ന പേരില് രണ്ടാമൂഴം എന്ന കൃതി സിനിമയാക്കിയാല് ആ സിനിമ തിയറ്റര് കാണില്ലെന്ന് കെ പി ശശികലയുടെ ഭീഷണി. ‘മഹാഭാരത ചരിത്രത്തെ തലകീഴായി അവതരിപ്പിച്ച കൃതിയാണ് രണ്ടാമൂഴമെന്നും ആ പേരില് തന്നെ സിനിമ മതിയെന്നും അവർ വ്യക്തമാക്കി.\nമഹാഭാരതം വിശ്വാസവുമായി ബന്ധപ്പെട്ടതാണ്. അതിനെ അവഹേളിക്കാന് അനുവതിക്കില്ല എന്നാണു ശശികലയുടെ പരാമര്‍ശം. രണ്ടാമൂഴം മഹാഭാരതം എന്ന പേരില് പ്രഖ്യാപിച്ച വേളയില് സോഷ്യല് മീഡിയയില് സംഘപരിവാര് അനുകൂലികള് പ്രതിഷേധവുമായി എത്തിയിരുന്നു.\nഎന്തായാലും ശശികലയുടെ പരാമര്‍ശത്തിനെതിരെ ശക്തമായ ഭാഷയിലാണ് സിനിമ പ്രേമികളും മോഹന്‍ലാല് ആരാധകരും പ്രതികരിക്കുന്നത്. വരും ദിവസങ്ങളില് ചൂട് പിടിച്ച ചര്‍ച്ചകള്‍ക്ക് ഇത് വഴി വെച്ചേക്കും.\nപ്രവാസി വ്യവസായി ബി ആര് ഷെട്ടിയുടെ നിര്‍മ്മാണത്തില് 1000 കോടി ബജറ്റിലാണ് മഹാഭാരത എത്തുന്നത്. സിനിമയുടെ പ്രീ പ്രൊഡക്ഷന് ആരംഭിച്ചുകഴിഞ്ഞു. വി എ ശ്രീകുമാര് മേനോനാണ് എംടി വാസുദേവന് നായരുടെ രചനയിലുള്ള രണ്ടാമൂഴം സിനിമയാക്കുന്നത്. ഭീമസേനനായാണ് മോഹന്‍ലാല് കഥാപാത്രം.\nBig Day for Dulquer Salmaan Fans: Parava …


അമ്പാട്ടി റായുഡുവിന് വിലക്ക്; അന്താരാഷ്ട്ര ക്രിക്കറ്റില് ബൗള് ചെയ്യാനാകില്ല | Ambati Rayudu suspended from bowling in international cricket\nഓസ്‌ട്രേലിയക്കെതിരായ ആദ്യ ഏകദിനത്തിലെ ബൗളിങ്ങാണ് റായുഡുവിനെ കുരുക്കിയത്.\nദുബായ്: ഇന്ത്യന് താരം അമ്പാട്ടി റായുഡുവിന് അന്താരാഷ്ട്ര ക്രിക്കറ്റില് ബൗള് ചെയ്യുന്നതില് നിന്ന് വിലക്ക്. സംശയകരമായ ബൗളിങ് ആക്ഷനെത്തുടര്‍ന്നാണ് ഐ.സി.സി നടപടിയെടുത്തത്. സിഡ്‌നിയില് നടന്ന ഓസ്‌ട്രേലിയക്കെതിരായ ആദ്യ ഏകദിനത്തിലെ ബൗളിങ്ങാണ് റായുഡുവിനെ കുരുക്കിയത്. തുടര്‍ന്ന് 14 ദിവസത്തിനുള്ളില് നിരീക്ഷണത്തിന് ഹാജരാകാന് അമ്പാട്ടി റായുഡുവിനോട് ഐ.സി.സി ആവശ്യപ്പെട്ടിരുന്നു. എന്നാല് ഇതില് വീഴ്ച്ച വരുത്തിയതിനെ തുടര്‍ന്നാണ് ഐ.സി.സിയുടെ നടപടി.\nതന്റെ ബൗളിങ് ആക്ഷന് നിയമവിരുദ്ധമല്ലെന്ന് റായുഡു തെളിയിക്കുന്നതുവരെ വിലക്ക് തുടരും. അതേസമയം ആഭ്യന്തര ക്രിക്കറ്റില് ഇന്ത്യന് താരത്തിന് ബൗള് ചെയ്യാനാകും. അന്താരാഷ്ട്ര മത്സരങ്ങളില് മാത്രമാണ് വിലക്കുള്ളത്.\nഓസ്‌ട്രേലിയക്കെതിരായ ആദ്യ ഏകദിനത്തില് ബാറ്റ്സ്മാനായ റായുഡുവിനെക്കൊണ്ട് ബോള് ചെയ്യിപ്പിക്കാന് ക്യാപ്റ്റന് വിരാട് കോലി നിര്‍ബന്ധിതനാകുകയായിരുന്നു. ശാരീരിക അസ്വസ്ഥതയെ തുടര്‍ന്ന് മുഹമ്മദ് ഷമി ഗ്രൗണ്ട് വിട്ടതായിരുന്നു കാരണം. ആകെ രണ്ട് ഓവര് മാത്രമാണ് താരം എറിഞ്ഞത്.\nഓസീസ് ഇന്നിങ്സിന്റെ 22-ാം ഓവറിലായിരുന്നു റായുഡുവിന്റെ ബൗളിങ്. ഉസ്മാന് ഖ്വാജയും ഷോണ് മാര്‍ഷുമായിരുന്നു ക്രിസീല്. ഇരുവരും മികച്ച ഫോമിലായിരുന്നു. എന്നാല് തന്റെ ആദ്യ ഓവറില് റായുഡു മൂന്ന് റണ്‍സ് മാത്രമാണ് വിട്ടുകൊടുത്തത്.\nഎന്നാല് ഇതിനുപിന്നാലെ റായുഡുവിന്റെ ആക്ഷന് സോഷ്യല് മീഡിയയില് ചര്‍ച്ചയായി. വലങ്കയ്യന് ഓഫ് ബ്രേക്ക് ബൗളറായ റായുഡുവിന്റെ ആക്ഷന് ശരിയല്ലെന്ന് ആരാധകര് സംശയം പ്രകടിപ്പിക്കുകയും ചെയ്തു.\nContent Highlights: Ambati Rayudu suspended from bowling in international cricket\nനാഗ്പുര്: ബംഗ്ലാദേശിനെതിരായ മൂന്നാം ട്വന്റി-20യില് ഇന്ത്യക്കായി ഹാട്രിക് ..\nAmbati Rayudu Bowling Action\n'സിക്‌സ് അടിക്കാന് മസില് ഒന്നും വേണ്ട, ചാഹലിനും അടിക്കാവുന്നതേയുള്ളു'\nപത്ത് വിക്കറ്റ് വിജയം;പാകിസ്താനെ തരിപ്പണമാക്കി ഓസീസിന് പരമ്പര\nനോബോളിനെച്ചൊല്ലി ഇനി തര്‍ക്കങ്ങളുണ്ടാകില്ല; നിര്‍ണായക മാറ്റങ്ങളുമായി ഐ.പി.എല്


രണ്ട് വര്‍ഷത്തേക്ക് ഇന്റര്‍നെറ്റ് ഉപയോഗിക്കുന്നതിന്‍റെ ഡാറ്റ, കോള് റെക്കോഡുകള് എന്നിവ സൂക്ഷിച്ച് വയ്ക്കണമെന്ന് ടെലികോം കമ്ബനികളോട് കേന്ദ്ര സര്‍ക്കാര്... » NEWS 22\nHome/Breaking News/രണ്ട് വര്‍ഷത്തേക്ക് ഇന്റര്‍നെറ്റ് ഉപയോഗിക്കുന്നതിന്‍റെ ഡാറ്റ, കോള് റെക്കോഡുകള് എന്നിവ സൂക്ഷിച്ച് വയ്ക്കണമെന്ന് ടെലികോം കമ്ബനികളോട് കേന്ദ്ര സര്‍ക്കാര്…\nരണ്ട് വര്‍ഷത്തേക്ക് ഇന്റര്‍നെറ്റ് ഉപയോഗിക്കുന്നതിന്‍റെ ഡാറ്റ, കോള് റെക്കോഡുകള് എന്നിവ സൂക്ഷിച്ച് വയ്ക്കണമെന്ന് ടെലികോം കമ്ബനികളോട് കേന്ദ്ര സര്‍ക്കാര്…\nNEWS22 EDITOR Dec 28, 2021\tBreaking News, Gadgets, Latest News, Mobile, National, Slider, Tech Comments Off on രണ്ട് വര്‍ഷത്തേക്ക് ഇന്റര്‍നെറ്റ് ഉപയോഗിക്കുന്നതിന്‍റെ ഡാറ്റ, കോള് റെക്കോഡുകള് എന്നിവ സൂക്ഷിച്ച് വയ്ക്കണമെന്ന് ടെലികോം കമ്ബനികളോട് കേന്ദ്ര സര്‍ക്കാര്… 46 Views\nരണ്ട് വര്‍ഷത്തേക്ക് ഇന്റര്‍നെറ്റ് ഉപയോഗിക്കുന്നതിന്‍റെ ഡാറ്റ, കോള് റെക്കോഡുകള് എന്നിവ സൂക്ഷിക്കണമെന്ന് ടെലികോം കമ്ബനികള്‍ക്കും (Telecos), ഇന്‍റര്‍നെറ്റ് സേവനദാതക്കള്‍ക്കും (ISP) നിര്‍ദേശം നല്‍കി കേന്ദ്ര സര്‍ക്കാര്. നേരത്തെ ഇത്തരത്തില് ഇന്‍റര്‍നെറ്റ് ഡാറ്റയും കോള് റെക്കോഡും സൂക്ഷിക്കേണ്ട കാലവധി ഒരു വര്‍ഷമായിരുന്നു. ഇതാണ് ഇപ്പോള് രണ്ട് കൊല്ലത്തേക്ക് നീട്ടിയത്. കേന്ദ്ര ടെലികോം മന്ത്രാലയമാണ് (Department of Telecom (DoT) ) സുരക്ഷ മുന്‍നിര്‍ത്തി ഇത്തരം ഒരു ആവശ്യം ഉന്നയിച്ചത്. പുതിയ ഭേദഗതി സംബന്ധിച്ച ഉത്തരവ് ഡിസംബര് 21നാണ് പുറത്തിറക്കിയത്.\nഅതായത് ഒരാള് ഇന്‍റര്‍നെറ്റില് സെര്‍ച്ച് ചെയ്യുന്നതും കാണുന്നതും, ചെയ്യുന്ന കോള് റെക്കോഡ് അടക്കം വിവരങ്ങളും ഇന്‍റര്‍നെറ്റ് കമ്ബനികള് ശേഖരിക്കുന്നുണ്ട്. ഇന്റര്‍നെറ്റ് ആക്‌സസ്, ഇ-മെയില്, മറ്റു ഇന്റര്‍നെറ്റ് സേവനങ്ങളായ മൊബൈല് ആപ്ലിക്കേഷനുകളില് നിന്നുള്ള കോളുകള്, വൈഫൈ കോളിങ് എന്നിവയുമായി ബന്ധപ്പെട്ടുള്ള എല്ലാ വരിക്കാരുടെയും ലോഗിന്, ലോഗ്‌ഔട്ട് വിശദാംശങ്ങള് ഉള്‍പ്പെടെ വരിക്കാരുടെ ഇന്റര്‍നെറ്റ് ഡേറ്റ റെക്കോര്‍ഡുകള് കുറഞ്ഞത് രണ്ട് വര്‍ഷമെങ്കിലും നിലനിര്‍ത്തണമെന്ന് ടെലികോം കമ്ബനികളോട് പുതിയ സര്‍ക്കുലറിലൂടെ സര്‍ക്കാര് ആവശ്യപ്പെടുന്നുണ്ട്.\nടെലികോം കമ്ബനികള് തങ്ങളുടെ നെറ്റ്‌വര്‍ക്കില് കൈമാറ്റം ചെയ്യപ്പെടുന്ന എല്ലാ ആശയവിനിമയങ്ങളുടെ റെക്കോര്‍ഡ് സഹിതം സൂക്ഷിക്കേണ്ടതാണ്. സുരക്ഷാ കാരണങ്ങളാല് സൂക്ഷ്മ പരിശോധനയ്ക്കായി അത്തരം രേഖകള് കുറഞ്ഞത് രണ്ട് വര്‍ഷത്തേക്ക് സൂക്ഷിക്കുകയും ചെയ്യണമെന്ന് ടെലികോം മന്ത്രാലയം സര്‍ക്കുലറില് പറയുന്നു. ഇന്റര്‍നെറ്റ് സേവന ദാതാക്കള് രണ്ട് വര്‍ഷത്തേക്ക് ഐപി വിശദാംശ റെക്കോര്‍ഡിനൊപ്പം ഇന്റര്‍നെറ്റ് ഉപയോക്താവിന്റെ വിവരങ്ങളും സൂക്ഷിക്കേണ്ടതുണ്ട്. വാണിജ്യ രേഖകള്, കോള് ഡീറ്റെയില് റെക്കോര്‍ഡും, എക്‌സ്‌ചേഞ്ച് വിശദാംശ രേഖകളും,ഐപി വിശദാംശ രേഖകളും രണ്ട് വര്‍ഷത്തേക്ക് ടെലികോം കമ്ബനികള് സൂക്ഷിക്കണമെന്നാണ് ടെലികോം മന്ത്രാലയം പറയുന്നത്.\nPrevious സോഷ്യൽ മീഡിയയിൽ വിവാദങ്ങൾ സൃഷ്ടിച്ച സണ്ണി ലിയോണിൻ്റെ പുതിയ ആൽബം സോങ്ങ്; വീഡിയോ കാണാം..\nNext ജിയോ ഹാപ്പി ന്യൂ ഇയര് പ്ലാന് 2,545 രൂപക്ക് റീ ചാര്‍ജ് ചെയ്യണം…\nബോക്സ്ഓഫീസ് തകര്‍ക്കാന് എമ്പുരാൻ ഒരുങ്ങുന്നു; ആരാധകരെ ആവേശത്തിലാഴ്ത്തി പൃഥ്വിരാജിന്‍റെ ഏറ്റവും പുതിയ വെളിപ്പെടുത്തല്…!\nമൂക്കൂത്തിയും മിഞ്ചിയും സ്ത്രീകള് ധരിക്കുന്നതിലൂടെയുള്ള ആരോഗ്യപരമായ ഗുണങ്ങള് ഇവയാണ്..!!\nന്യൂനപക്ഷ സ്‌കോളര്‍ഷിപ്പ് അടിയന്തരമായി പുനസ്ഥാപിക്കണം: മുസ്ലീം ലീഗ്…\nട്രെയിനിൽ യുവതിയെ ആക്രമിച്ച സംഭവം:5പ്രതികൾ, കുറ്റപത്രം സമർപ്പിച്ചു…


രണ്ടാം അന്താരാഷ്ട്ര പ്രസ് ഫോട്ടോ ഫെസ്റ്റിവല് കേരള മാര്‍ച്ച് എട്ടു മുതല് – Malayalam today news\nരണ്ടാം അന്താരാഷ്ട്ര പ്രസ് ഫോട്ടോ ഫെസ്റ്റിവല് കേരള മാര്‍ച്ച് എട്ടു മുതല്\nBy Mtoday on March 5, 2018 No Comment\nതിരുവനന്തപുരം: കേരള മീഡിയ അക്കാദമി സംഘടിപ്പിക്കുന്ന രണ്ടാമത് അന്താരാഷ്ട്ര പ്രസ് ഫോട്ടോ ഫെസ്റ്റിവല് മാര്‍ച്ച് 8,9,10,11 തിയതികളില് തിരുവനന്തപുരത്ത് വിവിധ വേദികളില് നടക്കും. ഇന്‍ഫര്‍മേഷന് പബ്ലിക് റിലേഷന്‍സ് വകുപ്പിന്റെ സഹകരണത്തോടെ സംഘടിപ്പിക്കുന്ന ഫോട്ടോ ഫെസ്റ്റിവല് എട്ടിന് വൈകിട്ട് ആറിന് തിരുവനന്തപുരം ടാഗോര് സെന്റിനറി ഹാളില് മുഖ്യമന്ത്രി പിണറായി വിജയന് ഉദ്ഘാടനം ചെയ്യും. മീഡിയ അക്കാദമിയുടെ പ്രഥമ വേള്‍ഡ് പ്രസ് ഫോട്ടോഗ്രാഫര് അവാര്‍ഡ് വിയറ്റ്നാം യുദ്ധത്തിന്റെ ഭീകരത പകര്‍ത്തി അന്താരാഷ്ട്ര പ്രശസ്തനായ ഫോട്ടോഗ്രഫര് നിക് ഊട്ടിന് മുഖ്യമന്ത്രി സമ്മാനിക്കും. ലോസ് ഏഞ്ചല്‍സ് ടൈംസ് ഫോട്ടോ എഡിറ്റര് റൗള് റോ, സംസ്ഥാന മന്ത്രിമാര്, ജനപ്രതിനിധികള് തുടങ്ങിയവര് ചടങ്ങില് പങ്കെടുക്കുമെന്നും മീഡിയ അക്കാദമി ചെയര്‍മാന് ആര്.എസ്. ബാബു വാര്‍ത്താ സമ്മേളനത്തില് അറിയിച്ചു.\nഎട്ടിന് രാവിലെ 10ന് സംസ്ഥാനത്തെ വിവിധ മാധ്യമ പഠന സ്ഥാപനങ്ങളിലെ വിദ്യാര്‍ത്ഥികള് പങ്കെടുക്കുന്ന ശില്‍പശാലയും മീഡിയാ ഫെസ്റ്റും നടക്കും. വൈകിട്ട് ഏഴിന് അനൂപ് ജലോട്ടയുടെ ഗസല് പ്രോഗ്രാം നടക്കും. ഒമ്പതിന് രാവിലെ മസ്‌ക്കറ്റ് ഹോട്ടലില് 50 ഫോട്ടോ ജേര്‍ണലിസ്റ്റുകള് പങ്കെടുക്കുന്ന വര്‍ക്ക്ഷോപ്പിന് നിക് ഊട്ട്, റൗള്‍റോ എന്നിവര് നേതൃത്വം നല്‍കും. ടാഗോര് സെന്റിനറി ഹാളില് അന്താരാഷ്ട്ര വാര്‍ത്താ ചിത്ര പ്രദര്‍ശനവും മാധ്യമ ശില്‍പശാലയും നടക്കും. മാധ്യമ വിദ്യാര്‍ത്ഥികളുടെ വിവിധ മത്സരങ്ങളും അരങ്ങേറും. മീഡിയ അക്കാഡമിയുടെ മാധ്യ പഠന ഫെല്ലോഷിപ്പും മാധ്യമ ശില്‍പശാലയില് പങ്കെടുത്തവര്‍ക്കുള്ള സര്‍ട്ടിഫിക്കറ്റുകളും വൈകിട്ട് ആറിന് ധനകാര്യമന്ത്രി ഡോ. ടി.എം. തോമസ് ഐസക് വിതരണം ചെയ്യും. വൈകിട്ട് ഏഴിന് ജെറി അമല്‍ദേവിന്റെ സംഗീതപരിപാടി ഉണ്ടാകും.\nമാര്‍ച്ച് പത്തിന് അന്താരാഷ്ട്ര വാര്‍ത്താ ചിത്ര പ്രദര്‍ശനം തുടരും. രാവിലെ പത്തുമുതല് മസ്‌കറ്റ് ഹോട്ടലില് ഫോട്ടോ ജേര്‍ണലിസ്റ്റ് വര്‍ക്ക്ഷോപ്പ് നടക്കും. വൈകിട്ട് നാലുമുതല് ആറുവരെ വിദ്യാര്‍ത്ഥികളുമായി മുതിര്‍ന്ന ഫോട്ടോഗ്രഫര്‍മാരുടെ സംവാദം. അന്താരാഷ്ട്ര വനിതാ ദിനത്തിന്റെ മുന്നോടിയായി മാര്‍ച്ച് ഏഴിന് തിരുവനന്തപുരം വിമന്‍സ് കോളേജില് ഇന്ത്യയിലെ പ്രമുഖ വനിതാ ഫോട്ടോഗ്രഫര്‍മാരുടെ സംഗമം നടക്കും. ഡല്‍ഹിയില് നിന്നുള്ള വനിതാ ഫോട്ടോഗ്രഫര്‍മാരായ സിപ്രദാസ്, സരസ്വതി ചക്രബര്‍ത്തി എന്നിവര് സംബന്ധിക്കും.\nഫോട്ടോ ഫെസ്റ്റിവലില് പുലിറ്റ്സര് പുരസ്‌കാരം നേടിയ ലോകപ്രശസ്ത ചിത്രങ്ങളുടെ പ്രദര്‍ശനമൊരുക്കും. ദേശീയ പ്രശസ്തരായ ഫോട്ടോഗ്രഫര്‍മാരുടെ ചിത്രങ്ങളും സംസ്ഥാനത്തെ വിവിധ മാധ്യമ സ്ഥാപനങ്ങളിലെ ഫോട്ടോ ജേര്‍ണലിസ്റ്റുകളുടെ തെരഞ്ഞെടുത്ത ചിത്രങ്ങളും മേളയില് പ്രദര്‍ശിപ്പിക്കും. എന്‍ഡോസള്‍ഫാന്, ട്രാന്‍സ്ജെന്‍ഡേഴ്സ്, ബാബറി മസ്ജിദ്, ഗുജറാത്ത്, ഗൗരി ലങ്കേഷ് തുടങ്ങിയ വിഷയങ്ങളിലുള്ള വാര്‍ത്താ ചിത്രങ്ങള് മേളയിലുണ്ടാവുമെന്നും മീഡിയ അക്കാദമി ചെയര്‍മാന് പറഞ്ഞു.\nഫെസ്റ്റിവല് സംഘാടക സമിതി രക്ഷാധികാരി ബി. ജയചന്ദ്രന്, മീഡിയ അക്കാദമി സെക്രട്ടറി കെ.ജി. സന്തോഷ്, ഡയറക്ടര് എം. ശങ്കര് തുടങ്ങിയവര് വാര്‍ത്താസമ്മേളനത്തില് പങ്കെടുത്തു.\ninternational press photo festival, media, pinarai vijayan, thiruvanathapuram\nരണ്ടാം അന്താരാഷ്ട്ര പ്രസ് ഫോട്ടോ ഫെസ്റ്റിവല് കേരള മാര്‍ച്ച് എട്ടു മുതല് added by Mtoday on March 5, 2018


പ്രിയന് ലാലിനെ വിട്ട് യുവതാരങ്ങള്‍ക്കു പുറകേ? | Priyadarshan to try his luck with young caste - Malayalam Filmibeat\nപ്രിയന് ലാലിനെ വിട്ട് യുവതാരങ്ങള്‍ക്കു പുറകേ?\n| Updated: Monday, July 7, 2014, 7:56 [IST]\nസിനിമയില് പലപ്പോഴും പലകൂട്ടുകെട്ടുകളും സൂപ്പര്‍ഹിറ്റായി മാറാറുണ്ട്. നായകനടന്മാര്, നായകനും നായികയും, സംവിധായകന് നായകന്, എന്നിങ്ങനെ പലതരത്തിലുള്ള കൂട്ടുകെട്ടുകള് ക്ലിക്കാവുകയും പിന്നീട് ഇതേ കൂട്ടുകെട്ടുമായി പല ചിത്രങ്ങള് വരുകയും ചെയ്യാറുണ്ട്. ഇത്തരത്തില് എണ്‍പതുകളില് തുടങ്ങിയ സൂപ്പര്‍ഹിറ്റ് കൂട്ടുകെട്ടാണ് പ്രിയദര്‍ശന്-മോഹന്‍ലാല് കൂട്ടുകെട്ട്. ഈ കൂട്ടുകെട്ടില് മലയാളത്തിന് ലഭിച്ച സൂപ്പര്‍ഹിറ്റ് ചിത്രങ്ങള്‍ക്ക് കണക്കില്ല. മലയാളികള് എന്നും നെഞ്ചിലേറ്റുന്ന മോഹന്‍ലാല് ചിത്രങ്ങളില് പലതിന്റെയും സംവിധായകന് പ്രിയദര്‍ശനായിരുന്നു.\nഒരുകാലത്തിന് ശേഷം ഈ കൂട്ടുകെട്ട് പതിവായി ചിത്രങ്ങള് ചെയ്യുന്നത് നിലച്ചു. മോഹന്‍ലാല് സൂപ്പര്‍താരമാവുകയും പ്രിയന് സൂപ്പര് സംവിധായകനായി ഭാഷയുടെ അതിരുകള് ഭേദിയ്ക്കുകയും ചെയ്തു. എന്നാലും വര്‍ഷത്തിലൊന്ന് എന്ന തരത്തില് ലാല്-പ്രിയന് കൂട്ടുകെട്ടില് ചിത്രങ്ങള് വരുന്നുണ്ട്. ഇപ്പോഴും അവയ്ക്കായി കാത്തിരിക്കുന്ന പ്രേക്ഷകര് ഏറെയാണുതാനും. പക്ഷേ എണ്‍പതുകളിലും തൊണ്ണൂറുകളുമെല്ലാം അവരുടെ ചിത്രങ്ങളില് ഉണ്ടായിരുന്ന പുതുമയും രസങ്ങളും ഇപ്പോഴത്തെ ചിത്രങ്ങള്‍ക്ക് നല്‍കാന് കഴിയുന്നുണ്ടോ. ഇല്ലെന്ന് തന്നെ വേണം പറയാന്. അടുത്തകാലത്ത് ഇറങ്ങിയ പ്രിയന്-ലാല് ചിത്രങ്ങളില് പലരും പ്രേക്ഷകര്‍ക്ക് നിരാശയാണ് സമ്മാനിച്ചത്. വമ്പന് പരസ്യങ്ങളും പ്രചാരണങ്ങളുമെല്ലാമുണ്ടാകാറുണ്ടെങ്കിലും ഈ കൂട്ടുകെട്ടില് പിറക്കുന്ന ചിത്രങ്ങള് പലതും കാര്യമായ തരംഗങ്ങളൊന്നുമുണ്ടാക്കാതെ വന്നുപോവുകയാണ്.\nഇപ്പോള് പ്രിയദര്‍ശന് മലയാളത്തില് മോഹന്‍ലാലിനെ വിട്ട് മറ്റ് യുവതാരങ്ങളെ കൂട്ടുപിടിക്കുകയാണെന്നാണ് കേള്‍ക്കുന്നത്. ഫഹദ് ഫാസില് നായകനാകുന്ന ഒരു ചിത്രം പ്രിയന് ഇതിനകം തന്നെ പ്രഖ്യാപിച്ചുകഴിഞ്ഞിട്ടുണ്ട്. ഇതിന് പിന്നാലെ ജയസൂര്യയെ നായകനാക്കി മറ്റൊരു ചിത്രവും പ്രിയന് ഒരുക്കുന്നുവെന്നാണ് പുതിയ റിപ്പോര്‍ട്ട്.\nമലയാളത്തില് ന്യൂജനറേഷന് യുഗം പിറന്നപ്പോള് സൂപ്പര്‍താര ചിത്രങ്ങള്‍ക്ക് പുറകേ പോയിരുന്ന പല സംവിധായകരും തങ്ങളുടെ രീതികള് മാറ്റുകയും യുവതാരനിരയെ പരീക്ഷിച്ച് വിജയം കാണുകയും ചെയ്തു. ലാല് ജോസ്, സത്യന് അന്തിക്കാട് തുടങ്ങിയ സംവിധായകരെല്ലാം ഇത്തരം മാറ്റങ്ങള് പരീക്ഷിച്ച് വിജയിച്ചവരാണ്. ഇപ്പോള് പ്രിയനും ഇത്തരത്തില് ഒരു മാറ്റം കൊണ്ടുവരാനുള്ള ശ്രമത്തിലാണെന്നാണ് കേള്‍ക്കുന്നത്. പുതിയ ചിത്രങ്ങളില് മോഹന്‍ലാല് ഉണ്ടാകില്ലെങ്കിലും ഇന്നസെന്റ്, നെടുമുടി വേണു, മണിയന്‍പിള്ള രാജു തുടങ്ങിയ പതിവ് താരങ്ങള് ഉണ്ടാകുമത്രേ. ചിത്രത്തിന് പ്രിയന്‍തന്നെ തിരക്കഥയൊരുക്കുമെന്നും, പതിവ് പ്രിയന് സ്റ്റൈല് ചിത്രമായിരിക്കില്ല ഇതെന്നും കേള്‍ക്കുന്നുണ്ട്.\nചന്ദ്രലേഖ എന്ന ചിത്രത്തിന് ശേഷം മോഹന്‍ലാല്-പ്രിയദര്‍ശന് കൂട്ടുകെട്ടില് പലചിത്രങ്ങള് ഇറങ്ങിയെങ്കിലും ഇവയൊന്നും പഴയതുപോലെ ബോക്‌സ് ഓഫീസില് മികച്ച പ്രകടനം കാഴ്ചവയ്ക്കുന്നില്ല. അറബിം ഒട്ടകവും പി മാധവന് നായരും, ഗീതാഞ്ജലി എന്നീ ചിത്രങ്ങളിലെല്ലാം മികച്ച താരനിരയുണ്ടായിട്ടും ചിത്രം വേണ്ടത്ര ശ്രദ്ധിക്കപ്പെടാതെ പോവുകയായിരുന്നു.\nRead more about: priyadarshan mohanlal young star super star fahad fazil jayasurya പ്രിയദര്‍ശന് മോഹന്‍ലാല് യുവതാരം സംവിധായകന് സൂപ്പര്‍താരം ഫഹദ് ഫാസില് ജയസൂര്യ\nDirector Priyadarshan is planning to make movie with young stars in Malayalam instead of his favourite actor Mohanlal


ടെസ്‌ല കാറുകളില് സെന്‍ട്രി, ഡോഗ് മോഡുകള് നല്‍കും - FUTURE KERALA - Daily on Business Economy and Society\nടെസ്‌ല കാറുകളില് സെന്‍ട്രി, ഡോഗ് മോഡുകള് നല്‍കും\nമോഷണം നടക്കുന്നത് തിരിച്ചറിയാനും റെക്കോര്‍ഡ് ചെയ്യാനും ഇനി മുതല് ടെസ്‌ല കാറുകള്‍ക്ക് കഴിയും\nപാലോ ആള്‍ട്ടോ, കാലിഫോര്‍ണിയ : ടെസ്‌ല വാഹനങ്ങളില് സെന്‍ട്രി, ഡോഗ് മോഡുകള് നല്‍കുമെന്ന് ചീഫ് എക്‌സിക്യൂട്ടീവ് ഓഫീസര് ഇലോണ് മസ്‌ക് പ്രഖ്യാപിച്ചു. മോഷ്ടാക്കള് ടെസ്‌ല കാറുകള് വ്യാപകമായി ലക്ഷ്യം വെയ്ക്കുന്ന സാഹചര്യത്തിലാണ് ‘സെന്‍ട്രി മോഡ്’ അവതരിപ്പിക്കുന്നത്. കഴിഞ്ഞ ഏതാനും മാസങ്ങളായി ടെസ്‌ല വാഹനങ്ങള് കവര്‍ച്ചയ്ക്ക് ഇരയാവുകയാണ്. പുതിയ മോഡുകള് ഈയാഴ്ച്ച ഉപയോഗിച്ചുതുടങ്ങാനാകും.\nഓട്ടോപൈലറ്റ് കാമറ ഉപയോഗിച്ച് ഓവര്-ദ-എയര് ഡാഷ്‌കാം ഫീച്ചര് ടെസ്‌ല കാറുകളില് കഴിഞ്ഞ വര്‍ഷം അവതരിപ്പിച്ചിരുന്നു. എന്നാല് ഈ സംവിധാനത്തിന് പരിമിതികള് ഏറെയുണ്ടായിരുന്നു. ഫ്രണ്ട് ഫേസിംഗ് കാമറ മാത്രമാണ് ഉപയോഗിക്കുന്നത് എന്നതായിരുന്നു പ്രധാന പോരായ്മ. കൂടുതല് ഓട്ടോപൈലറ്റ് കാമറകളും പാര്‍ക്കിംഗ് മോഡും ഉപയോഗിക്കുന്നതിനെക്കുറിച്ച് മസ്‌ക് സംസാരിച്ചിരുന്നു.\nപുതിയ സെന്‍ട്രി മോഡ് ഫീച്ചറില് 360 ഡിഗ്രി ഡാഷ്‌കാമാണ് (ഡാഷ് ബോര്‍ഡിലെ കാമറ) നിരീക്ഷണത്തിനായി ഉപയോഗിക്കുന്നത്. മോഷണം നടക്കുന്നത് തിരിച്ചറിയാനും റെക്കോര്‍ഡ് ചെയ്യാനും ഇനി മുതല് ടെസ്‌ല കാറുകള്‍ക്ക് കഴിയുമെന്ന് സിഇഒ പറഞ്ഞു. മോഷണ ശ്രമമുണ്ടായാല്, ജര്‍മ്മന് ഓര്‍ഗനിസ്റ്റ് ആയിരുന്ന യൊഹാന് സെബാസ്റ്റിയന് ബാഹിന്റെ ടൊക്കാറ്റ ആന്‍ഡ് ഫ്യൂഗ് ടെസ്‌ല കാറുകള് മുഴക്കുകയും ചെയ്യും. ഹൊറര് സിനിമകളില് ഉപയോഗിക്കുന്ന പ്രശസ്ത ഓര്‍ഗന് സംഗീതമാണ് ടൊക്കാറ്റ ആന്‍ഡ് ഫ്യൂഗ്.\nസെന്‍ട്രി മോഡ് കൂടാതെ നായ്ക്കുട്ടികള്‍ക്കായി ഡോഗ് മോഡ് അവതരിപ്പിക്കുമെന്നും ഇലോണ് മസ്‌ക് പ്രഖ്യാപിച്ചു. ടെസ്‌ല വാഹനങ്ങള്‍ക്കകത്ത് നായ്ക്കുട്ടികളെ സുരക്ഷിതമായി ഇരുത്താന് ഈ ഫീച്ചര് സഹായിക്കും. കുട്ടികളുടെയും വളര്‍ത്തുനായ്ക്കളുടെയും സുരക്ഷ മുന്‍നിര്‍ത്തി 2016 ല് റിലീസ് ചെയ്ത കാബിന് ഓവര്‍ഹീറ്റ് പ്രൊട്ടക്ഷന് ഫീച്ചര് സോഫ്റ്റ്‌വെയറില് അപ്‌ഡേറ്റുകള് നടത്തിയിരുന്നു. ക്ലൈമറ്റ് കണ്‍ട്രോള് ഓണ് ആയിരിക്കുന്നതും നായ സുരക്ഷിതമാണെന്ന് കാറിന് സമീപത്തുകൂടെ നടന്നുപോകുന്നവരെ അറിയിക്കുന്നതുമാണ് പുതിയ ഡോഗ് മോഡ്.\nTags:\tCentry-dog mode, Tesla\nഹൈഡ്രജന് കാറുകളുടെ വില കുറയും ; കൂടുതല് ആകര്‍ഷകമാകും\nപറക്കുംകാര് ചര്‍ച്ചകള്‍ക്കിടെ നടക്കുംകാറുമായി ഹ്യുണ്ടായ്\nയൂസ്ഡ് കാര് വിപണിയില്6ശതമാനം ഇടിവ്


ക്രിക്കറ്റ് ലോകത്തെ ഞെട്ടിച്ച് മാലിക്ക് - Oneindia Malayalam\nഐസിസിയുടെ ഏകദിന ലോകകപ്പിനായുള്ള കാത്തിരിപ്പിലാണ് ക്രിക്കറ്റ് ലോകം. മെയ് അവസാനത്തോടെയാണ് ലോകകപ്പിനു ഇംഗ്ലണ്ടില് തുടക്കമാവുന്നത്. ലോക ഒന്നാം റാങ്കുകാരും ആതിഥേയരുമായ ഇംഗ്ലണ്ടാണ് കിരീട സാധ്യതയില് ഏറ്റവും മുന്നില് നില്‍ക്കുന്നത്. സ്ഥിരതയാര്‍ന്ന പ്രകടനങ്ങളും ആതിഥേയരെന്ന ആനുകൂല്യവുമാണ് അവരുടെ സാധ്യത വര്‍ധിപ്പിച്ചത്. ഇംഗ്ലണ്ടിനെക്കൂടാതെ നിലവിലെ ചാംപ്യന്‍മാരായ ഓസ്‌ട്രേലിയ, മുന് വിജയികളായ ഇന്ത്യ എന്നിവര്‍ക്കും സാധ്യത കല്‍പ്പിക്കപ്പെടുന്നു.\npakistan cricket world cup ലോകകപ്പ് shoaib malik


നടി പ്രിയാ വാര്യരുടെ കണ്ണിറുക്കൽ ഒടുവിൽ രാഹുൽ ഗാന്ധിയും കടമെടുത്തു .പ്രധാനമന്ത്രി നരേന്ദ്ര മോദിയെ കെട്ടിപ്പിടിച്ചും രാഹുൽ ഗാന്ധി ലോക്സഭയിൽ താരമായി .\nടി.ഡി.പി നേതാവ് ജയദേവ് ഗല്ലയെ അഭിസംബോധന ചെയ്തുകൊണ്ടാണ് രാഹുല് പ്രസംഗം ആരംഭിച്ചത്. ജയന്ത് സിന്‍ഹയുടെ വേദന തനിക്കു മനസിലാവും എന്നു പറഞ്ഞ് രാഹുല് ആരംഭിച്ചു. ‘ 21-ആം നൂറ്റാണ്ടിലെ രാഷ്ട്രീയ ആയുധത്തിന്റെ ഇരയാണ് നിങ്ങള്. നിങ്ങളെപ്പോലെ ഒരുപാട് ഇരകളുണ്ട്. ‘ജുംല സ്‌ട്രൈക്ക്’ എന്നാണ് ആ ആയുധത്തെ വിളിക്കുന്നത്. കര്‍ഷകര്, ദളിതര്, ആദിവാസികള്, യുവാക്കള്, സ്ത്രീകള് എന്നിവരെല്ലാം ഈ ആയുധത്തിന്റെ ഇരകളാണ്.\nലോകനാഥ് ബെഹ്‌റയുടെ വിശ്വാസം ,പൊലീസിന് അതല്ലേ എല്ലാം !


വാക്കിനെ പൂര്‍ണമാക്കിയ മാധ്യമപ്രവര്‍ത്തകന്: ജ്യോതിര്‍ഘോഷ് - VSK Kerala\nകോഴിക്കോട്: വാക്കിനെ അതിന്റെ പൂര്‍ണ്ണമായ വ്യക്തതയോടെ ഉപയോഗിച്ച വ്യക്തിയാണ് വി.എം. കൊറാത്തെന്ന് മീഡീയ അക്കാദമി ഫാക്കല്‍റ്റി കെ.ജി. ജോതിര്‍ഘോഷ് പറഞ്ഞു. സ്വാതന്ത്ര്യസമര സേനാനിയും തപസ്യ അധ്യക്ഷനും ജന്മഭൂമി മുഖ്യപത്രാധിപരുമായിരുന്ന വി.എം. കൊറാത്തിന്റെ 17-ാം ചരമവാര്‍ഷികദിനത്തില് തപസ്യ കലാസാഹിത്യ വേദി സംഘടിപ്പിച്ച സ്മൃതിസദസ്സില് അനുസ്മരണ പ്രഭാഷണം നടത്തുകയായിരുന്നു അദ്ദേഹം.\nവാക്കിന്റെ വില നഷ്ടമായാല് മനുഷ്യന്റെ സത്ത നഷ്ടമായി എന്നാണ്. വ്യക്തതയോടെയുള്ള മാധ്യമ പ്രവര്‍ത്തനം, സത്യത്തിനോട് ചേര്‍ന്ന് നില്‍ക്കുന്ന മാധ്യമ പ്രവര്‍ത്തനം എന്നിവയോട് കൂറ് പുലര്‍ത്തിയ വ്യക്തിയാണ് കൊറാത്ത്. കലയും ശാസ്ത്രവും തമ്മില് ഉണ്ടാകുന്ന ബന്ധത്തില് വിള്ളല് വീഴുമ്പോഴാണ് സമൂഹത്തില് കൃത്രിമ രഹസ്യങ്ങളും കൃത്രിമ വാര്‍ത്തകളും സൃഷ്ടിച്ച് മാധ്യമങ്ങള് അവരവരുടെ വിപണി കണ്ടെത്തുന്നതെന്നും ജ്യോതിര്‍ഘോഷ് പറഞ്ഞു.\nഎങ്ങനെയാണ് ഒരു സാംസ്‌കാരിക സംഘടനാ പ്രവര്‍ത്തകന് ശക്തമായി സാമൂഹ്യരംഗത്ത് നില നില്‍ക്കേണ്ടത് എന്നതിനെ കുറിച്ച് കൊറാത്ത് ശ്രദ്ധാവാനായിരുന്നുവെന്ന് തപസ്യ സംസ്ഥാന പ്രസിഡന്റ് പ്രൊഫ. പി.ജി. ഹരിദാസ് മുഖ്യപ്രഭാഷണത്തില് പറഞ്ഞു. സാംസ്‌കാരിക നിര്‍മ്മിതിക്ക് അനുയോജ്യമായ തരത്തിലാണ് മാധ്യമപ്രവര്‍ത്തകര് ചിന്തിക്കേണ്ടതെന്നും എഴുതേണ്ടതെന്നും കൊറാത്ത് പറഞ്ഞിരുന്നു. മൂലധനത്തിന്റെ പിടിയിലായി പോകുന്ന മാധ്യപ്രവര്‍ത്തകര് നമ്മുടെ സ്വപ്നങ്ങളെ തകിടംമറിക്കുന്നു എന്നും അദ്ദേഹം പറഞ്ഞു.\nതപസ്യ ജില്ലാ പ്രസിഡന്റ് രജനി സുരേഷ് അധ്യക്ഷയായി. സംസ്ഥാന രക്ഷാധികാരി പി. ബാലകൃഷ്ണന്, ജനറല് സെക്രട്ടറി അനൂപ് കുന്നത്ത്, വര്‍ക്കിങ് പ്രസിഡന്റ് ഡോ. ശ്രീശൈലം ഉണ്ണികൃഷ്ണന്, ജില്ലാ രക്ഷാധികാരി വത്സന് നെല്ലിക്കോട്, ജോയിന്റ് സെക്രട്ടറി കൃഷ്ണകുമാര് വെട്ടിയാട്ടില്, സെക്രട്ടറി കെ.പി. അഖില് എന്നിവര് സംസാരിച്ചു. സ്വാതന്ത്ര്യത്തിന്റെ എഴുപത്തഞ്ചാം വാര്‍ഷികത്തിന്റെ ഭാഗമായി ജില്ലയിലെ മുതിര്‍ന്ന 75 മാധ്യമപ്രവര്‍ത്തകരെ ചടങ്ങില് ആദരിച്ചു.


കോൾട്ടെർനെയ്‌ലിന്റെ കരുത്തിൽ ഓസീസ് തിരിച്ചുവരവ്; വിജയത്തിനായി വിൻഡീസ് പൊരുതുന്നു - Samakalika Malayalam\nകോൾട്ടെർനെയ്‌ലിന്റെ കരുത്തിൽ ഓസീസ് തിരിച്ചുവരവ്; വിജയത്തിനായി വിൻഡീസ് പൊരുതുന്നു\nBy സമകാലിക മലയാളം ഡെസ്‌ക് | Published: 06th June 2019 08:16 PM |\nLast Updated: 06th June 2019 08:16 PM | A+A A- |\nട്രന്റ്ബ്രിഡ്ജ്: വൻ തകർച്ചയിലേക്ക് കൂപ്പുകുത്തിയിട്ടും ഗംഭീര തിരിച്ചുവരവ് നടത്തിയ ഓസ്ട്രേലിയ വെസ്റ്റിൻഡീസിന് മുന്നിൽ 289 റൺസ് വിജയ ലക്ഷ്യം വെച്ചു. ലക്ഷ്യം തേടിയിറങ്ങിയ വിൻഡീസ് രണ്ട് വിക്കറ്റ് നഷ്ടത്തിൽ 56 റൺസെന്ന നിലയിലാണ്. 17 പന്തിൽ 21 റൺസുമായി മികച്ച രീതിയിൽ ബാറ്റ് ചെയ്ത ക്രിസ് ഗെയ്ൽ, ഒരു റണ്ണെടുത്ത എവിൻ ലൂയീസ് എന്നിവരാണ് പുറത്തായത്. ഗെയ്ലിനെ സ്റ്റാർക്കും ലൂയീസിനെ കമ്മിൻസും പുറത്താക്കി. 19 റൺസുമായി നിക്കോളാസ് പൂരനും ആറ് റൺസുമായി ഷായ് ഹോപുമാണ് ക്രീസിൽ.\nടോസ് നേടി വെസ്റ്റിൻഡീസ് ബൗളിങ് തിരഞ്ഞെടുക്കുകയായിരുന്നു. പാക്കിസ്ഥാനെതിരായ ആദ്യ മത്സരത്തിൽ അവസാനിപ്പിച്ചിടത്തു നിന്നാണ് ഇക്കുറിയും വിൻഡീസ് തുടങ്ങിയത്. പന്തെടുത്ത വിൻഡീസ് ബൗളർമാരെല്ലാം കൂട്ടമായി ആക്രമിച്ചതോടെ ഓസീസ് മുൻനിര തകർന്നു. 38 റൺസിനിടെ ഓസീസിന് നഷ്ടമായത് നാല് വിക്കറ്റ്. ഡേവിഡ് വാർണർ (എട്ട് പന്തിൽ മൂന്ന്), ക്യാപ്റ്റൻ ആരോൺ ഫിഞ്ച് (10 പന്തിൽ ആറ്), ഉസ്‌മാൻ ഖവാജ (19 പന്തിൽ 13), ഗ്ലെൻ മാക്സ്‍വെൽ (പൂജ്യം) എന്നിങ്ങനെയാണ് പുറത്തായ ഓസീസ് താരങ്ങളുടെ പ്രകടനം.\nഅഞ്ചാം വിക്കറ്റിലാണ് ഓസീസ് തിരിച്ചുവരവിന് തുടക്കമിട്ടത്. മുൻ ക്യാപ്റ്റൻ സ്റ്റീവൻ സ്മിത്ത് അഞ്ചാം വിക്കറ്റിൽ മാർക്കസ് സ്റ്റോയ്നിസിനൊപ്പം 41 കൂട്ടിച്ചേർത്തു. പിന്നീട് ആറാം വിക്കറ്റിൽ അലക്സ് കാരിക്കൊപ്പം 68 റൺസും മുൻ ക്യാപ്റ്റൻ കൂട്ടിച്ചേർത്തു. ഏഴാം വിക്കറ്റിൽ കോൾട്ടർനെയ്ലിനൊപ്പം 102 റൺസിന്റെ കൂട്ടുകെട്ടും സ്മിത്ത് പടുത്തുയർത്തി.\nസ്മിത്തും കോൾട്ടർനെയ്ലും അർധ സെഞ്ച്വറി നേടി. 77 പന്തിൽ അഞ്ച് ബൗണ്ടറി സഹിതമാണ് സ്മിത്ത് 20ാം ഏകദിന അർധ സെഞ്ച്വറിയിലേക്ക് എത്തിയത്. കോൾട്ടർനെയ്ൽ 41 പന്തിൽ അ‍ഞ്ച് ബൗണ്ടറിയും ഒരു സിക്സും സഹിതം ഏകദിനത്തിലെ കന്നി അർധ സെഞ്ച്വറി പൂർത്തിയാക്കി. സ്കോർ 249ൽ നിൽക്കെ ഒഷെയ്ൻ തോമസിന്റെ പന്തിൽ അവിശ്വസനീയ ക്യാച്ചിലൂടെ ഷെൽഡൻ കോട്രൽ സ്മിത്തിനെ പുറത്താക്കിയത് വഴിത്തിരിവായി. 103 പന്തിൽ ഏഴ് ബൗണ്ടറി സഹിതം 73 റൺസായിരുന്നു സ്മിത്തിന്റെ സമ്പാദ്യം. അനായാസം 300 കടക്കുമെന്നു തോന്നിച്ച ഓസീസ് ഇന്നിങ്സിന് അതോടെ പിടിവീണു.\nലോകകപ്പിൽ എട്ടാം നമ്പർ ബാറ്റ്സ്മാന്റെ ഉയർന്ന സ്കോർ എന്ന റെക്കോർഡ് കുറിച്ച കോൾട്ടർനെയ്ൽ, 60 പന്തിൽ 92 റൺസെടുത്താണ് പുറത്തായത്. എട്ട് ബൗണ്ടറിയും നാല് പടുകൂറ്റൻ സിക്സറുകളും നിറം ചാർത്തിയ ഇന്നിങ്സ്. 41 പന്തിൽ അഞ്ച് ബൗണ്ടറിയും ഒരു സിക്സും സഹിതം ഏകദിനത്തിലെ കന്നി അർധ സെഞ്ച്വറി പിന്നിട്ട കോൾട്ടർനെയ്ൽ, അടുത്ത 42 റൺസ് കുറിച്ചത് 19 പന്തിനുള്ളിലായിരുന്നു. കന്നി സെഞ്ച്വറിക്ക് എട്ട് റൺസ് അകലെ വച്ചാണ് താരം വീണത്.\nഏകദിനത്തിൽ എട്ടാം നമ്പറിനു താഴേയ്ക്കുള്ള ബാറ്റ്സ്മാൻമാരിൽ ഉയർന്ന രണ്ടാമത്തെ സ്കോർ കൂടിയാണ് കോൾട്ടർനെയ്ലിന്റേത്. ശ്രീലങ്കയ്ക്കെതിരെ 2016ൽ പുറത്താകാതെ 95 റൺസെടുത്ത ക്രിസ് വോക്സാണ് ഒന്നാമത്. ഇന്ത്യയ്ക്കെതിരെ 2011ൽ 92 റൺസുമായി പുറത്താകാതെ നിന്ന വിൻഡീസ് താരം ആന്ദ്രെ റസ്സൽ കോൾട്ടർനെയ്ലിനൊപ്പം രണ്ടാമതുണ്ട്.\nസ്കോറുയർത്താനുള്ള ശ്രമത്തിൽ പാറ്റ് കമ്മിൻസ് (രണ്ട്), മിച്ചൽ സ്റ്റാർക്ക് (എട്ട്) എന്നിവരും പുറത്തായതോടെ ഓസീസ് ഇന്നിങ്സിന് വിരാമമായി.\nഓസ്ട്രേലിയ വിൻഡീസ് വിജയ ലക്ഷ്യം cricket world cup വെസ്റ്റിൻഡീസ് ബൗളിങ്


ഓസ്കാറിൽ ചരിത്രമായി ക്ലൂയി ചാവോ; മികച്ച നടൻ ആന്തണി ഹോപ്കിൻസ്, നടി സമക്ഡോർമൻഡ്, ചിത്രം നൊമാഡ്ലാൻഡ്\nഓസ്കാറിൽ ചരിത്രമായി ക്ലൂയി ചാവോ; മികച്ച നടൻ ആന്തണി ഹോപ്കിൻസ്, നടി ഫ്രാൻസെസ് മക്ഡോർമൻഡ്, ചിത്രം നൊമാഡ്ലാൻഡ്\nPublished on : 26 Apr, 2021 , 4:08 am\nതൊണ്ണൂറ്റിമൂന്നാം ഓസ്‌ക്കാർ അവാർഡിൽ ഏഷ്യൻ സിനിമകൾക്ക് നേട്ടം. നൊമാഡ്ലാൻഡാണ് മികച്ച ചിത്രം. ഈ ചിത്രം സംവിധാനം ചെയ്ത ക്ലൂയി ചാവോയാണ് മികച്ച സംവിധായിക. മികച്ച സംവിധാനത്തിനുള്ള പുരസ്‌കാരം നേടുന്ന രണ്ടാമത്തെ വനിതയും ആദ്യ ഏഷ്യന് വംശജയുമാണ് ചൈനക്കാരിയായ ക്ലൂയി ചാവോ. ആന്തണി ഹോപ്കിൻസ് മികച്ച നടനായി തിരഞ്ഞെടുക്കപ്പെട്ടു. ‘ദി ഫാദർ’ എന്ന ചിത്രത്തിലെ അഭിനയത്തിനാണ് പുരസ്കാരം. ഫ്രാൻസെസ് മക്ഡോർമൻഡ് ആണ് മികച്ച നടി. ചിത്രം– നൊമാഡ്‍ലാൻഡ്.\nജൂദാസ് ആൻഡ് ദ് ബ്ലാക് മിസ്സീയ എന്ന ചിത്രത്തിലൂടെ മികച്ച സഹനടനുളള പുരസ്കാരം ഡാനിയൽ കലൂയ സ്വന്തമാക്കി. പ്രോമിസിങ് യങ് വുമൻ എന്ന ചിത്രത്തിലൂടെ മികച്ച തിരക്കഥയ്ക്കുള്ള പുരസ്കാരം എമെറാൾ ഫെന്നെൽ സ്വന്തമാക്കി. മികച്ച അവലംബിത തിരക്കഥ ക്രിസ്റ്റഫർ ഹാംപ്റ്റൻ, ഫ്ലോറിയൻ സെല്ലെർ (ചിത്രം: ദ് ഫാദർ). മികച്ച ഛായാഗ്രഹണം: എറിക് മെസേർഷ്മിറ്റ് (ചിത്രം: മാൻക്).\nമികച്ച ചിത്രം: നോമിഡ്ലാൻഡ് സംവിധാനം : ക്ലോളി ചാവോ (നൊമാഡ്‌ലാന്‍ഡ്) സഹനടി: യുങ് ജുങ് (മിനാരി) സഹനടന്: ഡാനിയല് കലൂയ (ജൂദാസ് ആന്‍ഡ് ബ്ലാക്ക് മെസയ്യ) അന്താരാഷ്ട്ര ഫീച്ചര് ചിത്രം: അനഥര് റൗണ്ട്ആനിമേറ്റഡ് ഫീച്ചര് ചിത്രം: സോള് ഡോക്യുമെന്ററി ഫീച്ചര് ചിത്രം: മൈ ഒക്ടപസ് ടീച്ചര് ഒറിജിനല് സ്‌കോര്: സോള് ഒറിജിനല് സോങ്: ഫൈറ്റ് ഫോര് യു ( ജൂദാസ് ആന്‍ഡ് ബ്ലാസ് മെസയ്യ) ഒറിജിനല് സ്‌ക്രീന്‍പ്ലേ: പ്രോമിസിങ് യങ് വുമണ് അഡാപ്റ്റഡ് സ്‌ക്രീന്‍പ്ലേ: ദി ഫാദര് ഛായാഗ്രഹണം: മന്‍ക് മേക്കപ്പ് ആന്‍ഡ് ഹെയര്‍സ്‌റ്റൈലിങ്: മാ റെയ്‌നീസ് ബ്ലാക്ക് ബോട്ടം കോസ്റ്റിയൂം ഡിസൈന്: മാ റെയ്‌നീസ് ബ്ലാക്ക് ബോട്ടം ഫിലിം എഡിറ്റിങ്: സൗണ്ട് ഓഫ് മെറ്റല് സൗണ്ട്: സൗണ്ട് ഓഫ് മെറ്റല് ലൈവ് ആക്ഷന് ഷോര്‍ട്ട്: ടു ഡിസ്റ്റന്റ് സ്ട്രയ്‌ഞ്ചേഴ്‌സ്.ആനിമേറ്റഡ് ഷോര്‍ട്ട്: ഇഫ് എനിത്തിങ് ഹാപ്പന്‍സ് ഐ ലവ് യു ഡോക്യുമെന്ററി ഷോര്‍ട്ട്: കൊളെറ്റ് വിഷ്വല് ഇഫക്റ്റ്‌സ്: ടെനെറ്റ്. പ്രൊഡക്ഷന് ഡിസൈന്: മന്‍ക്.


കാന്പസുകൾക്ക് ഒരു കൃഷി മോഡൽ : Deepika.com Karshakan News\nമൂന്നു വർഷം മുന്പാരംഭിച്ച പോളിഹൗസ് കൃഷി ഇപ്പോഴില്ല. പ്രതീക്ഷിച്ചതിലേറെ നഷ്ടം തുടർച്ചയായി ഉണ്ടായപ്പോൾ പോളിഹൗസ് കൃഷി നിർത്തി. ഇന്ന് അതിൽ അക്വാപോണിക്സ് കൃഷിയാണ്. കൃത്രിമ കുളം നിർമിച്ചാണ് വെണ്ട, വഴുതന, തക്കാളി, പച്ചമുളക് തുടങ്ങിയവ കൃഷി ചെയ്തിരിക്കുന്നത്. ഹോളോബ്രിക്സ് കൊണ്ട് നിർമിച്ച നീളത്തിലുള്ള ടാങ്കുകളിൽ മെറ്റൽ നിറച്ച് പച്ചക്കറികൾ നട്ടിരിക്കുന്നു. കുളത്തിലെ വെള്ളം കൃഷിയിടത്തിൽ. കൃഷിയിടത്തിൽ നിന്ന് കുളത്തിലേക്ക്. അക്വാപോണിക്സ് കുളത്തിൽ 3500 തിലാപ്പിയ കുഞ്ഞുങ്ങളുണ്ട്. എല്ലാത്തരം കൃഷിരീതികളും കുട്ടികളെ പഠിപ്പിക്കുക എന്നതാണ് ഇതിലൂടെ ലക്ഷ്യമിടുന്നത്. താത്പര്യമുള്ളവർക്ക് അഗ്രി-ബിസിനസിലേക്ക് തിരിയാൻ ഇത് വഴിയൊരുക്കും.\nഹരിത കാന്പസ് എന്ന ആശയം ആരംഭഘട്ടത്തിൽ മാനേജ്മെന്‍റിന് ഉണ്ടായിരുന്നതുകൊണ്ട് കാർഷിക വിളകൾ സംരക്ഷിച്ചുകൊണ്ടുള്ള കെട്ടിടനിർമാണ രീതിയാണ് സ്വീകരിച്ചത്. 2002 ൽ കോളജ് ആരംഭിക്കുന്പോൾ, പറന്പിലുണ്ടായിരുന്ന നല്ലൊരു ശതമാനം വൃക്ഷങ്ങളും സംരക്ഷിച്ചു. അന്നുണ്ടായിരുന്ന തെങ്ങുകളിൽ നൂറിലേറെയും ഇന നുമുണ്ട്. കൂടാതെ അന്പത് ജാതിയും. നേച്ചർ ക്ലബിലെ വിദ്യാർഥികൾ അന്പതിലേറെ ഫലവൃക്ഷങ്ങൾ വെച്ച് പിടിപ്പിച്ചിട്ടുണ്ട്.\nഅധ്യാപക-രക്ഷാകർതൃ സംഘടനയുടെ പിന്തുണയും തദ്ദേശ സ്വയംഭരണ സ്ഥാപനങ്ങളും കൃഷിവകുപ്പും ഹോർട്ടികൾച്ചർ മിഷനും നൽകുന്ന പ്രോത്സാഹനവും കുട്ടികൾക്കുണ്ട്. കോളജിലെ 200 കുട്ടികളാണ് കൃഷിപ്പണികൾ ചെയ്യുന്നത്. കൃത്യമായ നനയും വളപ്രയോഗവും മുടങ്ങാതെ നടക്കുന്നു. നാളെയുടെ നല്ല പൗര·ാരായി ഉയരാൻ കൃഷിസഹായിക്കുന്നെ ന്നാണ് വിദ്യാർഥികളുടെ അഭിപ്രായം.\nകൃഷിയിറക്കലിന്‍റെയും വിളവെടുപ്പിന്‍റെയും ആഘോഷങ്ങൾ നടത്തിയ പല വിദ്യാലയങ്ങളും പിന്നീട് കൃഷി നിർത്തി. ഈ അനുഭവം ഫിസാറ്റിൽ ഉണ്ടായിട്ടില്ല. 14 വർഷമായി കുട്ടികളുടെ നേതൃത്വത്തിൽ കൃഷി മുന്നേറുകയാണ്. കാലഘട്ടത്തിന് അനുസരിച്ചുള്ള പുത്തൻരീതികൾ നടപ്പാക്കാൻ ലാഭനഷ്ടം നോക്കാതെ മാനേജ്മെന്‍റ് തയാറാകുന്നതാണ് ഇതിനു കാരണം. പരസ്പരം സ്നേഹിക്കാനും സഹായിക്കാനും നല്ല പൗര·ാരായി വളരാനുമുള്ള കഴിവ് തുടർച്ചയായ കൃഷി പരിപാലനത്തിലൂടെ കുട്ടികൾക്ക് നേടുവാൻ കഴിയുന്നതോടൊപ്പം, അറിവും ബുദ്ധിശക്തിയും വർധിപ്പിക്കാൻ കാന്പസിലെ കൃഷി പരിചരണം കൊണ്ട് വിദ്യാർഥികൾക്ക് സാധിക്കുന്നുണ്ടെന്ന് നേർച്ചർ ക്ലബിന്‍റെ സാരഥിയായ ജിജി ആന്‍റണി പറഞ്ഞു. ആരോഗ്യമുള്ള പുത്തൻ തലമുറയുടെ വളർച്ചയ്ക്ക് എല്ലാവിദ്യാലയങ്ങളിലും കൃഷിയും കൃഷി പഠനപദ്ധതിയും ഉണ്ടാകണമെന്നാണ് ഇവരുടെ അഭിപ്രായം.ജിജി: ഫോണ്- 9495943406.


സ്‌കൂൾ കുട്ടികൾക്ക് ഉച്ചഭക്ഷണത്തിന് പകരം ഭക്ഷണ കൂപ്പൺ; ഉത്തരവിറക്കി സംസ്ഥാന സർക്കാർ – NavaKerala News\nHome/Kerala News/സ്‌കൂൾ കുട്ടികൾക്ക് ഉച്ചഭക്ഷണത്തിന് പകരം ഭക്ഷണ കൂപ്പൺ; ഉത്തരവിറക്കി സംസ്ഥാന സർക്കാർ\nതിരുവനന്തപുരം: സംസ്ഥാനത്ത് സ്കൂൾ വിദ്യാർത്ഥികൾക്ക് ഭക്ഷണ കൂപ്പൺ നൽകാൻ സർക്കാർ. ഉച്ചഭക്ഷണത്തിന് പകരമാണ് ഭക്ഷണകൂപ്പൺ നല്കാൻ തീരുമാനിച്ചത്. രക്ഷിതാക്കൾക്ക് ഈ കൂപ്പൺ വീടിനടുത്തുള്ള സപ്ലൈക്കോയിൽ നൽകി ഭക്ഷ്യവസ്തുക്കൾ വാങ്ങാം. സ്കൂൾ പൂർണമായി തുറന്നു പ്രവർത്തിക്കുന്നത് വരെയായിരിക്കും ഭക്ഷണ കൂപ്പൺ നിലവിൽ ഉണ്ടാവുക.\nഭക്ഷ്യ ഭദ്രത കൂപ്പണിന് അനുമതി നൽകിക്കൊണ്ട് പൊതുവിദ്യാഭ്യാസ വകുപ്പ് സെക്രട്ടറിയുടെ ഉത്തരവ് ഇറങ്ങി. എൽപി വിദ്യാർത്ഥികൾക്ക് 300 രൂപയുടെ കൂപ്പണും യു പി വിഭാഗം കുട്ടികൾക്ക് 500 രൂപയുടെ ഭക്ഷണ കൂപ്പണുമാണ് നൽകുന്നത്.\n2020 ജൂൺ, ജൂലായ്, ഓഗസ്റ്റ് മാസങ്ങളിലെ ഭക്ഷ്യഭദ്രതാ അലവൻസ് സിവിൽ സപ്ലൈസ് കോർപ്പറേഷൻറെ സഹകരണത്തോടെ വിതരണം ചെയ്യാൻ നേരത്തേ സർക്കാർ തീരുമാനിച്ചിരുന്നു. എന്നാൽ കോവിഡ് സർവൈവൽ ഭക്ഷ്യക്കിറ്റുകളുടെ തയ്യാറാക്കലും വിതരണവുമുള്ളതിനാൽ ഈ കിറ്റുകൾകൂടി തയ്യാറാക്കി വിദ്യാലയങ്ങളിലെത്തിച്ചുനൽകാനാവില്ലെന്ന് സപ്ലൈകോ സർക്കാരിനെ അറിയിച്ചതിനാൽ മുടങ്ങുകയായിരുന്നു.\nകോവിഡ് പ്രതിസന്ധി ഒഴിയുംവരെയും കുട്ടികൾക്ക് ഭക്ഷ്യഭദ്രതാ അലവൻസ് നൽകണമെന്ന് കേന്ദ്ര സർക്കാർ നിർദ്ദേശിച്ചിരുന്നു. കേന്ദ്രവിഹിതവും സർക്കാർ വിഹിതവും അനുവദിക്കുകയുംചെയ്തു. ഇത് വിതരണം ചെയ്യാനായാണ് സർക്കാർ പുതുവഴി ആലോചിച്ചത്.


ഈ പുതു സംവത്സരത്തില് യേശുവിന്റെ മാതൃക പിന്‍തുടരുന്നവരായിരിക്കാം- WFTW 01 ജനുവരി 2017 | Jeevamozhikal\nഈ പുതു സംവത്സരത്തില് യേശുവിന്റെ മാതൃക പിന്‍തുടരുന്നവരായിരിക്കാം- WFTW 01 ജനുവരി 2017\nഈ ലോകം ഇതുവരെ കണ്ടിട്ടുളളതില് വച്ച് ഏറ്റവും മനോഹരവും, ഏറ്റവും അച്ചടക്കമുളളതും, ഏറ്റവും സമാധാനമുളളതും, ഏറ്റവും സന്തോഷമുളളതുമായ ഒരു ജീവിതമായിരുന്നു യേശുവിന്റെ ജീവിതം. ഇത് ദൈവവചനത്തോടുളള അദ്ദേഹത്തിന്റെ പൂര്‍ണ്ണമായ അനുസരണം മൂലമായിരുന്നു. എവിടെയെല്ലാം ദൈവത്തോട് പൂര്‍ണ്ണമായ അനുസരണമുണ്ടോ അവിടെയല്ലാം പരിപൂര്‍ണ്ണതയും, മനോഹരത്വവുമുണ്ട്.. നാം ഗ്രഹങ്ങളിലും നക്ഷത്രങ്ങളിലും കാണുന്നതുപോലെ. ‘ യഹോവഭക്തി ജീവന്റെ ഉറവാകുന്നു’ ( സദൃശ 14:27) ‘ എല്ലായ്‌പോഴും യഹോവഭക്തിയോടിരിക്കുക’ (സദൃശ 23:17) എന്ന കല്പനയും യേശു അനുസരിച്ചു.\nയേശു ഈ ഭൂമിയില് നടന്നപ്പോള് ആളുകള് സ്വര്‍ഗ്ഗത്തിലെ ജീവന് അദ്ദേഹത്തില് കണ്ടു. അദ്ദേഹത്തിന്റെ മനസ്സലിവ്, മറ്റുളളവര്‍ക്കുവേണ്ടിയുളള അദ്ദേഹത്തിന്റെ കരുതല്, തന്റെ നിസ്വാര്‍ത്ഥ സ്‌നേഹം, അവിടുത്തെ താഴ്മ ഇവയെല്ലാം ദൈവത്തിന്റെ തന്നെ ജീവന്റെ പ്രകടനങ്ങളായിരുന്നു. നമ്മുടെ ഹൃദയങ്ങളിലേക്ക് ദൈവത്തിന്റെ ഈ ജീവനും സ്വര്‍ഗ്ഗത്തിലെ അന്തരീക്ഷവും കൊണ്ടുവരുവാനാണ് ഇപ്പോള് പരിശുദ്ധാത്മാവ് വന്നിട്ടുളളത്. നാം ദൈവത്താല് ഈ ഭൂമിയില് ആക്കപ്പെട്ടിരിക്കുന്നത് ലോകത്തിന് ഈ സ്വര്‍ഗ്ഗീയ ജീവന് വെളിപ്പെടുത്തിക്കൊടുക്കുവാനാണ്.\nഎഫെസ്യര് 2:10 ല് നാം വായിക്കുന്നത് നാം ഓരോരുത്തരുടെയും ജീവിതങ്ങളെക്കുറിച്ച് ദൈവത്തിന് ഒരു പ്രത്യേക ഉദ്ദേശ്യമുണ്ട് എന്നാണ്. നാം എവിടെ ജീവിക്കണമെന്നും ഓരോ ദിവസവും നാം എന്തു ചെയ്യണമെന്നും അവിടുന്ന് പദ്ധതിയിട്ടിട്ടുണ്ട്. ഓരോ കാര്യത്തിലും അവിടുത്തെ തിരഞ്ഞെടുപ്പ് ആയിരിക്കണം ഏറ്റവും നല്ലത്, കാരണം അവിടുത്തേക്ക് നമ്മേ നന്നായി അറിയാം. കൂടാതെ അവിടുന്ന് എല്ലാ ഘടകങ്ങളേയും കണക്കിലെടുത്തിട്ടുണ്ട്. അതുകൊണ്ട് എല്ലാ കാര്യങ്ങളിലും വലിയതും ചെറിയതുമായതിനെല്ലാം അവിടുത്തെ ഇഷ്ടത്തിനു വിധേയപ്പെടുക എന്നതാണ് ഏറ്റവും വിവേകപൂര്‍വ്വമായ കാര്യം.\nഓരോ ദിവസവും നമുക്ക് ദൈവത്തിന്റെ ഇഷ്ടം ചെയ്യണമെങ്കില്, എല്ലാ ദിവസവും ദൈവത്തെ കേള്‍ക്കുന്ന ഒരു ശീലം നാം വളര്‍ത്തിയെടുക്കണം. യേശു മറിയയെപ്പറ്റി ( ലൂക്കോ 10:42ല്) പറഞ്ഞിരിക്കുന്നതുപോലെ, മറ്റെന്തിനെക്കാളും നമുക്ക് കൂടുതല് ആവശ്യമായിരിക്കുന്ന ഒരു കാര്യം അവിടുത്തെ വചനം ശ്രദ്ധിച്ചു കേള്‍ക്കുക, എന്നതാണ്. വേദപുസ്തകത്തിന്റെ ഏറ്റവും ഒന്നാമത്തെ അദ്ധ്യായത്തില് തന്നെ, നാം വായിക്കുന്നത് ദൈവം അവിടുത്തെ വചനം സംസാരിക്കുകയും അതിന്റെ ഫലമായി ഓരോ ദിവസവും ഭൂമി കുറെശ്ശെ കുറശ്ശെയായി രൂപപ്പെടുകകയും ചെയ്തു എന്നാണ്. ഈ വര്‍ഷം നമുക്കും ക്രിസ്തുവിന്റെ സാദൃശ്യത്തോട് അനുരൂപപ്പെടണമെന്നാഗ്രഹമുണ്ടെങ്കില്, നമുക്കാവശ്യമായ ഏറ്റവും പ്രധാനപ്പെട്ടകാര്യം നാം എല്ലാ ദിവസവും ദൈവത്തെ കേള്‍ക്കുകയും അനുസരിക്കുകയും ചെയ്യുക എന്നതാണ്.\nനിരന്തരമായി നാള് തോറും നമ്മുടെ സ്വന്തഹിതത്തെ ത്യജിച്ച് ദൈവത്തിന്റെ ഹിതം അനുസരിക്കുന്നതിലൂടെയാണ് യഥാര്‍ത്ഥ ആത്മീയത ഉണ്ടാകുന്നത്. അപ്രകാരം ഓരോ ദിവസവും പിതാവിന്റെ ഇഷ്ടത്തോടുളള നിരന്തരമായ അനുസരണമാണ് യേശുവിനെ തന്റെ പിതാവിന് ഏറ്റവും പ്രസാദമുളളവനായി തീരുവാന് പ്രാപ്തനാക്കിയത്. ഈ പുതുവര്‍ഷത്തില് ഓരോ ദിവസവും ആ മാര്‍ഗ്ഗം നാം തിരഞ്ഞെടുക്കുമെങ്കില് നമുക്കും ദൈവത്തിന് നല്ല പ്രസാദമുളളവരായി തീരുവാന് കഴിയും.\nതന്റെ ജീവിതത്തിന്റെ ആദ്യത്തെ 30 വര്‍ഷക്കാലം യേശു എങ്ങനെയാണ് ജീവിച്ചത് എന്നതിനെക്കുറിച്ച് രണ്ടു കാര്യങ്ങളാണ് എടുത്തു പറയപ്പെട്ടിട്ടുളളത്: അവിടുന്ന് സകലത്തിലും നമ്മെപ്പോലെ പരീക്ഷക്കപ്പെട്ടു എങ്കിലും അവിടുന്ന് പാപം ചെയ്തില്ല’ ( എബ്രായര് 4:5) എന്നതും ‘ അവിടുന്ന് ഒരിക്കലും തന്നെതന്നെ പ്രസാദിപ്പിച്ചില്ല’ ( റോമര് 15:3) എന്നതും. പ്രലോഭനങ്ങളോട് എല്ലാ അവസരങ്ങളിലും യേശുവിശ്വസ്തതയോടെ എതിര്‍ത്തു നില്‍ക്കുകയും അവിടുന്ന് ഒരിക്കലും ഒരു കാര്യത്തിലും തന്റെ തന്നെ സന്തോഷം അന്വേഷിക്കാതിരിക്കുകയും ചെയ്തു. ഈ പുതുവര്‍ഷത്തില് യേശുവിനെ അനുഗമിക്കുക എന്നാല് പ്രാഥമികമായി ഈ രണ്ടുമേഖലകളില് അവിടുത്തെ അനുഗമിക്കുക എന്നതാണ്.\nഓരോ ദിവസവും നമ്മുടെ ശരീരഭാഗങ്ങളില് നാം ഏറ്റവും കൂടുതല് ഉപയോഗിക്കുന്നത് നമ്മുടെ നാവിനെയാണ്. മറ്റുളളവരെ പ്രോത്സാഹിപ്പിക്കുന്നവനാണ് യേശു തന്റെ നാവിനെ ഉപയോഗിച്ചത്. അങ്ങനെ അതിനെ ദൈവകരങ്ങളില് ജീവന്റെ ഉപകരണമാക്കി മാറ്റി തളര്‍ന്നിരിക്കുന്നവരുടെ ഭാരമുളള ആത്മാക്കളെ ഉയര്‍ത്തുവാന് തക്കവണ്ണം സാന്ത്വനപ്പെടുത്തുന്ന വാക്കുകള് അവിടുന്നു സംസാരിച്ചു. യെശയ്യാവ് 50:4 നമ്മോടു പറയുന്നത്, അതിന്റെ കാരണം താന് കണ്ടുമുട്ടുന്ന തളര്‍ന്നിരിക്കുന്നവരായ ഓരോരുത്തര്‍ക്കും നല്‍കുവാന് ശരിയായ വചനം ഉണ്ടാകേണ്ടതിന് യേശു തന്റെ പിതാവിന്റെ ശബ്ദം നാള്‍തോറും ശ്രദ്ധിച്ചു കേട്ടു എന്നതാണ്. ഈ പുതുവര്‍ഷത്തിന്റെ ഓരോ ദിവസവും ദൈവത്തെ ശ്രദ്ധിച്ചു കേള്‍ക്കുന്ന ശീലം നാം വളര്‍ത്തി എടുക്കുന്നെങ്കില് നമുക്കു ചുറ്റുമുളള തളര്‍ന്നിരിക്കുന്ന ആത്മാക്കള്‍ക്കു വേണ്ടി നമുക്കും ഇപ്രകാരമുളള ഒരു അനുഗ്രഹിക്കപ്പെട്ട ശുശ്രൂഷ ഉണ്ടാകുവാന് കഴിയും. നമ്മുടെ ദൈനം ദിന സംഭാഷണത്തില് വിലയില്ലാത്ത വാക്കുകള് ഒഴിവാക്കി ഉത്തമമായ വാക്കുകള് മാത്രം പറയുന്നത് നാം തെരഞ്ഞെടുക്കുമെങ്കില് യിരെമ്യാവിനെ അവിടുന്നാക്കി തീര്‍ത്തതുപോലെ , ദൈവം നമുക്ക് അവിടുത്തെ വചനങ്ങള് നല്‍കുകയും നമ്മെ അവിടുത്തെ വായ് ആക്കിത്തീര്‍ക്കുകയും ചെയ്യും (യിരെമ്യാവ് 15:19 കാണുക)\nയേശു പറഞ്ഞു, ‘ നിങ്ങളുടെ ദൈവമായ കര്‍ത്താവിനെ ആരാധിക്കുകയും അവിടുത്തെ മാത്രം സേവിക്കുകയും ചെയ്യുക’ ( മത്താ 4:10) അവിടെ ആരാധനയെ തുടര്‍ന്നാണ് ശുശ്രൂഷ വരുന്നത് എന്ന കാര്യം ശ്രദ്ധിക്കുക. പിതാവ് അത്തരത്തിലുളള ആരാധനകരെ അന്വേഷിക്കുന്നു’ ( യോഹ 4:23) എന്ന് യേശുവും പറഞ്ഞു.\nദൈവത്തെ ആരാധിക്കുക എന്നാല് ഞായറാഴ്ചകളില് രാവിലെ അവിടുത്തേക്ക് പാട്ടുകള് പാടുന്ന ഒരു കാര്യമല്ല, എന്നാല് അതിലുമുപരിയായി എല്ലാ ദിവസവുംഈ ഭൂമിയിലുളള മറ്റൊന്നിനെയും ആഗ്രഹിക്കാതെ അവിടുത്തെ മാത്രം അനുഗ്രഹിക്കുന്നതാണ് (സങ്കി 73:25) ഭൗതികമോ ഭൗമികമോ ആയ ഒരു കാര്യങ്ങളിലും നിങ്ങള് താത്പര്യപ്പെടുന്നില്ല, എന്നാല് അവിടുത്തേക്കു വേണ്ടി മാത്രം ജീവിക്കേണ്ടതിന് നിങ്ങള് പരിശുദ്ധാത്മാവിനാല് നിറയപ്പെടണമെന്ന മാത്രമാണ് നിങ്ങളുടെ ആഗ്രഹമെന്ന് നിങ്ങളുടെ ഹൃദയത്തില് നിന്ന് കാര്‍ത്താവിനോടു പറയുക. നിങ്ങള് പരമാര്‍ത്ഥമായി അത് അര്‍ത്ഥമാക്കുന്നു എങ്കില്, കര്‍ത്താവ് നിങ്ങളുമായി സന്ധിക്കുകയും വരുന്ന പുതുവര്‍ഷം നിങ്ങള്‍ക്കിതുവരെ ഉണ്ടായിട്ടുളളതില് വെച്ച് ഏറ്റവും നല്ല വര്‍ഷമായിരിക്കുകയും ചെയ്യും. ദൈവം നിങ്ങളോട് അടുത്തുവരും, നിങ്ങളെ ക്രിസ്തുവിന്റെ സാദൃശ്യത്തോട് കുറച്ചുകൂടി അനുരൂപപ്പെടുത്തുകയും നിങ്ങളിലൂടെ മറ്റുളളവരെ അനുഗ്രഹിക്കുകയും ചെയ്യും.\nഎക്കാലവും ഈ ഭൂമിയില് നടന്നിട്ടുളളവരില് ഏറ്റവും സന്തുഷ്ടനായ മനുഷ്യന് യേശു ആയിരുന്നു. അവിടുത്തെ സന്തോഷം പിതാവിന്റെ ഇഷ്ടം ചെയ്യുന്നതിലൂടെ വന്നതാണ് അല്ലാതെ ഒരു എളുപ്പം മാര്‍ഗ്ഗം ഉളള ജീവിതത്തിലൂടെയല്ല. അവിടുന്ന് തന്റെ പിതാവിനെ തികഞ്ഞസ്‌നേഹമായി അറിഞ്ഞിരുന്നതുകൊണ്ട് തന്റെ പിതാവ് അവിടുത്തെ വഴിയില് അയച്ച എല്ലാത്തിനും അവിടുന്ന് സന്തോഷത്തോടെ വിധേയപ്പെട്ടു.അതായിരുന്നു അവിടുത്തെ ജീവിത രഹസ്യം. വിശ്വാസം ഉണ്ടാകുക എന്നാല് സ്‌നേഹത്തില് പരിപൂര്‍ണ്ണനായവനും, തന്റെ കല്‍പ്പനകളെല്ലാം നമ്മുടെ നന്മയ്ക്കു വേണ്ടിയുളളവനുമായ ഒരു ദൈവത്തില് വിശ്വസിക്കുന്നതാണ്.\nസങ്കീ 16: 8 ല് ഇപ്രകാരം എഴുതപ്പെട്ടിരിക്കുന്നു. ‘ ഞാന് യഹോവയെ എപ്പോഴും എന്റെ മുമ്പില് വെച്ചിരിക്കുന്നു, അവിടുന്ന് എന്റെ വലത്തു ഭാഗത്തുളളതു കൊണ്ട് ഞാന് കുലുങ്ങിപ്പോകയില്ല’. അങ്ങനെയാണ് യേശു ജീവിച്ചത് ( അപ്പൊ പ്ര 2:25) അവിടുന്ന് എല്ലായ്‌പോഴും തന്റെ പിതാവിന്റെ സന്നിധിയില് ജീവിച്ചതുകൊണ്ട് അവിടുന്ന് ഒരിക്കലും കുലുങ്ങിപോയില്ല. അതുകൊണ്ട് തന്നെ,അവിടുന്ന് എല്ലായ്‌പോഴും സന്തോഷം കൊണ്ട് നിറഞ്ഞിരിക്കുകയും ചെയ്തു ( സങ്കി 16: 11) നാമും അങ്ങനെ തന്നെ ജീവിക്കണമെന്നാണ് ദൈവം ആഗ്രഹിക്കുന്നത്.\nതന്റെ പിതാവ് തന്നോട് എത്ര കുറച്ചാണ് ആവശ്യപ്പെടുന്നത് എന്ന് കണ്ടുപിടിക്കുന്നതിന് അവിടുത്തേക്ക് താല്‍പര്യമില്ലായിരുന്നു. എന്നാല് പരമാവധി എത്ര അധികം തന്റെ പിതാവിന് അര്‍പ്പിക്കുവാന് തനിക്കു കഴിയും എന്നായിരുന്നു. അവിടുത്തെ അന്വേഷണം. നമ്മുടെ മനോഭാവവും ‘ ഈ വരുന്നവര്‍ഷത്തില് എന്റെ ഈ ഒരു ഭൗമികജീവിതത്തില് നിന്ന് കര്‍ത്താവിന് പരമാവധി എന്തു കിട്ടും’? എന്നായിരിക്കണം.\nഅതുകൊണ്ട് ഈ വര്‍ഷം ദൈവത്തെ ശ്രദ്ധിച്ചു കേള്‍ക്കുന്നവനായിരിക്കുകയും ദൈവത്തിന്റെ ഒരു ആരാധകനായിരിക്കുകയും ചെയ്യുക.\nഅപ്പോള് നിങ്ങള്‍ക്ക് അനുഗ്രഹിക്കപ്പെട്ട ഒരു പുതു സംവത്സരം ഉണ്ടാകും!! ആമേന്\n← ആത്മാവിനാല് നയിക്കപ്പെടുക- WFTW 31 ജൂലൈ 2016\nഒന്നാം മിഷനറി യാത്ര- WFTW7ആഗസ്റ്റ് 2016 →


സാത്വികപൂര്‍ണമായ ധൃതിയുടെ ലക്ഷണം :: Janmabhumi Daily\nTuesday 31 July 2018 2:56 am IST\nഅധ്യായം 18-33-ാം ശ്ലോകം\nധൃതി എന്നാല് ധൈര്യം-എന്നര്‍ത്ഥം. മനസ്സിനെ സ്ഥിരീകരിച്ച് നിര്‍ത്താനുള്ള കഴിവ്- ആ കഴിവ് സാത്ത്വിക- രാജസ- താമസഗുണങ്ങളാല് മൂടപ്പെട്ട് മൂന്നുവിധത്തില് പ്രവര്‍ത്തിക്കുന്നു. സാത്ത്വികയായ ധൃതിയുടെ ലക്ഷണം പറയുന്നു.\nമനസ്സിനെ പരമതത്ത്വമായ ഭഗവാനില് മാത്രം നിര്‍ത്തുക എന്നതാണ്, യോഗം, ധ്യാനയോഗം, കര്‍മയോഗം, ജ്ഞാനയോഗം എന്നിവ ആ പ്രവൃത്തിയുടെ ഉപകരണങ്ങളാണ്. ലക്ഷ്യത്തില്‍നിന്ന്, ഒരിക്കലും ഒരു കാരണത്താലും ചലനം സംഭവിക്കാതെ, സ്ഥിരീകരിച്ചുനി\nര്‍ത്തുന്ന ധൃതിയെ 'അവ്യഭിചാരിണി' യെന്ന് പറയുന്നു. മനസ്സ്, പ്രാണന്, ഇന്ദ്രിയങ്ങള്, പ്രവൃത്തികള് ഇവയെ ഭൗതികസുഖപ്രദമായ വിഷയങ്ങളിലേക്ക് ഓടിപ്പോകാതെ, ഭഗവാനില് തന്നെ സ്ഥിരീകരിച്ചു നിര്‍ത്തുന്ന ധൃതി-എന്ന ശക്തിയെ- കഴിവിനെ-സാത്ത്വികയായ ധൃതി എന്നുപറയുന്നു.\nഈ സത്ത്വഗുണ സമ്പൂര്‍ണമായ ധൃതി ശാസ്ത്രവിരുദ്ധമായ പ്രവൃത്തികളില് നിന്ന് പിന്തിരിപ്പിക്കുന്നു. മനസ്സിനെ ഭഗവാനെ ധ്യാനിക്കുക മുതലായ യോഗങ്ങളിലൂടെ ഭഗവാനില് തന്നെ ഉറപ്പിച്ചു നിര്‍ത്തുന്നു.\nരജോഗുണ പൂര്‍ണമായ ധൃതിയുടെ ലക്ഷണം പറയുന്നു\nഫലാകാംക്ഷീ- ഈ ഭൗതികലോകത്തിലെ സുഖവും സ്വര്‍ഗം തുടങ്ങിയ ദിവ്യലോകങ്ങളിലെ സുഖവും എനിക്ക് അനുഭവിക്കണം എന്ന് ആഗ്രഹിക്കുന്ന പുരുഷനെയാണ് 'ഫലകാംക്ഷീ'- എന്ന് വിശേഷിപ്പിച്ചിട്ടുള്ളത്.\nപ്രസംഗേന- ആ ഫലങ്ങള് ലഭിക്കണമെങ്കില് ധര്‍മശാസ്ത്രം അറിഞ്ഞു അതില് പ്രതിപാദിച്ച രീതിയില് തന്നെ ജീവിതം നയിക്കാന് ഉത്സാഹത്തോടെ പ്രയത്‌നിക്കും. യജ്ഞം മുതലായ കര്‍മങ്ങള് അനുഷ്ഠിക്കുവാന് വേണ്ടി ധര്‍മാനുസൃതമായി തന്നെ അര്‍ത്ഥം സമ്പാദിക്കാന് സന്തോഷത്തോടെ പ്രവര്‍ത്തിക്കും. ഭൗതികസുഖങ്ങള് വേണമെന്ന ആഗ്രഹം കാരണം അഭിലാഷങ്ങളുടെ എണ്ണം വര്‍ധിപ്പിച്ചുകൊണ്ടിരിക്കും.\nധര്‍മാര്‍ത്ഥ കാമാന് ധാരയതേ- ഇങ്ങനെ ധര്‍മം, അര്‍ത്ഥം, കാമം ഈ മൂന്ന് പുരുഷാര്‍ത്ഥങ്ങളെയാണ് നേടിയെടുക്കേണ്ടത് എന്ന് മനസ്സില് ഉറപ്പിച്ചുനിര്‍ത്തും. ധ്യാനയോഗമോ കര്‍മയോഗമോ ഭക്തിയോഗമോ അനുഷ്ഠിച്ച പരമപദത്തില് എത്തിച്ചേരണമെന്ന ആശയത്തിലേക്ക് പോകാന് മനസ്സിനെ സമ്മതിക്കുകയേ ഇല്ല. ഈ രീതിയില് പ്രവര്‍ത്തിക്കുന്ന ധൃതിയാണ് രാജസിയായ ധൃതി എന്ന് മനസ്സിലാക്കണം.\nശക്തമായ നേതൃത്വത്തിന്റെ ലക്ഷണം


‘വിലമതിക്കാനാവാത്ത സമ്മാനങ്ങളെല്ലാം നിങ്ങളാണ് തന്നത്’;\n‘വിലമതിക്കാനാവാത്ത സമ്മാനങ്ങളെല്ലാം നിങ്ങളാണ് തന്നത്’; അഭിനയത്തിന്റെ പതിനഞ്ചാം വര്‍ഷത്തില് പൃഥ്വിരാജ് പ്രേക്ഷകരോട്\nപൃഥ്വിരാജ് സുകുമാരന് സിനിമയിലെത്തിയിട്ട് 15 വര്‍ഷങ്ങള്. അദ്ദേഹത്തിന്റേതായി തീയേറ്ററിലെത്തിയ ആദ്യചിത്രം 'നക്ഷത്രക്കണ്ണുള്ള രാജകുമാരന് അവനുണ്ടൊരു രാജകുമാരി' റിലീസ് ചെയ്തത് 2002 സെപ്റ്റംബര് 13നായിരുന്നു. ആദ്യം അഭിനയിച്ച ചിത്രം രഞ്ജിത്തിന്റെ 'നന്ദന'മായിരുന്നെങ്കിലും റിലീസായത് രാജസേനന് ചിത്രമാണ്. ഇപ്പോള് അഭിനയത്തിന്റെ പതിനഞ്ചാം വാര്‍ഷികത്തില് ഒരു അഭിനേതാവ് എന്ന നിലയില് പ്രേക്ഷകരോടുള്ള കടപ്പാട് അറിയിക്കുകയാണ് പൃഥ്വി, പൃഥ്വിയുടെ വാക്കുകള്..


'ഒരിക്കലും അവള് ഉണര്‍ന്നു കണ്ടിട്ടില്ല' : ഭിക്ഷാടനത്തിന്റെ ഭീകരമുഖം പങ്ക് വച്ച് ദീപാ മനോജിന്റെ ഫെയ്‌സ്ബുക്ക് പോസ്റ്റ്\nBy Anju N P.25 Nov, 2017\nസംസ്ഥാനത്തെ ഭിക്ഷാടനത്തിന്റെ ഭീകരമുഖം പങ്ക് വച്ച ദീപാ മനോജിന്റെ ഫെയ്‌സ്ബുക്ക് പോസ്റ്റ് നവ മാധ്യമങ്ങളില് വലിയ ചര്‍ച്ചയാകുന്നു. രണ്ടോ മൂന്നോ വയസുമാത്രം പ്രായം തോന്നിക്കുന്ന പെണ്‍കുട്ടിയെ മടിയിലിരുത്തി ഭിക്ഷയാചിക്കുന്ന ആണ്‍കുട്ടി ദില്ലിയിലെ സ്ഥിരം കാഴ്ചയാണെന്നാണ് സമൂഹ്യ പ്രവര്‍ത്തകകൂടിയായ ദീപ പറയുന്നു.\n'ഞാന് പല സമയങ്ങളിലും ഈ കുട്ടിയേ പലരുടെ മടിയില് ഉറങ്ങുന്ന രീതിയില് കണ്ടിരിക്കുന്നു'.. ഒരിക്കലും അവളെ ഉണര്‍ന്നു കണ്ടിട്ടില്ലെന്ന് ദീപ പറയുന്നു . പ്രഭാതത്തിലും നട്ടുച്ചക്കും പ്രദോഷത്തിലും രാത്രിയിലും പാതിരാത്രിക്കും എല്ലാം തന്നെ മൂന്നു വയസുകാരി ഉറങ്ങിക്കിടക്കുകയായിരിക്കുമെന്നും ദീപ പറയുന്നു. മാത്രമല്ല ,\nശരീരമാസകാലം വടുക്കള് ഉണങ്ങിയ പാടുകള് ഉണ്ട് കുട്ടിയുടെ ദേഹത്ത്. പെണ്‍കുട്ടി തീപ്പെട്ടി തന്നെത്താന് ഉരച്ചു സ്വയം പൊള്ളിച്ചുണ്ടാക്കിയ മുറിവുകള് ആണെന്നാണ് ആ പയ്യന് കാരണമായി പറഞ്ഞതെന്ന് ദീപ പറയുന്നു..തനിക്കത് വിശ്വസിക്കാനാകുന്നില്ലെന്നും ദീപ പറയുന്നു.\nവിവാഹപ്പരസ്യം ഫലം കണ്ടു; ഫേസ്ബുക്കിലൂടെ സന്തോഷിന് വധുവിനെക്കിട്ടി\nഓടുന്ന ട്രെയിനില് നിന്നും പുറത്തേക്ക് വീണ പെണ്‍കുട്ടി രക്ഷപ്പെട്ടത് തലനാരിഴക്ക് ; വീഡിയോ\nവിട്ടുകൊടുക്കരുത്; നിരീശ്വരവാദികള്‍ക്ക് കയറി ഇറങ്ങാനുള്ളതല്ല ശബരിമല' യുവതിയുടെ വീഡിയോ വൈറലാകുന്നു\nശബരിമല വരെ പോകും അയ്യപ്പ ബ്രോയെ ഒന്ന് കാണണം; രശ്മി നായര്


Women's T20 World cup 2020 India women vs australia women final t20 live score-വനിതാ ടി20 ലോകകപ്പ്: ഇന്ത്യയ്ക്കെതിരെ തകർത്തടിച്ച് ഓസീസ്; 185 റൺസ് വിജയലക്ഷ്യം\nചീട്ടുകൊട്ടാരം പോലെ തകർന്നടിഞ്ഞ് ബാറ്റിങ് നിരയും; ഇന്ത്യയെ പരാജയപ്പെടുത്തി ഓസ്ട്രേലിയക്ക് ലോകകിരീടം\nകങ്കാരുപ്പട ഉയർത്തിയ 185 റൺസ് വിജയലക്ഷ്യം പിന്തുടർന്ന ഇന്ത്യ 99 റൺസിന് പുറത്തായി\nUpdated: March 8, 2020 3:53:01 pm\nമെൽബൺ: ഇന്ത്യയെ മൂന്നക്കം പോലും കടക്കാൻ അനുവദിക്കാതെ അഞ്ചാം ലോകകിരീടം ഉയർത്തി ഓസ്ട്രേലിയ. കലാശപോരാട്ടത്തിൽ 85 റൺസിനായിരുന്നു ഓസ്ട്രേലിയയുടെ വിജയം. കങ്കാരുപ്പട ഉയർത്തിയ 185 റൺസ് വിജയലക്ഷ്യം പിന്തുടർന്ന ഇന്ത്യ 99 റൺസിന് പുറത്തായി. ലോകകപ്പിൽ അപരാജിത കുതിപ്പ് നടത്തിയ ഇന്ത്യയ്ക്ക് അവസാന മത്സരത്തിൽ പരാജയം. ഉദ്ഘാടന മത്സരത്തിലേറ്റ തോൽവിക്ക് കലാശപോരാട്ടത്തിൽ തന്നെ പകരം വീട്ടി ഓസ്ട്രേലിയയുടെ മറുപടി. തോറ്റെങ്കിലും തലയുയർത്തി തന്നെ ഇന്ത്യൻ വനിതകളും.\nമറുപടി ബാറ്റിങ്ങിൽ ഇന്ത്യയുടെ തുടക്കം തന്നെ തകർച്ചയോടെയായിരുന്നു. നാല് ഇന്ത്യൻ താരങ്ങൾക്ക് മാത്രമാണ് രണ്ടക്കം കടക്കാനായത്. 33 റൺസെടുത്ത ദീപ്തി ശർമ ഇന്ത്യയുടെ ടോപ് സ്കോററായപ്പോൾ ഷഫാലിയും സ്മൃതിയുമടങ്ങുന്ന ബാറ്റിങ് നിര നിരാശപ്പെടുത്തി. ടീം സ്കോർ രണ്ടിൽ നിൽക്കെ ഷഫാലി പുറത്ത് പിന്നാലെ എത്തിയ താനിയ റിട്ടയർഡ് ഹർട്ടായപ്പോൾ ജെമിമ റോഡ്രിഗസിന് അക്കൗണ്ട് തുറക്കാൻ പോലുമായില്ല.\nചെറുത്തുനിൽപ്പിന് ശ്രമിക്കുന്നതിനിടയിൽ സ്മൃതി മന്ദാനയും പുറത്ത്. ഹർമൻപ്രീത് കൗർ ഒരിക്കൽ കൂടി നിരാശപ്പെടുത്തി. ദീപ്തി ശർമയും വേദ കൃഷ്ണമൂർത്തിയും രക്ഷാപ്രവർത്തനത്തിന് ശ്രമിച്ചെങ്കിലും ക്രീസിൽ നിലയുറപ്പിക്കുന്നതിൽ പരാജയപ്പെട്ടു.\n33 റൺസുമായി ദീപ്തിയും 19 റൺസ് നേടിയ വേദയും മടങ്ങിയതോടെ റിച്ചാ ഘോഷിന്റെ ശ്രമം. എന്നാൽ 18ൽ റിച്ചയും വീണതോടെ ഇന്ത്യ പരാജയം ഉറപ്പിച്ചു. 20-ാം ഓവറിന്റെ ആദ്യ പന്തിൽ പൂനം യാദവിനെ പുറത്താക്കി മേഗൻ ഷട്ട് തന്നെ ഇന്ത്യൻ ഇന്നിങ്സിനും ഷട്ടറിട്ടു. ഷട്ട് നാല് വിക്കറ്റ് നേടിയപ്പോൾ ജെസ്സ് ജോനാസെൻ മൂന്ന് വിക്കറ്റുകളും സ്വന്തമാക്കി.\nഓപ്പണർമാർ വെടിക്കെട്ട് പ്രകടനവുമായി കളം നിറഞ്ഞ വനിതാ ടി20 ലോകകപ്പിന്റെ കലാശപോരാട്ടത്തിൽ ഇന്ത്യയ്ക്കെതിരെ 185 റൺസ് വിജയലക്ഷ്യമാണ് ഓസ്ട്രേലിയ ഉയർത്തിയത്. ആദ്യം ബാറ്റ് ചെയ്ത ഓസ്ട്രേലിയ നിശ്ചിത ഓവറിൽ നാല് വിക്കറ്റ് നഷ്ടത്തിലാണ് 184 റൺസെന്ന സ്കോറിലെത്തിയത്. ഓപ്പണർമാരായ എലിസ ഹീലിയും ബെത്ത് മൂണിയും കങ്കാരുപ്പടയ്ക്കായി അർധസെഞ്ചുറി തികച്ചു.\nടോസ് നേടി ബാറ്റിങ് തിരഞ്ഞെടുത്ത നായിക മെഗ് ലാന്നിങ്ങിന്റെ തീരുമാനം ശരിയെന്ന് തെളിയിക്കുന്ന തരത്തിലായിരുന്നു ഓപ്പണർമാരുടെ പ്രകടനം. ഇന്ത്യൻ ബോളർമാരെ നിരന്തരം ബൗണ്ടറി പായിച്ച ഹീലി-മൂണി സഖ്യം അതിവേഗം സ്കോർബോർഡ് ഉയർത്തി.\nഒന്നാം വിക്കറ്റിൽ സെഞ്ചുറി കൂട്ടുകെട്ടുമായി മുന്നേറിയ ഓസ്ട്രേലിയ കുതിപ്പിന് കടിഞ്ഞാണിട്ടത് 12-ാം ഓവറിൽ രാധ യാദവായിരുന്നു. 39 പന്തിൽ 75 റൺസെടുത്ത ഹീലിയെ രാധ വേദ കൃഷ്ണമൂർത്തിയുടെ കൈകളിൽ എത്തിച്ചു. ഏഴ് ഫോറും അഞ്ച് സിക്സും അടങ്ങുന്നതായിരുന്നു ഹീലിയുടെ ഇന്നിങ്സ്. മത്സരത്തിൽ ആദ്യമായി ഇന്ത്യയ്ക്ക് ആശ്വസിക്കാവുന്ന ഒരു സാഹചര്യമുയർന്നത് അപ്പോഴാണ്.\nഎന്നാൽ മൂന്നാം നമ്പരിലെത്തിയ നായിക മെഗ് ലാന്നിങ്ങിനെ കൂട്ടുപിടിച്ച് ബെത്ത് മൂണി അക്രമണം തുടർന്നു. അതേസമയം 17-ാം ഓവറിൽ പന്തെറിയാനെത്തിയ ദീപ്തി ശർമ രണ്ട് വിക്കറ്റുമായി ഇന്ത്യയെ മതത്സരത്തിലക്ക് തിരികെയെത്തിച്ചു. മെഗ് ലാന്നിങ്ങിനെ ശിഖ പാണ്ഡെയുടെ കൈകളിൽ എത്തിച്ച ദീപ്തിയുടെ അഞ്ചാം പന്തിൽ ആഷ്ലി ഗാർഡ്നറെ താനിയ ഭാട്ടിയ സ്റ്റംമ്പ് ചെയ്ത് പുറത്താക്കി. ഇതോടെ ഓസ്ട്രേലിയയുടെ സ്കോറിങ്ങിന്റെ വേഗതയും കുറഞ്ഞു.\nപുറത്താകാതെ നിന്ന ബെത്ത് മൂണി 54 പന്തിൽ 78 റൺസ് നേടി ഓസ്ട്രേലിയയുടെ ടോപ് സ്കോററായി. പത്ത് ഫോറാണ് താരം പായിച്ചത്. റേച്ചൽ ഹെയ്ൻസ് നാല് റൺസുമായി കൂടാരം കയറിയപ്പോൾ നിക്കോള കരേ അഞ്ച് റൺസുമായി പുറത്താകാതെ നിന്നു. ഇന്ത്യയ്ക്കുവേണ്ടി ദീപ്തി ശർമ രണ്ട് വിക്കറ്റ് നേടിയപ്പോൾ പൂനം യാദവ് രാധ യാദവ് എന്നിവർ ഓരോ വിക്കറ്റും സ്വന്തമാക്കി.\nIndian women cricket\nWeb Title: Womens t20 world cup 2020 india women vs australia women final t20 live score\nപ്രായമൊക്കെ എന്ത്; പറന്നുയർന്ന് ഒറ്റക്കയ്യിൽ സഹീർ ഖാൻ, വീഡിയോ കാണാം\nIPL 2021 RR vs PBKS Live Streaming, When and where to watch: പഞ്ചാബ് കടക്കാന് സഞ്ജുവും കൂട്ടരും; മത്സരം എവിടെ, എങ്ങനെ കാണാം?\nവൈകാതെ തന്നെ അയാള് ഇന്ത്യന് ടീമിലെ നിര്‍ണായക ഘടകമാകും: കോഹ്ലി\nനാല് ടെസ്റ്റ്, 14 ടി20, മൂന്ന് ഏകദിനം; തിരുവനന്തപുരം അടക്കം വേദികൾ; ഇന്ത്യയുടെ ഹോം മത്സരങ്ങളുടെ സമയക്രമം പ്രഖ്യാപിച്ചു\nസന്തോഷ് ട്രോഫി ഫുട്ബോൾ: ഫൈനല് റൗണ്ടിന് കേരളം വേദിയാകും


കൊറോണ വൈറസ് പ്രതിരോധത്തിന് ഓഫീസിലും വീട്ടിലും ശ്രദ്ധിക്കേണ്ട6കാര്യങ്ങള്: ലോക ആരോഗ്യ സംഘടനയും സര്‍ക്കാരും നിര്‍ദ്ദേശിക്കുന്നത് - ദ് ബെറ്റർ ഇൻഡ്യ\nശുചിത്വശീലങ്ങള് ശ്രദ്ധയോടെ പാലിക്കണം. ശാരീരിക സ്രവങ്ങള്, അണുബാധയുണ്ടാകാന് സാധ്യതയുള്ള സാധനങ്ങള് എന്നിവ ശ്രദ്ധയോടെ കൈകാര്യം ചെയ്യണം.\nവായുവിലൂടെ പകരുന്ന രോഗങ്ങളെക്കുറിച്ചും അവയുടെ വ്യാപനം തടയുന്നത് സംബന്ധിച്ചും കേന്ദ്രസര്‍ക്കാര് 2010-ല് മാര്‍ഗ്ഗനിര്‍ദ്ദേശങ്ങള് പുറപ്പെടുവിച്ചിരുന്നു.\nക്ഷയരോഗത്തെ നേരിടാനാണ് ഈ മാര്‍ഗനിര്‍ദ്ദേശങ്ങള് തയ്യാറാക്കിയതെങ്കിലും അവ വായുവിലൂടെ പകരുന്ന എല്ലാ രോഗങ്ങള്‍ക്കും ഇത് ബാധകമാണ്.\nകൊറോണ രോഗബാധ രാജ്യത്തിന്‍റെ പലഭാഗത്തുനിന്നും റിപ്പോര്‍ട്ട് ചെയ്ത സാഹചര്യത്തില് ഗവണ്‍മെന്‍റും ലോകാരോഗ്യസംഘടന പോലുള്ള ഏജന്‍സികളും തയ്യാറാക്കിയ മാര്‍ഗനിര്‍ദ്ദേശങ്ങളില് നിന്ന് തെരഞ്ഞെടുത്ത പ്രധാനപ്പെട്ടവയാണ് താഴെ.\n1. രോഗബാധയ്ക്കുള്ള സാധ്യത വിലയിരുത്തുക\nവീടും ഓഫീസും നന്നായി വായുസഞ്ചാരം ഉള്ളതായിരിക്കാന് ശ്രദ്ധിക്കുക. വെന്‍റിലേഷന് സ്വാഭാവികമായുള്ളതായിരിക്കണം. ഓഫീസിലും പരിസരത്തും റിസ്‌ക് അസെസ്‌മെന്‍റ് നിര്‍ബന്ധമായും നടത്തുക–പ്രത്യേകിച്ചും സന്ദര്‍ശകരും തൊഴിലാളികളും വരികയും പോകുകയും ചെയ്യുന്ന സ്ഥലങ്ങളില്.\nശ്വാസകോശ സംബന്ധമായ പ്രശ്‌നങ്ങളുള്ളവര്‍ക്ക് നല്ല പോലെ വായുസഞ്ചാരമുള്ള ഇടങ്ങളില് ഇരിപ്പിടമൊരുക്കണം. കാത്തിരിപ്പു സ്ഥലങ്ങളില് വേണ്ടപോലെ വെന്‍റിലേഷന് ഇല്ലെങ്കില് കൂടുതല് മെച്ചപ്പെട്ട, വായുസഞ്ചാരമുള്ള സ്ഥലങ്ങളിലേക്ക് മാറ്റണം എന്ന് കേന്ദ്ര സര്‍ക്കാരിന്‍റെ മാര്‍ഗ്ഗനിര്‍ദ്ദേശങ്ങളില് പറയുന്നു.\n2. നല്ല വായുസഞ്ചാരം വായുവിലൂടെ പടരുന്ന രോഗങ്ങളെ തടയുന്നതെങ്ങനെ?\nനല്ല വായുസഞ്ചാരമുള്ളപ്പോള് കഫം, തുമ്മുമ്പോള് പുറത്തേക്ക് തെറിക്കുന്ന സ്രവങ്ങള് എന്നിവയുടെ കണങ്ങള് മുറികള്‍ക്കുള്ളില് കെട്ടിനിന്ന് രോഗം പകരുന്നതിനുള്ള സാധ്യത കുറയുന്നു.\nആരോഗ്യകേന്ദ്രങ്ങളില് മെച്ചപ്പെട്ട വായുസഞ്ചാരം ഉറപ്പാക്കണമെന്ന് കേന്ദ്രസര്‍ക്കാര് മാര്‍ഗനിര്‍ദ്ദേശങ്ങളില് പറയുന്നു.\nറീ-സര്‍കുലേറ്റിങ്ങ് എയര്‍കണ്ടീഷനറുകള് ഉപയോഗിക്കുന്ന സ്ഥലങ്ങളില് അതിന്‍റെ നേരെ എതിര് വശത്ത് ഒരു എക്‌സോസ്റ്റ് ഫാന് പ്രവര്‍ത്തിപ്പിക്കുന്നത് നല്ലതാണ്.\nഓഫീസുകളിലും മറ്റും മാസ്‌കും സാനിറ്റൈസറുകളും കിട്ടുന്ന സ്റ്റേഷനുകള് സ്ഥാപിക്കണം. ശുചിമുറികളിലെ സോപ് ഡിസ്‌പെന്‍സറുകള് അഴുക്കുപുരണ്ട കൈകള് കൊണ്ട് ഉപയോഗിക്കരുത്.\nസാനിറ്റൈസറുകളും മാസ്‌കുകളും സുരക്ഷിതമായി എങ്ങനെ ഉപയോഗിക്കാം എന്നതിനെക്കുറിച്ച് കൃത്യമായ നിര്‍ദ്ദേശങ്ങള് നല്‍കണം. അത് എല്ലാവരും കാണുന്നവിധത്തില് പ്രദര്‍ശിപ്പിക്കുകയും വേണം.\nകൈകള് സോപ്പും വെള്ളവും ഉപയോഗിച്ചോ അറുപത് ശതമാനമെങ്കിലും ആല്‍ക്കഹോള് ചേര്‍ന്ന ഹാന്‍ഡ് റബുകള് ഉപയോഗിച്ചോ അണുമുക്തമാക്കണം. കാഴചയില് തന്നെ അഴുക്കുപുരണ്ട കൈകള് വൃത്തിയാക്കുന്നതിന് സോപ്പും വെള്ളവും തന്നെയാണ് ഏറ്റവും നല്ലത് എന്ന് അമേരിക്കയിലെ ഒക്യുപേഷണല് സേഫ്റ്റി ആന്‍റ് ഹെല്‍ത്ത് അഡ്മിനിസ്‌ട്രേഷന് വ്യക്തമാക്കുന്നു.\n4. സന്ദര്‍ശകരേയും ജോലിക്കാരെയും കാര്യങ്ങള് പറഞ്ഞ് മനസ്സിലാക്കുക.\nബോധവല്‍ക്കരണം വളരെ പ്രധാനമാണ്. കൊറോണ പോലെ വേഗത്തില് പടരുന്ന പല രോഗങ്ങളുടെയും ലക്ഷണങ്ങള് വളരെ സാധാരണമായവയാണ്. (ചുമ, പനി, തലവേദന, ശ്വസനപ്രശ്‌നങ്ങള്.) അതുകൊണ്ട് ആളുകള് ഈ രോഗത്തെക്കുറിച്ചും പകരുന്ന വഴികളെക്കുറിച്ചും അറിഞ്ഞിരിക്കുക എന്നത് വളരെ പ്രധാനമാണ്.\nസോപ്പ് ഉപയോഗിച്ച് കൈകഴുകേണ്ടത് എങ്ങനെ (20-second handwash rule) എന്നും കൈകഴുകുന്നതിന് മുമ്പ് മൂക്കും വായും കൈയും തൊടരുത് തുടങ്ങിയ മുന്‍കരുതല് നടപടികളും ജനങ്ങളറിയണം.\n‘ചുമ, തുമ്മല് എന്നിവയുള്ളവരില് നിന്നും ഒരു മീറ്ററെങ്കിലും അകലം പാലിക്കണം. രോഗമുള്ളവര് തുമ്മുമ്പോഴും ചുമയ്ക്കുമ്പോഴും പുറത്തേക്കുവരുന്ന കണങ്ങളിലൂടെ വൈറസ് പടരാന് സാധ്യത ഏറെയാണ്. നിങ്ങള് അവരുടെ അടുത്താണ് നില്‍ക്കുന്നതെങ്കില് COVID-19 അടക്കമുള്ള വൈറസുകള് നിങ്ങളിലേക്കും പടരാം,’ WHO മുന്നറിയിപ്പ് നല്‍കുന്നു.\n5. രോഗലക്ഷണങ്ങള് ഉള്ളവര് എന്തുചെയ്യണം?\nഏതെങ്കിലും രോഗലക്ഷണങ്ങള് ഉള്ളവര് വീട്ടില് തന്നെ കഴിയണം. ഇത് രോഗം മറ്റ് ജീവനക്കാരിലേക്കും ജോലിസ്ഥലത്തേക്കും പടരുന്നത് തടയും. നിങ്ങള്‍ക്ക് രോഗലക്ഷണങ്ങള് കണ്ടാല് ഉടന് ഓഫീസ് അധികൃതരെ അറിയിക്കുക. ഓഫീസിലും പരിസരത്തും ജാഗ്രത പുലര്‍ത്താന് ഇതുവഴി കഴിയും.\nതുമ്മുമ്പോഴും ചുമയ്ക്കുമ്പോഴും വായ് മൂടുക. വായ് മൂടാനുപയോഗിക്കുന്ന ടിഷ്യു പേപ്പറോ തുണിയോ വേണ്ടവിധത്തില് സംസ്‌കരിക്കുകയോ അണുവിമുക്തമാക്കുകയോ ചെയ്യണം. തുമ്മലോ ചുമയോ ഉള്ളവര് N95 മാസ്‌കുകള് ഉപയോഗിക്കണം.\nവീടും ഓഫീസും അണുവിമുക്തമാക്കാനുള്ള നടപടികള് സ്വീകരിക്കണം. ഇടവിട്ട് ഫ്യൂമിഗേഷനും (പുകയ്ക്കല്) നടത്തണം. ഫര്‍ണിച്ചറുകല്, വാതിലുകള്, ജനലുകള് എന്നിവ അണുനാശിനി ഉപയോഗിച്ച് വൃത്തിയാക്കണം. ജോലിസമയത്തിന് ശേഷം പരിസരങ്ങള് ഫ്യൂമിഗേഷന് നടത്തണം.\nജോലിക്കാരിലാര്‍ക്കെങ്കിലും രോഗലക്ഷണങ്ങള് കണ്ടാല് കൂടെ ജോലി ചെയ്യുന്നവരെ അറിയിക്കണം. അവര് ഓഫീസില് ഉപയോഗിച്ചിരുന്ന വസ്തുക്കളും മുറിയും കാബിനും ഫ്യൂമിഗേറ്റ് ചെയ്യണം.\nഡിറ്റെര്‍ജെന്‍റ് കേരളത്തിന്‍റെ ‘ക്ലൈംബിങ്ങ്’ ഫിഷിനെയും വെറുതെ വിടുന്നില്ലെന്ന് പഠനം: ജലാശയങ്ങളെ ശ്വാസം മുട്ടിക്കുന്നതില് നമ്മുടെ വീടുകള്‍ക്കും പങ്കുണ്ട്